France gai hamalaa dhin meehaa dhathuru kuree Tunisia in | Mihaaru\nފްރާންސްގައި ހަމަލާ ދިން މީހާ ދަތުރުކުރީ ޓިއުނީޝިއާ އިން\nހަމަލާ ދިން މީހާ ވަނީ ހައްޔަރުކޮށްފައި. --ފޮޓޯ:އީޕީއޭ\n30 އޮކްޓޯބަރ 2020 - 05:01\nޕެރިސް (އޮކްޓޯބަރު 30) - ފްރާންސްގެ ފައްޅިއެއްގައި ވަޅި ޖަހައި ދެ އަންހެނުންނާއި ފިރިހެނަކު މަރާލި މީހާ މީގެ ދުވަސްކޮޅެއް ކުރިން ދަތުރުކޮށްފައި ވަނީ ޓިއުނީޝިއާ އިން ކަމަށް އޮފިޝަލުން ބުނެފި އެވެ.\nހަމަލާ ދިން ކަމަށް ތުހުމަތުކުރެވޭ 21 އަހަރުގެ ޒުވާނާގެ އަތުގައި އިޓަލީގެ ރެޑް ކްރޮސްގެ ޑޮކިއުމެންޓެއް އޮތް ކަމަށްވެ އެވެ. އޭނާ އަށް އެ ލިޔުން ދޫކޮށްފައި ވަނީ ރެފިއުޖީ ބޯޓެއްގައި އިޓަލީގެ ލަމްޕީޑުސާ އަށް ދަތުރުކުރި ފަހުންނެވެ. ނީސްގައި ހިންގި ވަޅި ޖެހުމުގެ ހާދިސާ އަށް ފަހު، ފުލުހުން ބަޑިޖެހުމުގެ ސަބަބުން އެ މީހާގެ ހާލު ސީރިއަސް އެވެ.\nރައީސް އެމެނުއަލް މެކްރޮން ވިދާޅުވެފައި ވަނީ ފައްޅީގައި ދީފައި ވަނީ "އިސްލާމިކް ޓެރަރިސްޓް ހަމަލާއެއް" ކަމަށެވެ.\nބުރާސްފަތި ދުވަހުގެ ވަޅީގެ ހަމަލާގެ ކުރިން، މި މަހު ކުރީކޮޅު ވެސް ފްރާންސްގައި ވަނީ ޓީޗަރަކަށް ވަޅިން ހަމަލާދީ މަރާލައިފަ އެވެ. އެ މީހާ މަރާލީ ސްކޫލް ދަރިވަރުންތަކަށް ރަސޫލާގެ ކާޓޫން ދައްކާފައިވާ ކަމަށް ބުނެ އެވެ. އެ ހާދިސާ އަށް ފަހު ރައީސް މެކްރޮން ވަނީ ކާޓޫންތަކުގެ ދިފާއުގައި ނުކުންނަވައިފަ އެވެ. މެކްރޮން ވިދާޅުވެފައި ވަނީ އެއީ ޚިޔާލުފާޅުކުރުމުގެ މިނިވަންކަން ކަމަށެވެ.\nހަމަލާ ދިން މީހާ ދަތުރުކުރީ ޓިއުނީޝިއާ އިން ކަމަށް އޮފިޝަލުން ބުނޭ. --ފޮޓޯ:އީޕީއޭ\nފްރާންސްގައި ދިން ހަމަލާ މިހާރު ވަނީ އެންޓި-ޓެރާ ޕްރޮސެކިއުޓަރުން ތަހުގީގު ކުރަން ފަށައިފަ އެވެ. ފްރާންސްގެ ގައުމީ ސަލާމަތީ ލެވެލް މިހާރު ވަނީ އެންމެ މައްޗަށް ޖައްސައިފަ އެވެ. ސްކޫލްތަކާއި ފައްޅިތައް ބެލެހެއްޓުމަށް ވަނީ އިތުރު ސިފައިން ނެރެފަ އެވެ.\nހަމަލާ ދިން ނީސް އަށް ވަޑައިގެން މެކްރޮން ވިދާޅުވީ ފްރާންސް އިން "އެއްވެސް ކަމަކަށް ދޫނުދޭނެ" ކަމަށެވެ.\nސައުދީ އަރަބިއާގެ ޖިއްދާގައި ހުންނަ ފްރާންސްގެ ކޮންސިއުލޭޓުގެ ގާޑަކަށް ވެސް ބުރާސްފަތި ދުވަހު ވަނީ ހަމަލާދީފަ އެވެ. ގާޑަށް ހޮސްޕިޓަލުގައި ފަރުވާ ދޭއިރު ހަމަލާ ދިން މީހާ ވަނީ ހައްޔަރުކޮށްފަ އެވެ.\n14 ކޮމެންޓް, 28 ރިއެކްޝަންސް\nއިސްލާމް ދީން ވަނީ ފުރާ ފުރިހަމަވެފަ ޓެރަރިސްޓުން ނަކީ ކާފަރުން\nބޯހަމަނުޖެހޭ ވެރީން އައުމުން ރަތްޔިތުނަށް ތިޔަކަހަލަ އެތައް ބަލާ މުސީބާތްތަކާ ކުރިމަތިވާނެ އަހަރުމެނަށްވެސް މިއުޚެނީ ތިޔަކަހަކަ ވެރިޔަކު ލިބިގެން ސަލާމަތްނުވެވިގެން..\n"އިސްލާމިކް ޓެރެރިސްޓު" ނެއް ނުތިބޭ ނެއެވެ. ޓެރެރިސްޓުން ނަކީ ޓެރެރިސްޓިން ނެވެ. ތިއޭ ގޯސްވާ ގޮތަކީ...ކަލޭމެންގެ ނިޔަތް މުސްލިމުންގެ މައްޗަށް ހުރި ނުބައިކަން ތި ބުނި ބަހުން ވެސް އެބަ ހާމަ ވެއެވެ.\nއެބައިމީހުން ދެކޭގޮތުގަ ޓެރަރިސްޓުން ގިންތިކުރެވިފައިވަނީ ދެބަޔަކަށް .. އެއީ ހަރުކަށިމުސްލިމުންނާއި މަޑުމައިތިރި މުސްލިމުން .. އަހަރެންގެޚިޔާލުގަ އަސްލުޓެރަރިސްޓުންނަކީ ޝަހާދަތްނުކިޔާ އިސްލާމުންނާއި ކާފަރުންގެތެރެއިންވާ ވެރިން!!\nއިސްލާމިކް ޓެރެރިސްޓުން" ތިބޭނަމަ ކްރިސްޓިއަށް ޓެރެރިސްޓުން ވެސް ތިބޭނެއެވެ. އަދި ބްޑިސްޓް ޓެރެރިސްޓުން ވެސް ތިބޭނެއެވެ. ޔަހޫދީ ޓެރެރިސްޓުން ވެސް ތިބޭނެ އެވެ. ނިވްޒީލޭންޑް މިސްކިތް ތަކަށް ހަމަލާ ދިން މީހާއަކީ ކްރިސްޒތިއަން ޓެރެރިސްޓެކެވެ. ބޮޑަބަލަ ސޭނާ އަކީ ބްޑިސްޓް ޓެރެރިސްޓް ގްރޫޕެކެވެ. މޯސާދު ޔަހޫދީ ޓެރެރިސްޓް ޖަމާއަތެކެވެ\nވަޅިޖަހާގެން ނޫނީ ފުރައްސާރާގެ ކުރެހުން ކިރަހާގެން ހިޔާލު ފާލުކުރުމުގެ ނަމުގާ މިހިންގާ ޖަރީމާތައް ކުއްވެރިކުރަން.\nމިބޯނުބާ ގޮތްދޫނުކުރާ ރައީސް އެއްގެ ސަބަބުން ފްރާންސް ރައްޔިތުން ތިބެން މިޖެހުނީ ބިރުވެރިކަމއްގެ ތެރޭގައި\nމާތް ނަބިއްޔާ ﷺ އަށް ބަޔަކު ފުރައްސާރަ ކުރިކަމުގައިވީނަމަވެސް، މުސްލިމުންނަށް ޢަމަލު ކުރުން އޮތީ ނަބިއްޔާ ގޮވައިލެއްވި ދީނަށެވެ. ދާން އޮތީ ޙަމާސް އާއި ޖަޒްބާތަށް ނޫނެވެ. އޭގެ ބަދަލުގައި ކާފަރުންނަށް ޙަމަލާ ދިނުމާއި ޓެރަރިޒަމްގެ ޢަމަލުތަކަކީ ހުއްދަ ކުރެވޭނެ އެއްޗެއް ނޫނެވެ. އެއަށްފަހު ޗާޗް ތަކަށްވަދެ، ފައްޅިތަކަށްވަދެ ޙަމަލާދީ، މީހުންނަށް ގެއްލުންދީ ހެދުމަކީ އިސްލާމް ދީން ދަންނަ ޢަމަލެއް ނޫނެވެ. މި ޓެރަރިޒަމްގެ ޢަމަލުތަކަށް ދެކޮޅު ހަދަންޖެހެއެވެ\nހަމަލާދެނީ މުސްލިމެއްކަމެއް ކާފަރެއްކަމެއް ނޭނގެ ކިޔަނީ މުސްލިމުނަމެއް ނިސްބަތްވާ މުޅިއާއިލާގަ ތިބެނީ މުސްލިމުންކަމަށް ކިޔާމީހުން ކަރުބުރިކުރާވަގުތު ގޮވަމުންދަނީ ﷲ އަކުބަރޭ\nތިވާހަކަ މުއުޅެ މުއްލާ ގުރޫޕު ގަބޫލު ނުކުރާނެ.\nހަގީގަތުގައި އިސްލާމް ދީންގެ ރީތި ސިފަތައް ދީނުގެ ނަމުގައި ބަޔަކު ނަގާލާ އެހެން ގޮތަކަށް މީސްތަކުންގެ ބޮލަށް ވައްދާދީގެން މިއަދު މުސްލިމުންނަށް މިވަނީ ދުނިޔޭގައި އެތައް އުދަގުލަކާ ދިމާވެފަ. މިގައުމުގައިވެސް ބާރުސްޕީޑްގައި އެފަދަ ގޮތްގޮަތަށް މީހުންގެ ފިކުރުތައް ބަދަލުކުރާބަޔަކު ހުއްޓާނުލާ އެމަސައްކަތް ކުރަނީ.\nކަލޯމެން ނިކަމެތި ޤައުމުތަށް އަޅުވެތި ކޮށްގެން ކަލޯމެންގެ ސިފައިން އިންސާނުނަށް ދިން އަނިޔާ ތަށް މިހާރަކު ހަދާނެއް ނެތް ތާއެވެ. " ކޮން އިސްލާމިކް ޓެރެރިސްޓް އޭ" ކިޔާކަށް ހޭ؟\nހަމަގައިމު އެހަމަލާ ދިންމީހުން މުސްލިމުންނެއް ނޫން. އިސްލާމްދީނަކު ނޯވޭ މީސްމީހުން ހައްގަކާ ނުލާ މެރުމެއް. މުސްލިމަކު ވިޔަސް ކާފަރަކަށް ވިޔަސް. އަހަރުމެން އެމީހުންނާ ދުރުހެލި ވާނަން


ބްރިޓީޝް އެއާވޭޒް އިން މިމަހު އިނގިރޭސިވިލާތާއި ރާއްޖެއާ ދެމެދު ދަތުރުތައް ފަށަނީ | Sandhaanu\nބްރިޓީޝް އެއާވޭޒް އިން މިމަހު އިނގިރޭސިވިލާތާއި ރާއްޖެއާ ދެމެދު ދަތުރުތައް ފަށަނީ\nބްރިޓިޝް އެއާވޭޒްއިން އިނގިރޭސިވިލާތާއި ރާއްޖެއާ ދެމެދު ސީދާ ދަތުރުތައް ފެށުމަށް ހަމަޖައްސައިފި އެވެ.\nބްރިޓިޝް އެއާވޭޒް އިން ފިނި މޫސުމުގައި ކުރާ ސީދާ ދަތުރުތައް ފަށަން ހަމަޖެހިފައި ވަނީ މިމަހުގެ 16 ވަނަ ދުވަހު އެވެ. އެގޮތުން އިނގިރޭސިވިލާތުގެ ވެރިރަށް ލަންޑަންއިން މާލެއަށް ކޮންމެ ހަފްތާއަކު ތިން ދަތުރު ކުރުމަށް ހަމަޖެހިފައިވާކަމަށް އެ އެއާލައިނުން ވަނީ ހާމަކޮށްފަ އެވެ.\nދަތުރުތައް އަލުން ފަށާއިރު ބްރިޓިޝް އެއާވޭޒްއިން ދަނީ ރައްކާތެރިކަމުގެ އެތައް ފިޔަވަޅުތަކެއް އަޅަމުންނެވެ. އެގޮތުން ދަތުރު މަތީގައި ފަސެންޖަރުން މާސްކް އަޅަން މަޖުބޫރުވާއިރު، ދިގު ދަތުރުތަކުގައި ކޮންމެ ހަތަރު ގަޑިއިރަކުން ބަދަލުކުރެވޭވަރަށް މާސްކް ގެނައުމަށްވެސް އެ އެއާލައިނުން ވަނީ އިރުޝާދު ދީފަ އެވެ.\nމިއީ ބްރިޓިޝް އެއާވޭޒް އިން ކޮންމެ އަހަރަކުވެސް ފިނި މޫސުމަށް އަމާޒުކޮށް ރާއްޖެއަށް ކުރާ ސީދާ ދަތުރުތަކެވެ. މި ދަތުރުތަކަކީ ފަތުރުވެރިކަމުގެ ޕީކް ސީޒަނާއި ދިމާކޮށް ކުރާ ދަތުރުތަކެކެވެ


Iran ge roohani leader aa dhekolhu muzahara thah fulhaavanee | Mihaaru\n30 ޑިސެމްބަރ 2017 - 07:124comments\nމި ފަހަރުގެ މުޒާހަރާތައް އެންމެ ފުރަތަމަ ފެށުނީ މީގެ ހަފުތާއެއްހާ ކުރިންނެވެ. މުޒާހަރާގެ ބައިވެރިން އަޑުއުފުލަން ފެށީ ވަޒީފާ ނެތް މީހުން އިތުރުވާ މައްސަލައިގަޔާއި ކާބޯތަކެތީގެ އަގު ބޮޑުވުމުގެ އިތުރުން ޚިދުމަތްތަކުގެ އަގު ބޮޑުވަމުންދާ މައްސަލައިގައި އެވެ. މުޒާހަރާތައް ފެށުނީ އިސްފަހާން އާއި އީރާންގެ މެދުތެރޭގެ ބައެއް ސަހަރުތަކުގަ އެވެ.\nއެ މުޒާހަރާއަށް ހަފުތާއެއްވީ ދުވަހު، މިދިޔަ ބުރާސްފަތި ދުވަހު އެތައް ހާސް ބަޔަކު ވަނީ، އީރާންގެ ދެ ވަނަ އަށް އާބާދީ އެންމެ ބޮޑު ސަހަރު ކަމަށްވާ މަޝްހަދުގެ މަގުތަކަށް ނުކުމެ އީރާންގެ ވެރިންނާ ދެކޮޅަށް އަޑުއުފުލައިފަ އެވެ. ނަމަވެސް ކުރީގެ މުޒާހަރާއާ ޚިލާފަށް މި މުޒާހަރާ ވަނީ ވަރަށް ބޮޑަށް ސިޔާސީވެ، އީރާންގެ އެންމެ އިސް ވެރިންގެ އިސްތިއުފާ އަށް ގޮވައިފަ އެވެ.\n"ރޫހާނީ އަށް މަރު، ޑިކްޓޭޓަރަށް މަރު" ގޮވައި އަޑުގަދަކުރަމުން މުޒާހަރާ ކުރި މީހުން އެ ސަހަރުގެ ބޮޑެތި މަގުތަކުގައި ހިނގައި ހެދި އެވެ. ޑިކްޓޭޓަރުގެ ނަމުން އެ ގައުމުގައި ބައެއް މީހުން މުޚާތަބު ކުރަނީ ރޫހާނީ ލީޑަރު އަލީ ޚާމަނާއީ އަށެވެ.\nމިދިޔަ ހުކުރު ދުވަހު ވެސް ވަނީ އީރާންގެ ބޮޑެތި ސަހަރުތަކުގެ މަގުތަކަށް އެތައް ހާސް ބަޔަކު ނުކުމެ އީރާންގެ އިސް ވެރިންނާ ދެކޮޅަށް އަޑު އުފުލައިފަ އެވެ. އީރާންގެ ވެރިރަށް ތެހެރާން އާއި ހުޅަނގުގެ ސަހަރެއް ކަމަށްވާ ކަރްމެންޝާހްގައި ވެސް ގިނަ އަދަދެއްގެ ބަޔަކު އީރާންގެ ވެރިންނާ ދެކޮޅަށް އަޑުއުފުލައި މުޒާހަރާ ކުރި އެވެ.\nމި މުޒާހަރާގައި ބައިވެރިވި މީހުން ވަނީ، އީރާނުން އަރަބީންގެ ދާޚިލީ ކަންކަމުގެ ތެރެއަށް ވަންނަމުންދާތީ އެކަމާ ދެކޮޅަށް ވެސް އަޑު އުފުލައިފަ އެވެ. އަދި މިހާރު ބައެއް ގައުމުތަކުގައި ހިނގަމުންދާ ހަނގުރާމަތަކުގައި އީރާން ބައިވެރިވާތީ އެކަމާ ދެކޮޅަށް ވެސް އަޑުއުފުލި އެވެ.\nމުޒާހަރާގެ ބައިވެރިން ވަނީ، ޔަމަންގެ ހޫތީންނާއި ލުބްނާންގެ ހިޒްބުﷲ އާއި އަފްޣާނިސްތާނުގެ ޒައިނަބީ މަޒްހަބުގެ ޝީއީންނާއި ޕާކިސްތާނުގެ ފާތިމީ މަޒްހަބުގެ ޝީއީންނަށް ޚަރަދުކުރުން ހުއްޓާލައި އީރާންގައި ދިރިއުޅޭ މީހުންގެ ކަންތައް ރަނގަޅު ކޮށްދިނުމަށް އެދި އަޑު އުފުލައިފަ އެވެ.\n"އެމީހުން ވަނީ އަހަރެމެންގެ ގައުމު ލޫޓުވާލާފައި ސީރިޔާ އަށް ގޮސް. ސީރިޔާ ދޫކޮށްލާފައި އަހަރެމެންނާ މެދު ވިސްނަ ބަލަ،" ސީރިޔާގެ ދާޚިލީ ހަނގުރާމަ އަށް އީރާންގެ ސިފައިން ފޮނުވި މައްސަލަ އަށް އިޝާރާތްކޮށް މުޒާހަރާގެ ބައިވެރިން ގޮވަމުން ދިޔަ އެވެ.\nއީރާންގެ އިގްތިސާދީ މާހިރުން މީގެ ދުވަސްކޮޅެއް ކުރިން ވަނީ، ވަޒީފާ ނުލިބޭ މީހުންގެ މައްސަލަ ނުރައްކާތެރި މަރުހަލާއަކަށް ހިނގައިދާނެ ކަމަށް އިންޒާރު ކުރައްވައިފަ އެވެ. ވޭތުވެދިޔަ ނުވަ މަސްދުވަހުގެ ތެރޭގައި ބައެއް އަމިއްލަ ކުންފުނިތައް ބަނގުރޫޓުވުމާ ގުޅިގެން، 27،000 އަށް ވުރެ ގިނަ މީހުން ވަޒީފާ އިން ވަކިކޮށްފައިވާ ކަމަށް ތަފާސްހިސާބުތަކުން ދައްކަ އެވެ.\nބައެއް މީހުން ތުހުމަތުކުރާ ގޮތުގައި އީރާންގެ އިގްތިސާދީ ހާލަތު ވެސް މިހާރު ވަނީ މީގެ ކުރިން ދަށަށް ނުދާ މިންވަރަށް ދަށަށް ގޮސްފަ އެވެ. އެ މީހުން ތުހުމަތުކުރާ ގޮތުގައި އިގްތިސާދު ދަށަށް ދަނީ، އީރާނުން ކުރަން ނުޖެހޭ އެތައް ހަރަދުތަކެއް، މިހާރު ހިނގަމުންދާ ހަނގުރާމަތަކަށް ކުރާތީ އެވެ.\nއޭގެ ތެރޭގައި ސީރިޔާ އާއި އިރާގުގައި ހިނގާ ދާޚިލީ ހަނގުރާމައިގައި ޝީއީ ޖަމާއަތްތަކަށް އީރާނުން ފޯރުވާ އަސްކަރީ އަދި މާލީ އެހީ ފާހަގަ ކޮށްލެވެ އެވެ. އޭގެ އިތުރުން ޔަމަންގެ ދާޚިލީ ހަނގުރާމައިގައި ހޫތީ ހަނގުރާމަވެރިންނަށް ވެސް އީރާނުން އަންނަނީ މާލީ އަދި އަސްކަރީ އެހީ ފޯރުވަމުންނެވެ.\nއީރާންގެ ވެރިންނާ ދެކޮޅަށް މުޒާހަރާ ކުރީ، އެ މުޒާހަރާ ހުއްޓައިލުމަށް އީރާންގެ ފުލުހުން ތަކުރާރުކޮށް އިންޒާރު ކުރަމުން ދަނިކޮށެވެ. އަދި މުޒާހަރާގެ ބައިވެރިން މަގުތަކުގައި ހިނގުން ހުއްޓުވުމަށް މަސައްކަތް ކުރުމުގެ ތެރޭގައި ގިނަ އަދަދެއްގެ ބަޔަކު ހައްޔަރު ކުރި އެވެ.\nއިތުރު ލިޔުންތައް މުޒާހަރާ ރެލީ އީރާން ޔަމަން ސީރިއާ މިލިޓަރީ


Eh Burun Ehme Gina Vote Libey Beyfulhakah Raees Kan - Vaguthu\nއެއްބުރުން އެންމެ ގިނަ ވޯޓު ލިބޭ ބޭފުޅަކަށް ރައީސްކަން\nގާނޫނު އަސާސީއަށް އިސްލާހުގެނެސްގެން ރިޔާސީ އިންތިޚާބުގައި އެއްބުރުން އެންމެ ގިނަ ވޯޓު ލިބޭ ކެންޑިޑޭޓަކު ރައީސުލްޖުމްހޫރިއްޔާގެ މަގާމަށް އިންތިޚާބުވާގޮތް ހެދުމަށް އޭނާ ބޭނުންވާ ކަމަށް ބިލެއްދޫ ދާއިރާގެ މެމްބަރު އަހުމަދު މުބީން ވިދާޅުވެއްޖެއެވެ.\nމުބީން މިހެން ވިދާޅުވެފައިވަނީ ސަން ޓީވީގެ "ޤާނޫނީ ވެރިކަން" މި ޕޮރޮގްރާމްގައި ވާހަކަ ދައްކަވަމުންނެވެ. މުބީން ވިދާޅުވީ އެއްބުރުން އެންމެ ގިނަ ވޯޓު ލިބޭ ފަރާތަކަށް ވެރިކަން ލިބުމަކީ ދުނިޔޭގެ ކުރިއަރާފައިވާ ޤައުމުތަކުގައިވެސް އެކަން އޮންނަ ގޮތްކަމަށެވެ.\nމުބީން އިތުރަށް ވިދާޅުވީ މިއީ ޕީޕީއެމްގެ ވިސްނުމެއް ނޫންކަމަށާއި މިއީ މުބީންގެ އަމިއްލަ ވިސްނުންފުޅުކަމަށެވެ. އަދި މިކަމާމެދު އެހެން މެންބަރުންގެ ޚިޔާލަކީ ކޮބައިތޯ ބެލުމަށް މަސައްކަތްތަކެއް ކުރައްވަމުން ގެންދަވާ ކަމަށާއި އިސްލާހް ހުށައަޅަން ފުރުސަތު ލިބިއްޖެނަމަ ހުށައަޅުއްވާނެ ކަމަށްވެސް މެންބަރު މުބީންވަނީ ވިދާޅުވެފައެވެ. މުބީން އިތުރަށް ވިދާޅުވީ މިއިސްލާހު ގެންނަވާނީ ޕީޕީއެމްގެ ހުރިހާ މެންބަރުން އެކަމަށް ތާއީދު ކުރައްވާނަމަ އެކަނިކަމުގައެވެ.\n"އަޅުގަނޑުގެ އަމިއްލަ ޚިޔާލެއް އެއީ. އަޅުގަނޑު އެކަމަށް އެބަ ލޮބީ ކުރަން އެކި މެންބަރުންގެ ތާއީދު ލިބޭތޯ. އިސްލާހު ހުށެހެޅުމަށް ފުރުސަތު ލިބިއްޖެނަމަ އެކަން އަޅުގަނޑު ކުރާނަން،" މުބީން ވިދާޅުވިއެވެ.\nމިހާރު ގާނޫނު އަސާސީ އޮންނަ ގޮތުން ރައިސުލްޖުމްހޫރިއްޔާ ކަމަށް މީހަކު އިންތިޚާބުވާނީ ވޯޓުދިން މީހުންގެ ފަންސާސް އިންސައްތައަށް ވުރެ ގިނަ ވޯޓު އެ މީހަކަށް ލިބިގެންނެވެ. އަދި ފުރަތަމަ ބުރުން ފަންސާސް އިންސައްތަ ނުލިބެއްޖެ ނަމަ އެންމެ ގިނަ ވޯޓް ލިބުނު ދެ މީހުން ދެވަނަ ބުރުގައި ވާދަ ކުރަނ ޖެހެއެވެ.\nފެބުރުއަރީ 27, 2018 21:27\nތިވެސް ރަނގަޅު ގޮތެއް. ދައުލަތުން ހާދަ ފައިސާއެއް ސަލާމަތްވާނެއޭ.\nފެބުރުއަރީ 27, 2018 22:07\nއެހެންވީމާ2ވޯޓުންވެސް ރައީސްކަން ހޯދައިގެން އޮފީހާ ޙަވާލުވާނެ\nފެބުރުއަރީ 27, 2018 22:36\nމިތާ އެންމެން އިންޑިޔާ ސިފައިން އަރާ މެރައިފިނަމަ ދެން ތިބި2މީހުންވެސް އޯކޭ.\nފެބުރުއަރީ 27, 2018 22:33\nވަރަށް ރަނގަޅު ކަމެއް. ރައްޔިތުންގެ ފައިސާ އިސްރާފު ނުކޮށް ނިންމޭނެ ގޮތް ތިއީ\nފެބުރުއަރީ 27, 2018 22:57\nމިވަރުގެ އޮއްޓަރު ހުރި ވާހަކަ އެއް އަދި މީހަކު ނުދައްކާ. ކޮންފަދަ ބޮޑު އިސްރާފެއް ތިން ހަތަރު ފަހަރު ވޯޓުލުމަކީ\nމިއީ ކޮންމެހެން ކުރަން ޖެހޭ ކަމެއް4ރަށުގަ ނަރުދަމާ ހެދޭހާ ފައިސާ ސަލާމަތް ކުރެވޭނެ.\nފެބުރުއަރީ 28, 2018 06:01\nރަގަޅު ކަމެއް ޔާމީނާށް އެއްބުރުން އެންމެގިނަވޯޓް ލިބޭނެބާ\nފެބުރުއަރީ 28, 2018 08:31\nއަސްލު ރަސްކަމަކަށް ބަދަލުކޮށްލަންވީ. އޭރުން އެއްވެސް ޚަރަދެއް ނުހިނގާނެ އިންތިޚާބަކަށް. ދެން ކާމިނީ އާއިލާގެ ދަރިފަސްކޮޅަށް ވާރުތަވެވެ އޮވެދާނެނުން.\nބްރީލިއަންޓް ވިސްނުމެއް. އިޖްތިމާއީ އިގްތިސާދީ އަދި އަޚްލާޤީގޮތުންވެސް އެތަށް ފައިދާއެއްވާނެ. ވެރިކަން ބޭނުންވާ މީހުން ޖެހިގެން އަންނަ ދައުރަށް މަސައްކަތް ކުރުމުގެ ބަދަލުގައި ވެރިމީހާއަށް ވަގަށް ގޮވާ ހުތުރު އެއްޗެހިގޮވައި ހެއްދެވިހާ ދޮގުހަދާ އަބުރު ކަތިލާ އަދި މިކަންތަށް މުޅި މުޖުތަމައަށް ފަތުރާ އަޚްލާޤީ ގޮތުންނާއި ދީނީގޮތުން ކޮށްގެން ނުވާނެ ނުބައި ކަންތައްތައް ކުރާ ޖީލެއް އުފެއްދުމަކީ މިގައުމުގެ މިހާރަށާ މުސްތަގްބަލަށް ފޫނުބެއްދޭނެ ގެއްލުން ލިބޭނެ ކަމަކަށްވާތީ. ވެރިކަމުގެ ދައުރު އެއީ5އަހަރު، މަޖިލީހަށް ކޯޓަކަށް އަދި ބޭރުގެ ނުފޫޒުން ވެސް ވެރިކަމުން ދުރު ނުކުރެވޭނެ ގޮތް ހަދަންވީ. އިސްލާމް ދީނުގައިވާ އުސޫލުން ހާކިމާގެ މަގާމު ގެއްލޭގޮތަށް ހަދާ ގާނޫނު އަސާސީ އިސްލާޚް ކުރަންވީ. މިއީ މިހާރުން މިހާރަށް ކުރަން ޖެހޭނެ ކަމެއް. މަޖްލީހުގެ ގޮނޑި ގެއްލޭ ހިނދު އެގޮނޑިތައް ނުލާ މަޖްލީހުގެ ޖުމްލަ އަދަދު ކަމަށް ސކ އިން ލަފާ ހޯދާފަ އެކަން ކޮށްލައްވާ އަވަހަށް. މިކަމަކީ ފަސާދައާއިނކޮރަޕްޝަނާ ދެކޮޅަށް ކުރަން ޖެހިއްޖެ ކަމެއް. އަދި ޕާޓީ ބަދަލު ކުރުމުން ގޮނޑި ގެއްލޭ ގޮތަށް އޮތުމަކީ ކޮރަޕްޝަން ހުއްޓުވުމަށާއި ރައްޔިތުންގެ ހައްޤުގަ ކުރަން ޖެހޭނެ ކަމެއް.\nފެބުރުއަރީ 28, 2018 09:06\nފެބުރުއަރީ 28, 2018 12:02\nކަލޯ! ވޯޓް ނުލާ ރަސްކަމަކަށް ބަދަލުކުރަން ވީނު އޭރުން ވޯޓުލާކައްވެސް ނުޖެހޭނެ ތޯ އެއްޗެއް!\nފެބުރުއަރީ 28, 2018 12:04\nއެއްބުރުން ނުހޮވި ދެވަނަ ބުރަކަށް ގޮސްގެން ފެއިލް ވެދާނެތީ ބިރުގަންނަނީ ދޯ؟


Salman ge "Sultan" gai Parineeti eh noolhey\nސަލްމާންގެ "ސުލްތާން" ގައި ޕަރިނީތީއެއް ނޫޅޭ\nޕަރިނީތީ ޗޯޕްޅާ: "ސުލްތާން"ގެ ބަތަލާގެ ރޯލުކުޅޭ ކަމަށް ދެކެވޭ ވާހަކަ ދޮގުކުރޭ\nސުޕަސްޓާ ސަލްމާން ޚާން މިހާރު ޔާޝް ރާޖް ބެނާސްގެ ދަށުން ކުޅެމުން އަންނަ ފިލްމު "ސުލްތާން"ގެ ޝޫޓިން މިދިޔަ މަހުގެ ތެރޭގައި ފަށާފައިވާއިރު، މިފިލްމުގެ ބަތަލާގެ ރޯލު ކުޅޭނެ ތަރިއެއް އަދިވެސް ހަމައެއް ނުޖެހެ އެވެ.\nމިފިލްމުގެ ބަތަލާގެ ރޯލު ގިނަތަރިންނަށް ހުށަހެޅި ނަމަވެސް އެހެން ފިލްމުތައް ކުޅެން ޖެހުމުން، މިފިލްމަށް ދޭން ވަގުތު ނެތް ކަމަށް ބުނެ ވަނީ ހުށަހެޅުން ދޫކޮށްލާފަ އެވެ.\nބަތަލާއަކާ ނުލައި މިފިލްމުގެ ޝޫޓިން ފެށުމަކީ ކަންބޮޑުވާ ކަމެއް ކަމަށް ގިނަބަޔަކު ބުނެފައިވާއިރު، މިފިލްމުގެ ބަތަލާގެ ރޯލުކުޅުމަށް މީގެކުރިން ވެސް ހުށަހަޅާފައިވާ ޕަރިނީތީ ޗޯޕްޅާ އަލުން މިރޯލު ކުޅެން މިހާރު އެއްބަސްވެފައިވާ ކަމުގެ ހަބަރުތަކެއް މިވަނީ ފެތުރިފަ އެވެ.\nމިދިޔަ އަހަރު ނިކުތް "ކިލް ދިލް" އަށް ޕަރިނީތީގެ ފިލްމެއް ރިލީޒްވެފައިނުވާއިރު، މިފިލްމުގެ ބަތަލާގެ ރޯލު ކުޅެން އޭނާ އަށް ހުށަހަޅާފައިވާ ކަމުގެ އަޑު ދެވަނަ ފަހަރަށް އެރުމުން ޕަރިނީތީ ވަނީ އެކަން އަނެއްކާވެސް ދޮގުކޮށްފަ އެވެ.\nޕަރިނީތީ ކުރި ޓްވީޓެއްގައި ވަނީ އޭނާ "ސުލްތާން" ނުކުޅޭ ކަމަށާއި މީހުން ދައްކަމުން އަންނަ ތާކުންކުރެ ތާކު ނުޖެހޭ ވާހަތައް ގަބޫލުނުކުރުމަށެވެ. އަދި އޭނާ ފިލްމެއް ކުޅެން އެއްބަސްވުމުން އެކަން ހުދު އޭނާ އިއުލާންކުރާނެ ކަމަށް ވެސް ޕަރިނީތީ ވަނީ ބުނެފަ އެވެ.\nމިފިލްމުގެ ބަތަލާގެ ރޯލުކުޅުމަށް އަނުޝްކާ ޝަރްމާ އާއި ދިޕިކާ ޕަދުކޯންގެ އިތުރުން ކަންގަނާ ރަނާވަތު އަށް ވެސް ވަނީ ހުށަހަޅާފަ އެވެ. ނަމަވެސް މިތިން ތަރިންގެ ތެރެއިން އަނުޝްކާ އާއި ކަންގަނާ ވަނީ އިތުރު ފިލްމުތަކަށް ވަގުތު ދޭން ޖެހޭ ކަމަށް ބުނެ، މިފިލްމުގެ ހުށަހެޅުން ދޫކޮށްލާފަ އެވެ. އަދި ދިޕިކާ ސަލްމާނާއެކު ފިލްމެއް ކުޅެން ހުށަހަޅާފައިނުވާ ކަމަށް ބުނެފައިވާއިރު، ފިލްމުގެ ބަތަލާގެ ރޯލުކުޅެން ހުށަހަޅާފައިވާ ކަން ވެސް ނުވަތަ ނޫންކަމަށްވެސް ޕަރިނީތީ ބުނެފައެއް ނުވެ އެވެ.\nއަލީ އައްބާސް ޒަފަރު ޑައިރެކްޓްކުރާ މިފިލްމުގައި ސަލްމާން ފެނިގެންދާނީ ރެސްލިންތަޅާ މީހެއްގެ ރޯލުންނެވެ. މިރޯލަށް ފިޓްވުމުގެ ގޮތުން ސަލްމާން ބަރުދަން އިތުރުކޮށް ގަައިގެ މަސްތައް ވަރުގަދަކުރުމަށް ވަނީ ބުރަ މަސައްކަތްތަކެއް ކޮށްފަ އެވެ.\nބުނެވޭ ގޮތުގައި ފިލްމު އުފައްދާ ފަރާތުން އަންނަނީ މިފިްލމުގެ ބަތަލާގެ ރޯލަށް ދެތަރިން ހޯދަމުންނެވެ. އޭގެތެރެއިން ދެވަނަ ބަތަލާއަކަށް ހޯދަނީ މުޅިން އާ މޫނެކެވެ.\nއަންނަ އަހަރުގެ ފިތުރު އީދާއި ދިމާކޮށް ރިލީޒްކުރާ ގޮތަށް މިފިލްމު އުފައްދަމުން އަންނައިރު، އާމިރް ޚާން ވެސް ރެސްލިންތަޅާ މީހެއްގެ ރޯލުން ފެނިގެންދާ "ޑަންގާލް" އަންނައަހަރުގެ ފަހުކޮޅު ރިލީޒްކުރާނެ އެވެ.\nގިނަބަޔަކު މިހާރު އިންތިޒާކުރަމުން ދަނީ ސަލްމާނާއެކު މިފިލްމުގެ ލީޑްރޯލުން ފެނިގެންދާނެ ތަރިއެއް ބެލުމަށެވެ.


Chelsea in haradhu kuraa gothah nukureveyne: Klopp | Mihaaru\n10 ސެޕްޓެމްބަރ 2020 - 10:335comments\nޕްރިމިއާ ލީގުގެ ކްލަބްތަކުގެ ތެރެއިން އާ ކުޅުންތެރިން ގަންނަން މި ފަހަރުގެ ޓްރާންސްފާ މާކެޓްގައި އެންމެ ބޮޑު ހޭދައެއް ކުރީ ޗެލްސީންނެވެ. އެ ގޮތުން ހަތް ކުޅުންތެރިންގެ ސޮއިހޯދިއިރު ޗެލްސީން ވަނީ 200 މިލިއަން ޕައުންޑް ހަރަދުކޮށްފަ އެވެ. ލިވަޕޫލުން މި ފަހަރުގެ ޓްރާންސްފާ މާކެޓްގައި ހަމައެކަނި ގެނައީ ކޮސްޓަސް ސިމިކާސް އެވެ. އެއީ 11.7 މިލިއަން ޕައުންޑަށެވެ. ލިވަޕޫލުން ޓްރާންސްފާ މާކެޓްގައި ހަރަދުކުރަން ދެން ވިސްނަނީ ޓީމުގައި ތިބި ބައެއް ކުޅުންތެރިން ވިއްކައިގެންނެވެ.\nބީބީސީ ރޭޑިއޯ އަށް ދިން އިންޓަވިއުއެއްގައި ކްލޮޕް ބުނީ ކޮވިޑް-19 ގެ ސަބަބުން ދުނިޔޭގެ އެކި ކަންކަމަށް ލިބެމުން އަންނަ ގެއްލުމުގެ އަސަރު ފުޓްބޯޅަ އަށް ވެސް ކުރާ ކަމަށެވެ. އަދި މި ކަމުން އަރައިގަނެ މުސްތަގުބަލާ މެދު ސާފުކޮށް ވިސްނާލަން ފުރުސަތު ލިބިގެން ނޫނީ މާ ބޮޑު ހަރަދެއް ކުރެވެން އޮތް ކަމަށް އޭނާ ނުދެކޭ ކަމަށް ކްލޮޕް ބުންޏެވެ.\nކުރިން މައިންޒާއި ޑޯޓްމަންޑަށް ކޯޗުކޮށްދިން ކްލޮޕް ބުނީ ބައެއް ކްލަބްތަކަކީ ގައުމުތަކެއްގެ ސިފައިގައި ނޫނީ ވިޔަފާރިއެއްގެ ސިފައިގައި ވަކި މަގުސަދަކަށް ވިސްނައިގެން ހިންގާ ކްލަބްތަކަކަށް ވުމުން ގިނަ ހަރަދުކުރާނެ ކަމަށެވެ. އެކަމަކު އެއީ ލިވަޕޫލުން އަމަލުކުރަން ޖެހޭ ކަމެއްގެ ގޮތުގައި ނުދެކޭ ކަމަށް އޭނާ ބުންޏެވެ.\n"އަހަރެެމެންގެ ވިސްނުން އެންމެ ރެޔަކުން ބަދަލުކޮށްފައި ނުބުނެވޭނެ ދެން ބޭނުންވަނީ ޗެލްސީ ކުރާ ގޮތަށް ކަންތައްތައް ކުރާށޭ. ތެދެއް އެ މީހުން ވަރަށް ގިނަ ކުޅުންތެރިން ސޮއިކޮށްފި. އެ ވެދާނެ އެޑްވާންޓޭޖަކަށް. އެކަމަކު އެކަން އެހެން ވާން އޮތީ އެ މީހުން ގެންނަ ހުރިހާ ކުޅުންތެރިން ކުއްލިއަކަށް އެންމެ ފުރަތަމަ ދުވަހުން ފެށިގެން ވެސް ވަރަށް މޮޅަށް ކުޅެގެން. ދުނިޔޭގެ އެންމެ މޮޅަށް ކުޅޭ 11 ކުޅުންތެރިން ގަނެގެން ޖެހިގެން އަންނަ ހަފްތާގައި އެ މީހުން އެންމެ މޮޅު ފުޓްބޯޅަ ކުޅޭނެ ކަމަށް އުއްމީދެއް ނުކުރެވޭނެ،" ކްލޮޕް ބުންޏެވެ.\nއޭނާ ބުނީ ޗެލްސީން ކުރާ ގޮތަށް ހަރަދުނުކުރާނެ ކަމަށާއި ލިވަޕޫލަށް އޮތް އެޑްވާންޓޭޖަކީ އެކުގައި ގިނަ ޓްރެއިނިންތަކެއް ކުރި ގްރޫޕެއް އޮތުން ކަމަށާއި ބޭނުންވާ މަގާމަކަށް ކުޅުންތެރިން ހޯދައިގެން ކުރިއަށް ދިއުމުގެ އުސޫލު އޭނާ އަށް މާ ކަމުދާ ކަމަށެވެ.\n"އަހަރެމެން މި ވިސްނުމުގައި ޗެމްޕިއަންސް ލީގު ހޯދައިފިން. ޕްރިމިއާ ލީގު ވެސް ހޯދައިފިން. މި ކްލަބް މި ހިންގަނީ ކްލަބްގެ ހިންގަން ޖެހޭ ކުރިމަގަށް ވިސްނައިގެން ކުރިއަށްދެވޭ ތަފާތު ވިސްނުމެއްގައި. ވަކި ބަޔަކު ވަކި ގޮތަކަށް ކަންތައް ކުރުމަކީ އަހަރެމެންގެ ވިސްނުމަށް އަސަރުކުރަންޖެހޭ ކަމެއް ކަމަށް ނުދެކެން،" ކްލޮޕް ބުންޏެވެ.\nލިވަޕޫލުން މި ފަހަރުގެ ޓްރާންސްފާ މާކެޓްގައި ދެން ގެންނާނެ ކަމަށް އެންމެ ބޮޑަށް ބެލެވެނީ ބަޔާން މިއުނިކްގެ ސްޕެއިން މިޑްފީލްޑަރު ތިއާގޯ އަލްކަންޓާރާ އެވެ. އަލްކަންޓާރާ ގަންނަން ލިވަޕޫލުން ބޭނުންވަނީ އެ ޓީމުގެ ނެދަލެންޑްސް މިޑްފީލްޑަރު ޖިނީ ވައިނަލްޑަމް ވިއްކާލުމަށް ފަހު އެވެ. ދެން ކުޅުންތެރިން އެކުގައި ބެހެއްޓުމުގެ ވިސްނުން ވެސް ލިވަޕޫލުން ގެންގުޅޭއިރު އެގޮތަށް އެކަން ކުރެވެން އޮތީ ލިވަޕޫލްގެ ޒުވާން ތިން ކުޅުންތެރިން ކަމަށްވާ މާކޯ ގްރުޔިޗާއި ހެރީ ވިލްސަން އަދި ރިއާން ބްރޫސްޓާގެ ޓްރާންސްފާތައް ހިނގާ ގޮތަކުންނެެވެ.\nއިނގިރޭސި ޕްރިމިއާ ލީގުގެ އާ ސީޒަނުގައި ލިވަޕޫލް ކުޅޭ ފުރަތަމަ މެޗުގައި ހޮނިހިރު ދުވަހު ނުކުންނާނީ މިދިޔަ ސީޒަނުގެ ދެ ވަނަ ޑިވިޝަން (ޗެމްޕިއަންޝިޕް)ގެ ޗެމްޕިއަން ލީޑްސް ޔުނައިޓެޑާ ދެކޮޅަށެވެ. ލީގުގައި ލިވަޕޫލުން ކުޅޭ ދެ ވަނަ މެޗުގައި މި މަހު 20 ވަނަ ދުވަހު ރަށުން ބޭރުގައި ކުޅޭނީ ޗެލްސީއާ ދެކޮޅަށެވެ.


ރާއްޖޭގެ ބޮޑު ސަރަހައްދަކަށް މޫސުމް ގޯސްވެ ބޯކޮށް ވާރޭ ވެހުން\nރާއްޖޭގެ ބޮޑު ސަރަހައްދަކަށް މޫސުމް ގޯސްވެ ބޯކޮށް ވާރޭ ވެހުހުގެ ސަބަބުން މީހުންނަށް ހިނގާ ބިނގާވެ އުޅުމަށް ވަނީ ދަތިދަކާ ކުރިމަތިވެފައިއެވެ. -- ފޮޓޯ: މުހައްމަދު ޝަރުހާން / ރާއްޖެ އެމްވީ\nމެއި 14، 2018: ރާއްޖޭގެ ބޮޑު ސަރަހައްދަކަށް މޫސުމް ގޯސްވެ، މާލެއަށް ބޯކޮށް ވާރޭ ވެހުމުގެ ސަބަބުން އަމީނީމަގު ސަރަހައްދުގައި ފެންބޮޑުވެފައި، މިކަމުގެ ސަބަބުން މީހުންނަށް ހިނގާ ބިނގާވެ އުޅުމަށް ވަނީ ދަތިދަކާ ކުރިމަތިވެފައެވެ. -- ފޮޓޯ: މުހައްމަދު ޝަރުހާން / ރާއްޖެ އެމްވީ\nމެއި 14، 2018: ރާއްޖޭގެ ބޮޑު ސަރަހައްދަކަށް މޫސުމް ގޯސްވެ، މާލެއަށް ބޯކޮށް ވާރޭ ވެހުމުގެ ސަބަބުން މީހުންނަށް ހިނގާ ބިނގާވެ އުޅުމަށް ވަނީ ދަތިތަކާ ކުރިމަތިވެފައެވެ. -- ފޮޓޯ: މުހައްމަދު ޝަރުހާން / ރާއްޖެ އެމްވީ\nމެއި 14، 2018: ރާއްޖޭގެ ބޮޑު ސަރަހައްދަކަށް މޫސުމް ގޯސްވެ، މާލެއަށް ބޯކޮށް ވާރޭ ވެހުމުގެ ސަބަބުން މީހުންނަށް ހިނގާ ބިނގާވެ އުޅުމަށް ވަނީ ދަތިދަކާ ކުރިމަތިވެފައެވެ. -- ފޮޓޯ: މުހައްމަދު ޝަރުހާން / ރާއްޖެ އެމްވީ\nމެއި 14، 2018: ރާއްޖޭގެ ބޮޑު ސަރަހައްދަކަށް މޫސުމް ގޯސްވެ، މާލެއަށް ބޯކޮށް ވާރޭ ވެހުމުގެ ސަބަބުން މީހުންނަށް ހިނގާ ބިނގާވެ އުޅުމަށް ވަނީ ދަތިދަކާ ކުރިމަތިވެފައެވެ. ޓެކްސީ ނުލިބުމުގެ ދަތިތައް ދިމާވޭ -- ފޮޓޯ: މުހައްމަދު ޝަރުހާން / ރާއްޖެ އެމްވީ\nމެއި 14، 2018: ރާއްޖޭގެ ބޮޑު ސަރަހައްދަކަށް މޫސުމް ގޯސްވެ، މާލެއަށް ބޯކޮށް ވާރޭ ވެހުމުގެ ސަބަބުން އަމީނީމަގު ސަރަހައްދުގައި ފެންބޮޑުވެފައި، މިކަމުގެ ސަބަބުން މީހުންނަށް ހިނގާ ބިނގާވެ އުޅުމަށް ވަނީ ދަތިތަކާ ކުރިމަތިވެފައިވެވެ. -- ފޮޓޯ: މުހައްމަދު ޝަރުހާން / ރާއްޖެ އެމްވީ\nމެއި 14، 2018: ރާއްޖޭގެ ބޮޑު ސަރަހައްދަކަށް މޫސުމް ގޯސްވެ، މާލެއަށް ބޯކޮށް ވާރޭ ވެހުމުގެ ސަބަބުން އަމީނީމަގު ސަރަހައްދުގައި ފެންބޮޑުވެފައި، މިކަމުގެ ސަބަބުން މީހުންނަށް ހިނގާ ބިނގާވެ އުޅުމަށް ވަނީ ދަތިތަކާ ކުރިމަތިވެފައެވެ. -- ފޮޓޯ: މުހައްމަދު ޝަރުހާން / ރާއްޖެ އެމްވީ


Riyaasee Nizaameh Gai Vazeerun Vaki Kurumakee Raees Ah Onna Baareh: Dr. Didi - Vaguthu\nރިޔާސީ ނިޒާމެއްގައި ވަޒީރުން ވަކިކުރުމަކީ ރައީސަށް އޮންނަ ބާރެއް: ޑރ.އަހުމަދު\nއުއްތަމަ ފަނޑިޔާރު ޑރ.އަހްމަދު އަބްދުﷲ ދީދީ – ފޮޓޯ: ރައީސް އޮފީސް\nރިޔާސީ ނިޒާމެއްގައި ވަޒީރުން ވަކި ކުރުމުގެ ބާރު ރައްޔިތުންގެ މަޖިލީހަށް ނޯންނަ ކަމަށާއި އެ ބާރަކީ ރައީސަށް އޮންނަ ބާރެއް ކަމަށް ކުރީގެ އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ ވިދާޅުވެއްޖެއެވެ.\nޑރ. އަހުމަދު އަބްދުﷲ ދީދީ އެގޮތަށް ވިދާޅުވެ ޓްވީޓެއް ކުރެއްވީ، ކޮމިއުނިކޭޝަން މިނިސްޓަރު މުހައްމަދު މަލީހް ޖަމާލްގެ އިތުބާރު ނެތް ކަމަށް ރައްޔިތުންގެ މަޖިލީހުން ފާސްކޮށް އޭނާ މަގާމުން ވަކިކޮށްފައި ވަނިކޮށެވެ. އަދި ވަގުތީ ގޮތުން ކޮމިއުނިކޭޝަން މިނިސްޓްރީ ހިންގެވުން އިކޮނޮމިކް މިނިސްޓަރު ފައްޔާޒު އިސްމާއީލްއަށް ހަވާލު ކުރައްވާފައި ވަނިކޮށެވެ.\n"ވަޒީރެއްގެ އިތުބާރު ނެތުމުން މަގާމުން ވަކި ކުރުމަކީ ރިޔާސީ ނިޒާމެއްގައި ރައީސުލްޖުމްހޫރިއްޔާ އަށް ލިބިގެންވާ ބާރެއް، މަޖިލީހުގެ އިހްތިސާސެއް ނޫން. އެހެނީ ވަޒީރުންނަކީ ޕާލަމެންޓަރީ މެޖޯރިޓީއަކުން އުފަންވާ ބައެއް ނޫން،" ޑރ. އަހުމަދު އަބްދުﷲ ދީދީގެ ލިޔުއްވާފައިވެއެވެ.\nވަޒީރެއްގެ އިތުބާރު ނެތުމުން މަޤާމުން ވަކިކުރުމަކީ ރިޔާސީ ނިޒާމެއްގައި ރައީސުލްޖުމްހޫރިއްޔާއަށް ލިބިގެންވާ ބާރެއް. މަޖިލީހުގެ އިޚްތިޞާޞެއް ނޫން. އެހެނީ ވަޒީރުންނަކީ ޕާލަމެންޓަރީ މެޖޯރިޓީއަކުން އުފަންވާ ބައެއް ނޫން. https://t.co/OpDMUOIpoX\n— Dr. Ahmed Abdulla Didi (@AABDULLADIDI) March 1, 2021\nޖުމްހޫރީ ޕާޓީގެ ސްލޮޓެއްގައި ހުންނެވި މިނިސްޓަރު މަލީހްގެ އިތުބާރު ނެތް ކަމަށް ފާސްކުރީ 59 މެންބަރުންގެ ވޯޓުންނެވެ. އިތުބާރު އޮތް ކަމަށް ވޯޓު ދެއްވީ އެންމެ މެންބަރެކެވެ. ވަކި ގޮތަކަށް ވޯޓު ނުދެއްވާ ހަތަރު މެންބަރުން ތިއްބެވިއެވެ.\nއެންމެ ފުރަތަމަ މަލީހްގެ އިތުބާރު ނެތް ކަމަށް ނިންމީ މިދިޔަ އަހަރުގެ ޑިސެމްބަރު މަހުގެ ތެރޭގައި، މަޖިލީހުގެ ސުޕަ މެޖޯރިޓީ އޮތް އެމްޑީޕީގެ ޕާލިމެންޓްރީ ގްރޫޕްންނެވެ. އޭރު ފާސްކުރީ މަލީހްގެ އިތުބާރު ނެތް ކަމަށް ރައީސް އިބްރާހިމް މުހައްމަދު ސޯލިހްއަށް ދެންނެވުމަށެވެ.\nގާނޫނުއަސާސީގައި އޮންނަ ގޮތުން ވަޒީރެއްގެ އިތުބާރު ނެތް ކަމުގެ ވޯޓު މަޖިލިހަށް ވެއްދޭނީ 10 މެމްބަރުންގެ ސޮއި ލިބިގެންނެވެ. ވަޒީރުގެ އިތުބާރު ނެތް ކަމަށް ފާސްވާނީ 44 މެންބަރުންގެ ވޯޓު ލިބިގެންނެވެ.\nމަލީހަކީ ކުރީގެ ރައީސް އަބްދުﷲ ޔާމީންގެ ސަރުކާރުގައި ޔޫތު މިނިސްޓަރުގެ މަގާމު ވެސް ފުރުއްވި ބޭފުޅެކެވެ. އެކަމަކު އެ ސަރުކާރު ހިނގަމުން ދިޔަ ގޮތާ މެދު ހިތްހަމަޖެހިވަޑައިނުގެން އޭރުގެ އިދިކޮޅު ފަރާތްތަކާ ގުޅިވަޑައިގެން މި ސަރުކާރު ގެނައުމަށް މަލީހް ވެސް ގިނަ މަސައްކަތްތަކެއް ކުރެއްވިއެވެ. މި ގޮތުން އޭރު ގުޅިފައިވާ ކޯލިޝަންގައި ހިމެނޭ ޖުމްހޫރީ ޕާޓީއާ ގުޅިވަޑައިގަތެވެ. ވަޒީރު ކަމަށް ވަޑައިގަތީ އެ ޕާޓީގެ ސްލޮޓެއްގައެވެ.\nމާޗް 2, 2021 11:33\nމިކަލޭގެއަށްވެސް ލިބުނު ބާރު ބޭނުންކުރީ އަމިއްލަ ދިފާއުގައި. އެއިރެއްގައި ހުންނަ ރައީސަކު ބޭނުންވާގޮތަށް ކަންކަން ކުރާ ބަޔަކު ކަމަކުނުދާނެ\nމާޗް 2, 2021 12:25\nހުރިހާކަމެއް މޮޅަށްދަންނަ އަޑޫ އަބުދުއްލާހިދީދީ\nމާޗް 2, 2021 12:48\nރާއްޖޭގެ އުއްތަމަ ފަޑިޔާރުކަން ކުރި މީހެކޭ ބުނަންވެސް ލަދުގަނެއެވެ. ގާނުނު އަސާސީގަ ވަކިކަމެއް ވަކިގޮތަކަށް ކުރަން އޮތީމަ އޭގެ މަށް ޗަށް ބަސްކިއުމެއް ނޯވެއެވެ.\nމާޗް 2, 2021 13:54\nދޮންބިލެއް މެން ލައިގެން އެހެން ކަމެއް ކުރަން ވީ ކީއްކުރާނީ ދިވެހިރައްޔިތުން ހޮވާފައި ތިބޭ މީހުން ދާއިރާ ތަކަށް .\nމާޗް 2, 2021 14:56\nގާނޫނުއަސާސީގައި އޮންނަ ގޮތުން ވަޒީރެއްގެ އިތުބާރު ނެތް ކަމުގެ ވޯޓު މަޖިލިހަށް ވެއްދޭނީ 10 މެމްބަރުންގެ ސޮއި ލިބިގެންނެވެ. ވަޒީރުގެ އިތުބާރު ނެތް ކަމަށް ފާސްވާނީ 44 މެންބަރުންގެ ވޯޓު ލިބިގެންކަަމަށް ޤާނޫނު އަސާސީގައި އެހެން ލިޔެފައިވަނިކޮށް، ޤާނޫނާ ޚިލާފަށް ދޭހަވާގޮތަށް ޑީޑީއަށް އެހެންބުނުމުން ޤާނޫނު ނޭގޭކަން ދޭހަވެގެންދޭ. އެއްޗެއް ބުނުމުގެ ކުރިން ރަގަށް ވިސްނާލުން ރަގަޅު.\nމާޗް 2, 2021 16:47\nޢަހުމަދު އަބުދުލާ ދީދީ ތައުލީމީ ގާބިލް ބޭފުޅެއް.\nމާޗް 2, 2021 20:17\nރާއްޖޭގެ ހުރިހާކަމަކާބެހޭނީ އަދި ބޭނުންބަޔަކު ކަނޑައިވައްދާނީވެސް މަޖިލީސްގެ ރައީސް\nމާޗް 3, 2021 09:50


ކަަށަވަރު | Landhooinfo\nހަވީރުގެ ވަގުތަށް ދިޔަވަރު ހިކެމުންދަނީއެވެ. އަސުރުގެ ފަހުން ދާން ހަމަޖެއްސި މަސްދަތުރުގެ ހުރިހާ ތައްޔާރީއެއް ވެއްޖެއެވެ. ނާއިޒުގެ އާއިލާ ހުރިހާ މެންބަރުންވެސް ތިބީ ނިކަން ހިތްހަމަޖެހިފައެވެ. ގިނަ ދުވަސް ތަކަކަށްފަހު މިފަދަ ގޮތަކަށް ހުރިހާ އެންމެން އެއްތަންވެ މަޖާ ދަތުރެއް ދެވޭތީއެވެ. ނާއިޒުގެ ދަބަހަށް ބިސްކޮލާޓާ އަކާއި މައިލޯ ޕެކެޓް ލިއެވެ. އޭނާއަކީ މާގިނައިން ކެއުމަށް ފޯރި ހުއްނަ ކުއްޖެއް ނޫނެވެ. އެއާއި ޚިލާފަށް ލައިނާ ގެންގުޅޭ ދަބަސް ފުރާ ޖޫސްޕެކެޓާއި ތަފާތު ވައްތަރުގެ ލުއިކާނާ ޕެކެޓުތައް ލައިދިނީ މަންމައެވެ. އެއީ މަންމަ ބޭނުންވާ ގޮތެއް ނޫނެވެ. އެހެނަސް ކިޔަންފަށައިފިނަ ކަމެއް ނުކޮށްދެނީސް ކުރެއް ނުކުރާނެތީ އާއި ދަތުރު މަތީ ބަނޑުހައިވެދާނެ ކަމަށް ބަލާފައެވެ.\nބަނދަރަށް ނިކުންއިރު ދަތުރު ދާން ތައްޔާރުވެފައި އޮތް ދޯނި ފެނުމުން ވެސް މަންމަ ހޮނޑުލަވާ ގޮތްވިކަހަލައެވެ. މޫސުން ރީތި ކަނޑު މަޑު ދުވަހެއްކަމުން ބޯއެނބުރުން ކުޑަވާނެ ކަމަށް ބައްޕަ ލަފާދިނެއެވެ. ދޯންޏަށް ހުރިހާ މީހުން އެރުވީ ދޮންބެ އާމިޒުއެވެ. ދޮންތަ އާއި ތިއްތަ ތިބީ ނިކަން މަސްދަތުރުވެފައެވެ. ފޯނު ނަގައިގެން މިހާރު ސެލްފީ ނަގައި އެފްބީ އަށާއި ވައިބަރ ކުރަންފަށައިފިއެވެ. ޖުމުލަ7މެންބަރުންގެ އައިލާ ފަރުމަސްދަތުރެއް ދާ ވާހަކަ އާއި ފޮޓޯތައް މިހާރު ފޭސްބުގައި އަޕްލޯޑްކުރަމުން އެދަނީ ދޮންތަ ލައިފާ އެވެ. މަސް ބެވޭނެހެން ހީވާ ހިސާބަކަށް ދޯނި މަޑުކޮށްލުމާއި އެކުގައި ބައްޕަ ދޮންތަ މެންނަށް މަސް ބޭނުމުގެ އިންތިޒާމު ހަމަޖައްސައި ދިނެވެ. އެވަގުތު ކޮއްކޮ ލައިނާ އާއި ނާއިޒު ތިބީ ގެނައި ޕެކެޓުތައް ބޯށެވެ.\nއިރުކޮޅެއްފަހުން މަސްބެވެން ފެށިއެވެ. އެންމެ ފުރަތަމަ މަސްބޭނުނީ ތިއްތަ ލައިމާ އަށެވެ. އޭނާ އުފަލުން ފޮނިކަނޑަން ފެށިއެވެ. އަދި މަންމަ ކައިރީ ފޮޓޯއެއް ނަގައިދިނުމަށް ބުންޏެވެ. މަންމަ އަވަސްވެގަތީ އެކުދިން ގެނައި ދަބަސް ހޯދުމަށެވެ. ދަބަސް އޮތީ އިންޖީނު ފޮށިމަތީގައެވެ. ދަބަސް ނަގައިގެން އަންނަނިކޮށް އަރިއަޅާލީ ދޯނިތެރޭގައި ހުރި ފެންބާލިދީއިން ދޯނިތެރެއަށް އެޅިފައި ހުރި ފެނަށް އެރި ކައްސާލުމުންނެވެ. ނަސީބަކުން ނުވެއްޓި ދޮންބެ ގައިގައި މަންމައަށް ހިފަހައްޓާލެވުނެވެ. އެއީ ދޮންބެ މަހެއް ބާނައިގެން ފެން ބާލިދީ ކައިރިއަށް އައިވަގުތެވެ.\nމިހާރު ވިއްސަކަށް މަސް ބެވިއްޖެއެވެ. ލައިނާ އާއި ނާއިޒު ތިބީ ފޯރީގައި މަސްބާނާތަން ބަލާށެވެ. ނަނުގައި ހަމަ މަހެއް ހިފާއިރަށް “ކޮންކޮ މަސް ބާނާނީ … ކޮއްކޮ މަސް ނަގަނީ” ކިޔާ އެމީހަކާއި ދިމާލަށް ދުއްވައިގަނެވެ. ދޮންތަ ބާނާ ކޮންމެ މަހެއް ދޯނިން އެތެރެވަނީ އެނާއާއެކު އެމަސްވެސް ސެލެފީ ފުޓޯއަކުންނެވެ. މަންމަ މިކަމާ ހުންނަނީ ތުންމަތިން ހީލަހީލައެވެ. ބައްޕަ އެކަމަކާއި އެހާ އަޅައެއް ނުލައެވެ. ބައްޕައަކީ ވަރަށް “ކޫލް” މީހެއް ކަމަށް އެކުދިން ބުނީ އެހެންވެ ކަމަށްވެސް ވެދާނެއެވެ.\nކޮންމެއަކަސް މިހެން ތިއްބާ ކުއްލިއަކަށް އުޑުމަތި ބަނަކޮށްލާފިއެވެ. ނަގަންފެށި ކަޅުވިލާގަނޑު ބޯމަތި ނުވަނީސް ވައިގަދަވެ ކަނޑުގެ ރާޅުތައް ދޯންޏާއި ހަމަލާދޭންފެށިއެވެ. މަންމަގެ އެދުމުގެ މަތިން އަވަސް ގޮތަކަށް ބައްޕަ ރަށާއި ދިމާލަށް މިސްރާބު ޖެހިއެވެ. ދެވުނީ ތަންކޮޅަކަށެވެ. އެ ހުއްޓުނީ އިންޖީނެވެ. ބައްޕަ ނޫން އެންމެންގެ މޫނުމަތިން ހާސްކަން ވެރިވިއެވެ. ކުދިވެރިންނަށް ވެގެން އުޅޭގޮތެއް ނޭނގެއެވެ. އެވެރިން ބިރުގަނެފާނެ ކަމަށް އެވާހަކަ ނުބުނެ އޮޅުވާލިއެވެ. މާގިނައިރުތަކެއް ނުވެ ވާރޭ ބޯކޮށްވެހެން ފެށިއެވެ. ރާޅުތައް އިރު އިރު ކޮޅާއި ދޯންޏަށް އަރައި ފައިބައެވެ. ދޯނިދާ މިސްރާބެއް ނޭންގެއެވެ. އެމީހުންނަށް ގެނެވުނީ އެންމެ ފޯނެކެވެ. އޭގެ ބޭނުންކުރަން ބެލިއިރު އޮތީ ފޮޓޯ ނަގަނަގާ ބެޓެރިގޮސްގެން ނިވިފައެވެ. ހަތަރު އުދަރެސް ފެނުޖެހުނީ އެވަގުތުއެވެ.\nމަންމައާއި ދޮންތައާއި ތިއްތަ ކޮއްކޮމެން އުނގަށްލައިގެން ތިބެ ރޮނީއެވެ. ހަދާނެ ގޮތް ހުސްވެފައިވާ މޫނުތަކުން ވާރޭ ތިކިތަކެއް ފަދައިން ފައިބަމުންދަނީ ބިރުވެރިކަމާއި ހާސްކަމުގެ ކަރުނައެވެ. ދާދި ދެންމެއަކާއި ޖެހެންދެން ހިނިތުންވަމުން ދިޔަ މޫނުތައް ވަނީ މިލާމޯޅިވެފައެވެ. ދުނިޔެމަތި އަނދިރިކަމުންނާއި ވެހެމުންދާ ބޯ ވާރޭގެ ތެރެއިން ތަނެއް ދޮރެއް ވަކިވާވަރެއް ބައްޕައަކަށް ނުވިއެވެ. ކުއްލިއަކަށް ދޯނިއަރިކޮށްލިވަގުތު ތިއްތަ ލައިމާ ދޯނިތެރެއަށް ވެއްޓުނެވެ. ވެއްޓުނުލެއް ބާރުކަމުން ވާތު ފަޔަށް ވީ ތަދުން އޭނާ ނަގަން ދޮންބެ އަވަސްވެގަތެވެ. އެހެނަސް ދެވަނަ ރާޅާއިއެކުގައި ދޯނި އެއަށްވުރެ ބޮޑަށް އެއްފަޅިއަށް އަރިވެގެން ދިޔައެވެ.\nދޮންބެ ހާސްވެފައިވާ އަޑުން ލައިމާ އޭ ކިޔާ ހަލޭހައްވަން ފެށިއެވެ. ބައްޕައަށްވެސް ގޮވިއެވެ. ލައިމާ ދޯނިތެރެއަކުން ނުފެނުނެވެ. ރާޅާއެކު ދޯނި އަރިއަޅާލިވަގުތު އޭނާ ކަނޑަށް ވެއްޓުނީ ބާއެވެ. އޭގެ ގަޑިއެއް ހާއިރު ފަހުން ވިލާގަނޑު މައިތިރިވެ ކޮންމެވެސް ވަރަކަށް މޫސުން ރަނގަޅުވެއްޖެއެވެ. ނަމަވެސް ތިއްތަ ލައިމާ އެއް ނުފެނުނެވެ. ހާދިސާގެ ވާހަކަ ކޯސްޓްގާނޑަށް ރިޕޯޓް ކުރެވުނީ ކައިރިން ދިޔަ ދޯންޏެއްގެ އެހީގައެވެ. އެމީހުންވެސް އަތްފުނާ އަޅައިގެން މުޅިއެހިސާބު ބަލާ ހޯދިއެވެ.\nކުރެވެމުންދިޔަ ވޭނީ އިންތިޒާރަށް ނިމުމެއް ގެނެވުނީ ލައިމާގެ ފުރާނަނެތް މަސްގަނޑު ރަށަށް ގެނެވުނު ހިސާބުންނެވެ. މަންމަގެ ޚަބަރު ހުސްވިއެވެ. ގޭގެ އެންމެން ރޮނީއެވެ. ނާއިޒަށް ވަނީ ނިކަން އަސަރުކޮށްފައެވެ. އޭނާއަށް އަދިވެސް ވެދިޔަ ހާދިސާ ޤަބޫލެއް ނުކުރެވެއެވެ. ކަށަވަރު ކުރަން ބޭނުން ނުވާ ހިތި އެހެނަސް ޙަޤީޤަތަކީ އަޑިގަނޑަކަށްފަހު އުސްގަނޑެއް އަންނަފަދައިން ހިތާމަވެރިކަމެއް ލައިގަތްކަމެވެ. މިއީ ދުނިޔޭގެ އުސޫލެވެ. ބަދަލުވުމެއް ނެތް ޤާނޫނެވެ. ކަށަވަރު ނުވާ ކަމަކީ، ކިތަންމެ ހީނުކުރާ ފަދަ ގޮތަކަށްވެސް ކަންކަން ފެށިގެން ދާފަދައިން ނިމިގެންވެސް ދާކަމެވެ. (ނިމުނީ)\nއައިޝަތު ޚަތުމާ – ގްރޭޑް 10 އިރުއޭގެ ވާޖިބު އަދާ ކުރުމަށްފަހު އުދަރެހުން ތިރިވަމުން އެދަނީ ސާދަވިލެރޭގެ ފުރިހަމަ ހަނދަށް …


ތަފްސީރު ޢިލްމަށް މަގެއް2– DhiSalafiyyah\nބައެއް މަޝްހޫރު ތަފްސީރު ފޮތްތައް\n1- ތަފްސީރުއްޠަބަރީ: މިފޮތުގެ ފުރިހަމަ ނަމަކީ ‘ޖާމިޢުލްބަޔާން ޢަން ތައުވީލި އާޔިލްޤުރުއާން’ އެވެ. ލިޔުއްވީ އަލް އިމާމުލް މުފައްސިރު މުޙައްމަދު ބިން ޖަރީރު އައްޠަބަރީ ރަޙިމަހުﷲއެވެ. އެކަލޭގެފާނަކީ އެންމެފުރަތަމަ ތަފްސީރު ޢިލްމުގައި ފޮތެއް ލިޔުއްވި ޢިލްމުވެރިޔާއެވެ. އަވަހާރަވެފައިވަނީ ހިޖުރައިން 310 ވަނަ އަހަރުގައެވެ. ޞަޙާބީންނާއި ތާބިޢީންނާއި އަތްބާޢުއްތާބިޢީންގެ ބޭކަލުންގެ ޤައުލުތައް މިފޮތުގައި ޖަމަޢަކުރައްވާފައިވެއެވެ. އެކަލޭގެފާނަށްފަހު ވަޑައިގެންނެވި ހުރިހާ ތަފްސީރު ޢިލްމުވެރިންވެސް އެންމެ އިސްރިފަރެންސަކަށް ބެއްލެވި ފޮތަކީ މިއެވެ.\n2- ތަފްސީރުލް ޤުރްޠުބީ: މިފޮތުގެ ފުރިހަމަ ނަމަކީ ‘އަލް ޖާމިޢު ލިއަޙްކާމިލް ޤުރުއާން’ އެވެ. ލިޔުއްވީ އަބޫ ޢަބްދިﷲ މުޙައްމަދު ބިން އަޙްމަދު އަލްއަންޞާރީ އަލްޤުރްޠުބީ ރަޙިމަހުﷲއެވެ. އެކަލޭގެފާނު އަވަހާރަވެފައިވަނީ ހިޖުރައިން 671 ވަނަ އަހަރުގައެވެ. މިފޮތުގައި އާޔަތް ޒިކުރުކުރެއްވުމަށްފަހު، ޙަދީޘާއި ސަލަފުންގެ ބަސްފުޅުތަކާއި ރައުޔުން އެ އާޔަތްތައް ތަފްސީރުކުރައްވާފައިވެއެވެ. އެއަށްފަހު އެ އާޔަތްތަކުން ނެރެވޭ ފިޤުހީ މައްސަލަތައް ބަޔާންކުރައްވާފައިވެއެވެ. އަދި ހަމައެއާއެކު ޤިރާއަތްތަކާއި ޢަރަބިބަހުގެ ޤަވާޢިދުވެސް ބަޔާންކުރައްވާފައިވެއެވެ. މި ތަފްސީރު ހިމެނެނީ ބޮޑެތި ތަފްސީރުފޮތްތަކުގެ ތެރޭގައެވެ.\n3- ތަފްސީރު އިބްނި ކަޘީރު: މިފޮތުގެ ފުރިހަމަ ނަމަކީ ‘ތަފްސީރުލް ޤުރުއާނިލް ޢަޡީމް’ އެވެ. ލިޔުއްވީ އަލްޙާފިޡް އަލްމުޙައްދިޘް އަލްމުވައްރިޚު އިސްމާޢީލް ބިން ކަޘީރު އައްދިމިޝްޤީ ރަޙިމަހުﷲއެވެ. އެކަލޭގެފާނު އަވަހާރަވެފައިވަނީ ހިޖުރައިން 774 ވަނަ އަހަރުގައެވެ. މިފޮތަކީ ތަފްސީރު ބިލް މައުޘޫރު (ޙަދީޘްތަކާއި ސަލަފުންގެ ބަސްފުޅުތަކަށް ބިނާކޮށް ކުރެވޭ ތަފްސީރު)ގައި އެންމެ މަޝްހޫރު ފޮތެވެ. ތަފްސީރުއްޠަބަރީ އަށްފަހު، ތަފްސީރުޢިލްމުގެ އެންމެ މުހިންމު ރިފަރަންސްއަކީ މިފޮތެވެ. ޤުރުއާނުގެ އެހެން އާޔަތްތަކުންނާއި، ޙަދިޘާއި، ޞަޙާބީންނާއި ސަލަފުންގެ އެހެންބޭކަލުންގެ ޤައުލުތަކުން ޤުރުއާން ތަފްސީރުކުރެވިފައިވާ ފޮތަކަށް ބަލަން ބޭނުންނަމަ އެންމެ މުހިންމުފޮތަކީވެސް މިފޮތެވެ.\n4- ތަފްސީރު އަލްބަޙްރުލް މުޙީޠު: މިފޮތް ލިޔުއްވީ އަލް އިމާމް އައްނަޙުވީ އަލްމުފައްސިރު މުޙައްމަދު ބިން ޔޫސުފް ބިން ޢަލީ ބިން ޙައްޔާން އަލްއަންދަލުސީ ރަޙިމަހުﷲ އެވެ. އެކަލޭގެފާނު އަވަހާރަވެފައިވަނީ ހިޖުރައިން 745 ވަނަ އަހަރުގައެވެ. އަރަބި ބަހުޤެ ޤަވާޢިދާއި، ޤިރާއަތްތަކާއި އާޔަތްތައް ބާވައިލެއްވުނު ސަބަބަތަކުގެ އެންމެ މުހިންމު ރިފަރަންސްއަކީ މިފޮތެވެ.\n5- ފަތުޙުލް ޤަދީރު: ލިޔުއްވީ އަލްއިމާމުލް މުޙައްދިޘުލް ފަޤީހު މުހައްމަދު ބިން ޢަލީ އައްޝައުކާނީ ރަޙިމަހުﷲއެވެ. އެކަލޭގެފާނު އަވަހާރަވެފައިވަނީ ހިޖުރައިން 1250 ވަނަ އަހަރުގައެވެ. މިފޮތަކީ އުޞޫލުއްތަފްސީރުގެ އަޞްލުތަކުގެ ތެރެއިން އަޞްލެކެވެ. ކުރީގެ އެހެން ތަފްސީރު ފޮތްތަކުގައިވާ މަޢުލޫމާތުގެ އިތުރަށްވެސް އެކަލޭގެފާނު މިފޮތުގައި ލިޔުއްވާފައިވެއެވެ. އާޔަތްތަކާއި އޭގެ މާނަ އަދި ތަފާތު ޤިރާއަތްތައް ބަޔާންކުރެއްވުމަށްފަހު، އެ އާޔަތްތަކުން ނެރެވޭ ޙުކުމާމެދު ޢިލްމުވެރިންގެ ބަސްފުޅުތައް މިފޮތުގައިވެއެވެ.\nއަދި މިނޫންވެސް ތަފާތު އެތައް ފޮތްތަކެއް ތަފްސީރު ޢިލްމުގައި ލިޔެވިފައިވެއެވެ.


Mbappé ah 19 aharugai bodu final ah\nކިލިޔަން އެމްބާޕޭގެ އުމުރުން 16 އަހަރުގައި، ފްރާންސްގެ މޮނަކޯއަށް ޗެމްޕިއަންސް ލީގް ޖާގަ ހޯދައިދިނުމަށް އެހީތެރިވެ ދިނެވެ. އޭނާގެ އުމުރުން 17 އަހަރުގައި، ޗެމްޕިއަންސް ނޮކައުޓް ސްޓޭޖަށް ދަތުރު ކުރި އެވެ. އަދި ހަމަ އެ ސީޒަންގައި ޗެމްޕިއަންސް ލީގް ސެމީ ފައިނަލަށް ދަތުރު ކުރި އެވެ. ސެމީ ފައިނަލުގައި މަޝްހޫރު ގޯލްކީޕަރު ޖިއާންލުއީޖީ ބުފޯން ބަލަހައްޓަމުން ދިޔަ، ޔުވެންޓަސްގެ ގޯލް ފޫއަޅުވާލި އެވެ. އޭނާގެ އުމުރުން 18 އަހަރުގައި، ދުނިޔޭގެ ދެ ވަނަ އަށް އަގު ބޮޑު ކުޅުންތެރިޔާގެ ގޮތުގައި ޕީއެސްޖީއަށް ބަދަލުވި އެވެ. ޕީއެސްޖީން އޭނާ ހޯދުމަށް ހޭދަ ކުރި 180 މިލިއަން ޕައުންޑަކީ ފުރާވަރު އުމުރުގެ ކުޅުންތެރިޔެއްގެ ޓްރާންސްފާއަށް ހޭދަ ކުރި އެންމެ ބޮޑު އަގެވެ. މިހާރު އުމުރުން 19 އަހަރުގައި އޭނާ ހުރީ ފްރާންސްގެ ޓީމާއެކު ވޯލްޑްކަޕު ފައިނަލުގަ އެވެ.\nފުޓްބޯޅައިގައި މިހާރު އެންމެ މަޝްހޫރު ދެ ކުޅުންތެރިންނަކީ، އާޖެންޓީނާގެ ކެޕްޓަން ލިއޮނަލް މެސީ އާއި ޕޯޗްގަލްގެ ކެޕްޓަން ކްރިސްޓިއާނޯ ރޮނާލްޑޯ އެވެ. ވޭތުވެދިޔަ 10 އަހަރު ދުނިޔޭގެ އެންމެ މޮޅު ކުޅުންތެރިޔާގެ އެވޯޑްގައި ޑޮމިނޭޓް ކުރި އެ ދެ ކުޅުންތެރިންނެވެ. ނަމަވެސް ދުނިޔޭގެ އެންމެ ޝަރަފުވެރި ފުޓްބޯޅަ މުބާރާތުގައި މެސީ އާއި ރޮނާލްޑޯއަށް ކާމިޔާބެއް ނުހޯދުނެވެ.\nފްރާންސަށް 1998 ވަނަ އަހަރު ވޯލްޑްކަޕު ކާމިޔާބު ކޮށްދިނުމުގައި ހިއްސާވި، ކުރީގެ ކުޅުންތެރިޔާ ޔޯރީ ޖޯކްއެފް ވަނީ މެސީ، ރޮނާލްޑޯ އާއި އެމްބަޕޭއާ އަޅުވާ ކިޔާފަ އެވެ.\n"މިހާރު އެ ހުރީ އެމްބާޕޭ، ދެން އެބަތިބި އެހެން މީހުންވެސް، އަހަންނަށް ފެންނަނީ އޭނާ ދުނިޔޭގެ އެންމެ މޮޅު ކުޅުންތެރިންނާއެކު ކުޅެން ވަރަށް ބޮޑަށް ކުރި އެރުން ހޯދައިފި،" ޖޯކްއެފް ބުންޏެވެ. "އެ ގޮތުގައި ކުރިއަށް ދިއުމަށް އޮތީ އޭނާގެ އަތްމަތީގައި، އޭނާ ވަނީ އޭނާގެ ހިދުމަތް ޓީމަށް ފޯރު ކޮށްދީފަ، އޭނާގެ ސްޓައިލް ޓީމަށް ގެނެސް، އޭނާ ވަނީ ތަފާތު ދައްކާފައި."\n"މެސީ، ރޮނާލްޑޯ ނުވަތަ ނޭމާއަށް ބަލާލާފަ، އެމްބާޕޭއާ އަޅާ ކިޔާލީމަ ފެންނަނީ އެމީހުން ގޮސް ފަހަތަށް އޮބެމުން ދާތަން، އެމްބާޕޭ އައިސް އެ ކުޅުންތެރިން 'މުސްކުޅި' ކުޅުންތެރިންނަށް ހަދައިފި، އަހަރެން އެކަމާ އުފާވޭ، ސަބަބަކީ މީ ފުޓްބޯޅަ."\nފައިނަލު ޒައިނުއްދީން ޒިދާން ދަނޑަށް އަރައި ބްރެޒިލްގެ ބާރު ކަނޑުވާލައި ފްރާންސަށް ވޯލްޑްކަޕުގެ ތަށި ހޯދައިދިން އިރު، އެމްބާޕޭ އުފަން ވެސް ނުވެ އެވެ. އޭނާއަށް އެވާހަކަ ކިޔައިދިނަސް އެމަންޒަރު ސިފާ ކުރާކަށް ނޭނގޭނެ އެވެ. މިހާރު އޭނާ ހުރީ ފައިނަލުގަ އެވެ. މުބާރާތް ފްރާންސާއެކު ކާމިޔާބު ކޮށްފިނަމަ އޭނާ ވާނީ ފްރާންސާއެކު ވޯލްޑްކަޕު ކާމިޔާބު ކުރާ އެންމެ ހަގު ކުޅުންތެރިޔާއަށެވެ. ޒައިނުއްދީން ޒިދާން ވޯލްޑްކަޕު ކާމިޔާބު ކުރުމުން އެ ފެނުނު މަންޒަރު އަމިއްލައަށް ތަޖުރިބާ ކުރުމަށް އެމްބަޕޭއަށް ފުރުސަތު ލިބޭނެ އެވެ.\nރަޝިއާގެ މޮސްކޯއަށް ފްރާންސް ޓީމު އައިސް ތިބީ، ދެ އަހަރު ކުރިން ބޭއްވި ޔޫރޯގެ ފައިނަލުގައި ކުރިމަތިވި ނާކާމިޔާބު ހަނދާން ކުރަމުންނެވެ. އެ ސްކޮޑަށް އައި އެންމެ ބޮޑު ބަދަލަކީ އެމްބާޕޭ ސްކޮޑަށް އިތުރުވުމެވެ. ދެ އަހަރު ކުރިން އޭނާ ވާދަ ކުރީ 19 އަހަރުން ދަށުގެ ޔޫރޯ ގަ އެވެ. އެ މުބާރާތް ފްރާސަށް ކާމިޔާބު ކޮށްދިނެވެ. އެ މުބާރާތުގައި ފަސް ލަނޑު ޖަހައި އެންމެ މޮޅު ކުޅުންތެރިޔާގެ އެވޯޑަށް ވާދަ ކުރި އެވެ.\nޔޫރޯގެ ފައިނަލުގައި ކުރިމަތިވި ނާކާޔާބަށް ފަހު، ފްރާންސްގެ ސްކޮޑަށް އެމްބާޕޭ ކަހަލަ ޒުވާން ކުޅުންތެރިޔެއް ބޭނުންވާ ކަން، ކޯޗް ޑިޑިއޭ ޑެޝޯމްޕްއަށް ފާހަގަ ވިއެވެ.\n"އެމްބާޕޭ އަކީ އާދާޔާހިލާފް ހުނަރު ހުރި ކުޅުންތެރިޔެއް، އޭނާ ވަނީ ވަަރަށް ގިނަ ފަހަރަށް އެކަން ސާބިތުކޮށްދީފަ،" މިރޭ ކުޅޭ ފައިނަލު މެޗުގެ ކުރިން ޑެޝޯމްޕް ބުންޏެވެ. "އުމުރުން ކިތަންމެ ހަގު ވިޔަސް 23 ކުޅުންތެރިންގެ ތެރޭގައި ހިމެނެން ޖެހޭ ކުޅުންތެރިޔެއް، މެޗުގެ ގޮތުން އޭނާގެ ތަޖުރިބާ މަދުވި ނަމަވެސް އޭނާ ހުރީ ތައްޔާރަށް، އަހަރެން އޭނާއަށް ބުނެދެނީ އެހެން ކުޅުންތެރިންނަށް ބުނެދޭ ވާހަކަ ވަކި ހާއްސަ އެއްޗެއް އޭނާއަށް ބުނެ ނުދެން."\nމިރޭގެ މެޗުގައި ކްރޮއޭޝިއާއިން އޭނާ އަށް ސަމާލުކަން ދީގެން އޭނާ ހުއްޓުވަން އުޅެފިނަމަ، އެހެން ކުޅުންތެރިންނަށް ޖާގަ ލިބޭނެ އެވެ. ފްރާންސް ކުޅުނު އެހެން މެޗުތަކުން ފެނިގެން ދިޔައީ އެ މަންޒަރެވެ.\nފްރާންސް ވޯލްޑް ކަޕް 2018 ކީލިއަން އެމްބާއްޕޭ\nޖެރޯމް ރޯތަންގެ ފާޑުކިއުން އެމްބާޕޭއަށް


Bodybuilding aai Badminton Team ah Raees ge maruhabaa - vNews.mv\nއައިއޯއައިޖީގައި ރާއްޖޭގެ ޓީޓީ ޓީމު މެޑަލް ހޯދުމާއި ގުޅިގެން އުފާފާޅުކުރައްވަނީ-- ފޮޓޯ: އެމްއޯސީ\nރަންވަނަ ހޯދި ބޮޑީބިލްޑިން އަދި ބެޑްމިންޓަން ޓީމަށް ރައީސްގެ މަރުހަބާ\nއިސްމާޢީލް ޝާހު Male' | 11 November 2019, 13:15\nރާއްޖޭގެ ކުޅިވަރުގެ އެތުލީޓުން މި ހަފުތާގެ ތެރޭގައި ބައިނަލްއަޤްވާމީ މައިދާނުގައި ހޯދި މެޑަލްތައް ފާހަގަކޮށް، ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް އެ އެތުލީޓުންނަށް މަރުހަބާ ވިދާޅުވެއްޖެއެވެ.\nމި ހަފުތާއަކީ ބައިނަލްއަޤްވާމީ ކުޅިވަރު މައިދާނުގައި ރާއްޖެއަށް ކާމިޔާބު ހަފުތާއެކެެވެ. އެގޮތުން ވޯލްޑް ބޮޑީބިލްޑިންގ ޗެމްޕިއަންޝިޕުން ދެ އެތުލީޓުން ލޯ މެޑަލް ހޯދިއިރު ޕާކިސްތާނުގައި މިހާރު ކުރިޔަށްދާ މުބާރާތުން ރާއްޖޭގެ އެތުލީޓުން ވަނީ އެކި ކެޓަގަރީތަކުން ރާއްޖެއަށް މެޑަލް ހޯދައިދީފައެވެ.\nވޯލްޑް ބޮޑީބިލްޑިން އެންޑް ފިޒީކް ޗެމްޕިއަންޝިޕުން ރާއްޖޭގެ ބޮޑީބިލްޑަރުން ދެ ލޯ މެޑަލް ހާސިލުކޮށްފައެވެ. އެ މެޑަލްތައް ހާސިލުކުރީ 55 ކިލޯގެ ސީނިއާ މެންސް ބޮޑީބިލްޑިން ކެޓަގަރީން މުހައްމަދު މޫސާ އާއި ފިރިހެނުންގެ ސްޕޯޓްސް ފިޒީކް 170 ސެންޓިމީޓަރު ބައިން ލޯ މެޑަލް ހާސިލްކުރި އަޒްނީން ރަޝާދު އެވެ.\nއަދި ޕާކިސްތާންގައި ކުރިއަށްދިޔަ ޔޮނޮކްސް ސަންރައިޒް ޕާކިސްތާން އިންޓަނޭޝަނަލް ސީރީޒް ބެޑްމިންޓަން މުބާރާތުގައި މިކްސް ޑަބަލްސް އިވެންޓުން ރާއްޖޭގެ ފާތިމަތު ނަބާހާ އާއި ޒަޔާން ޒަކީގެ ޕެއާ ވަނީ ރަން މެޑަލް ހާސިލުކޮށްފައެވެ. އަދި ހަމަ އެ މުބާރާތުގައި އަންހެން ޑަބްލސް އިވެންޓުން ނަބާހާ އާއި ނަބީހާ ވެސް ވަނީ ރާއްޖެ އަށް ރަން މެޑަލް ހޯދާދީފައެވެ. މީގެއިތުރުން އެ މުބާރާތުގެ އަންހެން ސިންގަލްސް ބައިން ރާއްޖޭގެ ނީލާ ނަޖީބު ވަނީ ލޯ މެޑަލް ހާސިލުކޮށްފައެވެ.\nއަންނަ އަހަރު ރާއްޖޭގައި އޭޝިއާގެ ބޮޑީބިލްޑިންގެ އެންމެ ބޮޑު މުބާރާތް ބޭއްވުމަށް ވަނީ ނިންމާފައެވެ. އަދި މިއަހަރުގެ މިހާތަނަށް ރާއްޖޭގެ ބޮޑީބިލްޑަރުން ވަނީ ސައުތް އޭޝިއަން ބޮޑީބިލްޑިން ޗެމްޕިއަންޝިޕުގެ އިތުރުން އޭޝިއަން ބޮޑީބިލްޑިން ޗެމްޕިއަންޝިޕުގައި ވެސް ރަނގަޅު ވަނަތަކެއް ހޯދާފައެވެ.\nމީގެއިތުރުން ބެޑްމިންޓަން ޓީމުވެސް ވަނީ ނިމިދިޔަ އިންޑިއަން އޯޝަން އައިލޭންޑް ގޭމްސްގައި ރާއްޖެއަށް ފުރަތަމަ ފަހަރަށް ރަން މެޑަލްއެއް ހޯދާފައެވެ.\nބެޑްމިންޓަން ބޮޑީބިލްޑިން ރައީސް އިބްރާހިމް މުހައްމަދު ސޯލިހު ކުޅިވަރު


އަހިވައް – ޞިއްޙަތު.ކޮމް\nއަހިވައް އަކީ ޖަންގަލީގެ ތެރޭގައި ތިރިކޮށް ހެދޭ، ގަހެއްގައި އަޅާ ހުތް ފޮނިމޭވާ އެކެވެ.މިއީ ގިނަ މީހުންނަށް މީރު މޭވާއެއް ނޫނެވެ. އެއީ އޭގައި ހިމެނޭ ވަހުގެ ސަބަބުންނެވެ. މިއީ ދިވެހިން މަދުން ނަމަވެސް ކައިއުޅޭ މޭވާއެެކެވެ. އަހިވައް އަކީ ވެސް ހަށިގަނޑަށް ބޭނުންތެރި ވަރަށް ގިނަ މާއްދާތައް އެކުލެވޭ މޭވާ އެކެވެ.\nއަހިވަކުން ލިބޭ ޞިއްޙީ ފައިދާތައް\nކެންސަރާ ދެކޮޅަށް މަސައްކަތްކުރުމުގެ ބާރު: ހޯދިފައިވާ ގޮތުގައި އަހިވައް ފަނި ބޭނުންކުރުމަކީ ކެންސަރު އުފެދުމާއި ދެކޮޅަށް މަސައްކަތްކުރާ ކަމެކެވެ. 2001 ވަނަ އަހަރު ޑިސެމްބަރު މަހުގައި އެނަލްސް އޮފް ދަ ނިއުޔޯރކް އެކަޑަމީ އޮފް ސައިންސް އިން ހާމަކޮށްފައިވާގޮތުގައި، އަހިވަކުގައި ހިމެނޭ އެންޓި އޮކްސިޑެންޓް ތަކުގެ ސަބަބުން، އަހިވައް ފަނި ބޭނުންކުރުމުން ކެންސަރުގެ ސެލްތައް އުފެދުމުން ރައްކާތެރި ކޮށް ދެއެވެ. އޭގެ ފަހުން ނިއުޔޯރކްގެ ދަ މެމޯރިއަލް ސްލޯން-ކެޓެރިންގ ކެންސަރ ސެންޓަރ އިންވަނީ މިކަމަށް ބާރުލިބޭ ފަދަ ރިޕޯޓެއް ނެރެފައެވެ. އޭގައި ބުނާގޮތުން ޖަނަވާރުތައް ބޭނުންކޮށްގެން ހަދާފައިވާ ދިރާސާތަކުން އަހިވަކުގައި ޓިއުމަރާއި ކެންސަރާއި ދެކޮޅަށް ހަރަކާތްތެރިވުމުގެ ބާރު އެކުލެވިގެން ވެއެވެ.\nއަހިވަކުގައި ކެންސަރާއި ދެކޮޅަށް މަސައްކަތްކުރުމުގެ ބާރު ހުންނަނީ އޭގައި ހިމެނޭ އެންޓި އޮކްސިޑެންޓް ތައް ކަމުގައިވާ ކެރޮޓިނޮއިޑް، އަދި ބަޔޯފްލޭވޮނޮއިޑް ތަކުގެ ސަބަބުންނެވެ. އެގޮތުން ހުންނަ “އެންތްރަކިނޯން”(Anthraquinones) އަދި “ސްކޮޕޯލެޓީން”(Scopoletin) އަކީ ފާހަގަކުރެވޭ ދެ އެންޓި އޮކްސިޑެންޓް އެވެ. މިއީ ކެންސަރުގެ ސެލްތައް އިތުރުވުން ހުއްޓުވައި، އަދި ކެންސަރުގެ ސެލްތައް ހަށިގަނޑަށް ފެތުރުވުން ހުއްޓުވުމުގައި ދައުރެއްކުޅޭ މާއްދާ ތަކެއްކަންވަނީ ހޯދިފައެވެ.\nއަހިވައް ޖޫހަކީ ފާރުގަނޑު އަދި ކަނޑައިގެން ގޮސްފައި ހުންނަ ތަންތަނުގައި، ހުންނަ ޖަރާސީމް އަސަރު ދުއްވާލާ އެއްޗެކެވެ. ޖަރާސީމާއި ދެކޮޅަށް މަސައްކަތް ކުރުމުގެ ޚާއްޞިއްޔަތު އަހިވަކަށް ލިބެނީ އޭގައި ހިމެނޭ އެންތްރަކިނޯން ގެ ސަބަބުންނެވެ. ބުނެވޭގޮތުގައި ސްޓެފައިލޯކޯކަސް(Staphylococcus Eureus) ކިޔާ ޖަރާސީމުން ޖެހޭ ބަލިތައް، އަހިވައް ބޭނުންކޮށްގެން ރަގަޅު ކުރެވިދާނެ އެވެ. އަހިވަކުގައި ހުންތިރިކޮށްދިނުމުގެ ގާބިލްކަން ވެސް ހުރެއެވެ. އެހެންކަމުން ޖަރާސީމް މަރާ ބޭސް އަދި ހުންތިރިކުރާ ބޭސް ބޭނުންކުރުމުގެ ބަދަލުގައި ގޭގައި އަހިވައް ބޭނުންކުރެވިދާނެ ކަމަށް ބުނެއެވެ.\nފުރަމޭ ހިމާޔަތްކުރުން: 2008 ވަނަ އަހަރު އަހިވައް ފަންޏަށް އަމާޒުކޮށް ހެދުނު ދިރާސާއެއްގައި މީދާގެ ހަށިގަނޑަށް ފުރަމެޔަށް ގެއްލުންދެނިވި ވިހަ ފޮނުވުނެވެ. އޭގެ ކުރިން މީދާތަކަށްވަނީ އަހިވައް ފަނި ބޯންދީފައެވެ. ދިރާސާއިން ފާހަގަވީ ވިހައިގެ ސަބަބުން ފުރަމެޔަށް ގެއްލުންވެފައިވާ މިންވަރު ދަށްކަމަށެވެ. ފަހުގެ ދިރާސާއެއް ބުނާގޮތުން ފުރަމެޔަށް ގެއްލުންވެފައިވާ މީހުން އަހިވައް ބޭނުންކުރުމަކީ އޭގެ މަންފާ ހަށިގަނޑަށް ލިބޭ ކަމެކެވެ. ނަމަވެސް މިފަދަ އެއްޗެއް އަމިއްލައަށް ބޭނުންކުރުމުގެ ކުރިން ޑޮކްޓަރެއްގެ ލަފާ ހޯދުން މުހިއްމެވެ.\nދުޅަތަކާއި ދެކޮޅަށް މަސައްކަތްކުރުމުގެ ބާރު އަދި ދިފާޢީބާރު ރަގަޅުކުރުން: ދިރާސާތަކުން އެނގިފައިވާ ގޮތުގައި އަހިވަކުގައި ތަދުކެނޑުވުމުގެ ޚާއްޞިއްޔަތު ހުރެއެވެ. މިދިރާސާ ހެދި ފަރާތްތަކުން ބުނެފައިވަނީ އަހިވަކުގެ އެކްސްޓްރެކްޓް އަކީ ތަދުކަނޑުވައިދީ، ހުޅުދުޅަވުމުގެ ބަލިތައް ޖެހުމުން ހުޅު ހަލާކުވާ މިންވަރު ދަށްކޮށްދޭ އެއްޗެއް ކަމުގައެވެ. އެހެން ދިރާސާއެއްގައި ބުނެފައިވަނީ މީދަލަށް އަހިވައް ޖޫސް ދިނުމުން އޭގެ ހަށިގަނޑުގެ ދިފާޢީ ބާރު ރަގަޅުވެފައިވާ ކަމަށް ފާހަގަވާ ކުރެވުނު ކަމަށެވެ. އެހެންކަމުން މިއީ ތަފާތު ބަލިތައް ޖެހިފައިވާ މީހުންނާއި، ދިގުމުއްދަތަށް ބަލިވުމުގެ ސަބަބުން ދިފާޢީ ބާރު ދަށްވެފައިވާ މީހުން ބޭނުންކުރަން ރަގަޅު މޭވާ އެކެވެ.\nގޮހޮރުގެ ފާރާއި ދެކޮޅަށް މަސައްކަތްކުރުމުގެ ބާރު: އަހިވަކުން ގޮހޮރުގެ ފާރަށް އަސަރުކުރާ މިންވަރު އެނގިފައިވަނީ ވަރަށް ކުޑަކޮށެވެ.4ފެބުރުއަރީ 2009 ގައި ސައިންޓިފިކް ރިސާރޗް ޖާނަލް ގައި ބުނެފައިވާ ގޮތުން މީދަލަށް އަހިވަކުގެ އެކްސްޓްރެކްޓް ދިނުމުން، ގޮހޮރުގައި ފާރު އުފެދުން ރައްކާތެރިކޮށްދޭ ކަން ވަނީ ފާހަގަ ކުރެވިފައެވެ. މިހެން ދިމާވަނީ އަހިވަކުގެ އެކްސްޓްރެކްޓްގެ ސަބަބުން މައިދާގައި ހުންނަ އެސިޑްގެ މިންވަރު ދަށްވެ، ގޮހޮރުގެ އެތެރޭގެ ބަތާނަ ހިމާޔަތްކުރުމަށްޓަކައި އެއިން ދޫކުރާ ދަވަ އިތުރުވާތީ ކަމަށެވެ.\nހަންގަނޑަށްކުރާ ފައިދާ: އަހިވައް ފުރަތަމަ ފާހަގަވެގެންދިޔައީ ހަމުގެ ބަލިތަކަށް ފަރުވާކޮށްދޭ އެއްޗެއްގެ ގޮތުގައެވެ. އެގޮތުން އަހިވައް ގަހުގެ ބައިތައް ކަމުގައިވާ އަހިވައް، ފަތް، ތޮށި،މާ، މޫ، ފަދަ ބައިތައް ބޭނުންކޮށްގެން ފާރުގަނޑު، އެތެރޭގައި ހެދޭ ފާރު، މުލިހި، ދިއްގޮނޑި، އަނގައިގެ ފާރު، ފަންގަސްގެ ޖަރާސީމް އެޅުން، ދަދު، ބޮލުގެ ހަމުގެ ބަލިތަކަށް ފަރުވާކޮށްފައި ވެއެވެ. މީގެ އިތުރުން އަހިވައް ޖޫހަކީ ޝޭމްޕޫ އެއްގެ ގޮތަށް ބޭނުންކުރެވިދާނެ އެއްޗެކެވެ. އަދި އެގޮތަށް ބޭނުންކުރުމުން އިސްތަށިތައް ވަރުގަދަވެ، ބޮލުގައި އުކުނު އެޅުމުން ދުރުކޮށްދެއެވެ.\nދިފާޢީ ނިޒާމަށްކުރާ ފައިދާ: އަހިވައް ޖޫހުގައި ދިފާޢީ ބާރު ރަގަޅުކޮށްދޭ ޚާއްޞިއްޔަތެއް ހުރެއެވެ. ދިރާސާތައް ބުނާގޮތުގައި ގަވާޢިދުން އަހިވައް ފަނި ބުއިމަކީ ލޭގެ ހުދު ސެލްތައް އުފެއްދުން އިތުރުކޮށް ރަގަޅުކޮށްދޭ ކަމެކެވެ. އަދި އެކަމުގެ ސަބަބުން ބަލިތަކުން ދިފާޢުވުމުގެ ބާރު އުފެދެއެވެ. މީގެ އިތުރުން ދުޅަތަކާއި ދެކޮޅަށް މަސައްކަތްކުރުމުގެ ބާރުވެސް އަހިވައް ފަނީގައި ބައެއް ހާލަތްތަކާއި ގުޅިގެން ހުރެއެވެ. އެގޮތުން ހުޅުތައް ދުޅަވުމާއި، ގައުޓް، މުލިހި، ބުރަކަށީގައި ރިހުން، އަދި އުރަމަތި ދުޅަވެދޮސްގަތުން ފަދަ ޙާލަތްތަކުގައި މިބުނި ބާރު މަސައްކަތް ކުރެއެވެ.\nނޭވާލާ ނިޒާމަށްކުރާ ފައިދާ: ނޭވާލާ ނިޒާމަށް ޖެހޭ އާންމު ބަލިތައް ކަމަށްވާ، އަރިދަފުސް ރޯގާ، ކެއްސުމާއި ކަރުތެރެ ހަލާކުވުން، އެލާރޖީ، އަދި ނޭވާހިއްލުން ފަދަ ބަލިތަކަށް އަހިވައް ބޭނުންކޮށްގެން ލުއިކަން ހޯދައިދެވިދާނެއެވެ.\nހަޖަމުކުރާ ނިޒާމަށްކުރާ ފައިދާ: ގަވާއިދުން އަހިވައް ފަނި ބުއިމަކީ ހަޖަމުކުރުން ރަގަޅުކޮށްދޭ ކަމެކެވެ. މިކަން މިގޮތަށް ހިނގަނީ:-\nހަޖަމުކުރުމުގައި ބައިވެރިވާ ދިޔަތައް މައިދާ އަދި ގޮހޮރަށް ދޫކުރާތީ\nފިތުން ބައިލް ދައުރުވުމަށް ބާރުއަޅާތީ\nގޮހޮރުގެ ހަރަކާތް އިންތިޒާމެއްގެ ދަށުން ކުރިއަށްގެންދާތީ\nމީގެ އިތުރުން ވެސް ހަޖަމުކުރުމުގެ ނިޒާމާއި ގުޅުންހުރި މައްސަލަތައް ކަމުގައިވާ، ބަނޑުހިކުން، ބޭރަށްހިންގުން، މޭނުބައިކުރުން، ހޮނޑުލެވުން، ގޮހޮރުގެ ފާރު، ކާނާއަށް ވިހަވުން، ބަނޑުގައި ރިހުން، އަދި ޑިސެންޓްރީ ފަދަ ބޭރަށް ހިންގުމުގެ ވައްތަރު ތަކަށް ފަރުވާކުރުމަށް ވެސް އަހިވަކުގެ ބޭނުން ހިފައެވެ. އަދި މިއީ ގޮހޮރުގައި ހުންނަ ޕެރަސައިޓް ތައް މަރާލާ އެއްޗެކެވެ. ރީނދޫވުމާއި، ފުރަމޭގެ ބަލިތަކުގައި ވެސް އަހިވައް ބޭނުންކުރެއެވެ.\nހިތާއިލޭހޮޅިތަކަށްކުރާ ފައިދާ: އަހިވަކުގައި ހިމެނޭ “ސްކޮޕޯލެޓީން” އަކީ ލޭމައްޗަށްދިއުން، ވިންދު އަވަސްވުން، ވިންދު ތަރުތީބުގެއްލުން، އަދި އެހެނިހެން ހިތާއި ލޭހޮޅިތަކާއި ގުޅުންހުރި ބަލިތަކަށް ފަރުވާކުރުމަށް ބޭނުންތެރި މާއްދާ އެކެވެ. މިއީ ލޭހޮޅިތައް ފުޅާކޮށްލުމުގެ ބާރު ލިބިފައިވާ މާއްދާ އަކަށްވުމުން ލޭގެ ޕްރެޝަރު ދަށްކުރުމަށް އެހީތެރި ވެއެވެ.\nކުޑަކަމުދާ، އަދި ނަސްލުއުފައްދާ ނިޒާމަށްކުރާ ފައިދާ: ކުޑަކަމުދާ ނިޒާމްގެ ބަލިތަކަށް ފަރުވާކުރުމުގެ އިތުރުން، ކޮންމެ ދުވަހަކު އަހިވައް ފަނި ބުއިމަކީ ސިފިލިސް އަދި ކިހުނުވުން ފަދަ، ޖިންސީގުޅުމުން ފެތުރޭ ބަލިތައް ރަގަޅުވުމަށް އެހީތެރިވެދޭނެ ކަމެކެވެ. މިއީ ޕްރޮސްޓޭޓް ބޮޑުވާ ބަލީގެ ސަބަބުން ޕްރޮސްޓޭޓް ބޮޑުވުމުން، ޕްރޮސްޓޭޓްގެ ދުޅަތިރިކޮށް ހިންދާލުމުގައި ވެސް އެހީތެރިވެދޭ އެއްޗެެކެވެ. އަދި ރަހިމުގައި ގޮށްލުން ކުރިމަތިވުމުން އެކަން ރަގަޅުކުރުމުގައި ވެސް އެހީތެރިވެދެއެވެ. އަދި މިއީ މައްސަރު ކަންތައް ޖެހުމުން ބަނޑުގައި ރިހުން ލުއިކޮށްދީ، މައްސަރުކަންތައް ވަކި އިންތިޒާމަކުން ހުރުމަށް އެހީތެރިވެދޭ އެއްޗެކެވެ.\nނާރުތަކުގެ ނިޒާމަށްކުރާ ފައިދާ: އަހިވައް ފަނި ބޭނުންކުރުމަކީ އޮޕަރޭޝަންކުރުމުން އަދި ވިހެއުމުން އުފެދޭ ތަދު ލުއިކޮށްދޭ ކަމެކެވެ. “ސިންގަލްސް” ފަދަ ބަލިތަކުގެ ސަބަބުން ނާރަށް ގެއްލުންވެ އުފެދޭ ތަދު ކުޑަކުރުމަށް ވެސް އެހީތެރިވެދެއެވެ. ދިރާސާތަކުން އެނގިފައިވާ ގޮތުގައި އަހިވައް ފަނި ބުއިމަކީ ސިކުނޑީގައި ހުންނަ “ސިރަޓޮނިން” ގެ ރިސެޕްޓަރ ތައް ހީވާގިކޮށް ހަރަކާތްތެރި ކުރުވާ ކަމެކެވެ. ސިރޮޓޮނިން އަކީ ނިދުން ވަކި އިންތިޒާމަކުން ގެންދިއުމަށް އެހީތެރިވެދީ، މާޔޫސްކަމާއި، ހާސްވެ ކަންބޮޑުވުން، ބޮލުގައި ރިހުމާއި، ބޮލުގެ އެއްފަޅީގައި ރިހުން ފަދަ ކަންތައްތަކަށް ލުއިކަން ގެނެސްދޭ މާއްދާ އެކެވެ. އަދި ހަދާނުގެ ބަޔަށް އަސަރުކުރާ އެލްޒެއިމާ ބަލީގެ އުދަގޫތައް ކުޑަކޮށްދޭ ކަމެކެވެ. އަދި ތުރުތުރުއަޅާ ބަލީގެ ސަބަބުން މެދުވެރިވާ ތުރުތުރު އެޅުމުގެ މައްސަލަ ހައްލުކޮށްދޭ ކަމެކެވެ.\nސްކޮޕޯލެޓީން: މިއީ ލޭހޮޅިތައް ފުޅާކޮށްލުމުގެ ބާރު ލިބިފައިވާ މާއްދާ އެކެވެ. ނަތީޖާއެއްގެ ގޮތުން ލޭގެ ޕްރެޝަރު ދަށްކުރުމަށް އެހީތެރި ވެއެވެ. މިފައިޓޯކެމިކަލް އަކީ ދުޅަތަކާއި ދެކޮޅަށް މަސައްކަތްކުރުމުގެ ބާރު ވެސް ހުންނަ މާއްދާ އެކެވެ. މީގައި ހުންނަ ތަދުކެނޑުވުމުގެ ބާރުގެ ސަބަބުން، ބޮލުގެ އެއްފަޅީގައި ރިހުން، ބޮލުގައި ރިހުން، އަދި އެލްޒެއިމާ ބަލީގެ އުދަގޫތައް ކުޑަކުރުމުގައި އެހީތެރިވެދެއެވެ. މިމާއްދާގައި ފަންގަސް އަދި ބެކްޓީރިޔާ އާއި ދެކޮޅަށް މަސައްކަތްކުރުމުގެ ގާބިލްކަން ވެސް ހުރެއެވެ. އަދި އެލާރޖީގެ ހާލަތުގައި ހިސްޓަމިންގެ މަސައްކަތް ހުއްޓުވުމުގެ ގާބިލްކަން ވެސް އެކުލެވެއެވެ.\nހަށިގަނޑުގެ ސަރުބީ ދަށްކުރުން: ދިރާސާއެއް ހެދުމަށް، މަހެއްވަންދެން ކޮންމެ ދުވަހަކު އަހިވައް ފަނި ބުއިމުން ފާހަގަވެފައި ގޮތުގައި އެމީހުންގެ ހަށިގަނޑުގައި ސަރުބީގެ މިންވަރުހުރީ ދަށްވެފައެވެ. ދިރާސާކުރި ފަރާތުން އެކަންކޮށްފައިވަނީ އަމިއްލައަށް އެކަން ތަޖުރިބާ ކުރުމަށް ފަހުގައެވެ.\nއަހިވަކުގައި ހިމެނޭ ކާނާގެ ބައިތައް: ހަވާއީ ޔުނިވަސިޓީގެ ރިޕޯޓެއް ބުނާގޮތުގައި އަހިވަކުގެ 100 ގުރާމުން ދުވާލަކަށް މީހަކަށް ބޭނުންވާ ފައިބަރުގެ 55 އިންސައްތަ ފޯރުކޮށް ދެއެވެ. މިއީ ސަރުބީ އަދި ތެޔޮ މަދު މޭވާ އެކެވެ. ޕްރޮޓީން ހިމެނެނީ ދުވާލަކަށް ބޭނުންވާ މިންވަރުގެ 12 އިންސައްތަ އެވެ. އަހިވަކުގައި ހިމެނޭ އެހެން ބައެއް މާއްދާ ތަކުގެ ތެރޭގައި ވިޓަމިން ސީ، ވިޓަމިން ބީގެ ވައްތަރުތައް، ޕޮޓޭސިއަމް، ކެލްސިއަމް، ސޯޑިއަމް، ދަގަނޑު، އަދި ވިޓަމިން އޭ ހިމެނެއެވެ.\nއަހިވަކުގައި ތަފާތު “ޕޮލީސެކަރައިޑް” ތައް ހުރެއެވެ. އޭގެތެރޭގައި، ގެލެކްޓޯޒް، ގްލައިކޯސައިޑް، އަދި ގުލުކިޔުރޯނިކް އެސިޑް ހިމެނެއެވެ. އަދި ވަރަށް ގިނަ ފައިޓޯނިއުޓްރިއެންޓް ތައް ވެސް ހުރެއެވެ. އޭގެ ތެރޭގައި، “ޓާރޕީނޮއިޑްސް”، “އޮކްޓޯނޮއިކް އެސިޑް”، “ރުޓިން”، ”ޔޯރސޮލިކް އެސިޑް”، “ޑެމްނަކެންތަލް”، އަދި “ކެޕްރޮއިކް އެސިޑް” ހިމެނެއެވެ. އަދި މީގެ އިތުރުން އައިރިޑޮއިޑްސް، ފެޓީ އެސިޑްތައް، ކެޓިކީން، ބީޓާ ސައިޓޯސްޓީރޯލް،\nސަމާލުކަމަށް: އަހިވަކުގައި ޞިއްޙީ އެތައް ފައިދާތަކެއްވި ނަމަވެސް ގިނައަދަދަކަށް އެއްފަހަރާ ބޭނުންކުރުމުން ގެއްލުންވުމަކީ ވެދާނެ ކަމެކެވެ. އެގޮތުން ބަނޑުގައިރިހުން، ބޭރަށްހިންގުން، ބަނޑުހިކުން، ވައިބޭރުވުން، މައްސަރުގައި މާގިނައިން ލޭއައުން، ބޮލުގައި ރިހުން ފަދަ ކަންތައްތައް ހިމެނެއެވެ. އެހެންކަމުން އަހިވައް ކެއުމުގައި ސަމާލުވުން މުހިއްމެވެ.\nހުތް ފޮނިމޭވާއަހިވައްމީރު މޭވާމޭވާޞިއްޙަތުޞިއްޙަތު.ކޮމްޞިއްޙީ ފައިދާތައްޑރ. ޢަބުދުލް ޢަޒީޒު ޙަމީދު\nސެޕްޓެންބަރު 14, 2011\nމާބަނޑު ދުވަސްވަރު – ވަރުބަލިވުން


Congress ge hamanujehumugai zakhamvi fuluhaku maruvejje | Mihaaru\nދުނިޔެ / ޔޫއެސް ކޮންގްރެސް\nކޮންގްރެސްގެ ހަމަނުޖެހުމުގައި ޒަޚަމްވި ފުލުހަކު މަރުވެއްޖެ\nޓްރަމްޕުގެ ސަޕޯޓަރުން ކޮންގްރެސް އަށް ވަދެ ހިންގި ހަމަނުޖެހުމުގައި ބައެއް ތަކެއްޗަށް ގެއްލުންދީފައިވާ އިރު ފުލުހުން ހަރަކާތްތެރި ވަނީ. --ފޮޓޯ:އޭއެފްޕީ\n08 ޖެނުއަރީ 2021 - 15:22\nވޮޝިންޓަން (ޖެނުއަރީ 8) - ރައީސް ޑޮނަލްޑް ޓްރަމްޕުގެ ސަޕޯޓަރުން އެމެރިކާގެ ކޮންގްރެސް އިމާރާތަށް ވަދެ ހިންގި ހަމަނުޖެހުންތަކާ ކުރިމަތިލުމުގެ ތެރޭގައި ލިބުނު ޒަޚަމްތަކަށް ފަރުވާ ދެމުން ދިޔަ ކެޕިޓޮލް ފުލުސް އޮފިސަރަކު މަރުވެއްޖެ އެވެ.\nއޮފިސަރު ބްރިއަން ޑީ ސިކްނިކް މަރުވީ ހަމަނުޖެހުން ހިންގި މީހުން ކޮންޓްރޯލް ކުރުމަށް އެ މީހުންނާ ކުރިމަތިލުމަށް ފަހު ޒަޚަމްވުމާ ގުޅިގެން ޑިވިޝަން އޮފީހަށް ގޮސް ހުއްޓާ އޭނާ ވެއްޓިގެން ހޮސްޕިޓަލަށް ގެންގޮސް ފަރުވާ ދެނިކޮށެވެ. ސިކްނިކް މަރުވި މައްސަލަ މެޓްރޯޕޮލިޓަން ޕޮލިސް ޑިޕާޓްމަންޓުންނާއި ކެޕިޓޮލް ޕޮލިހުން ތަހުގީގު ކުރަން ވަނީ ނިންމައިފަ އެވެ.\nކޮންގްރެސް އިމާރާތުގައި ހިންގި ހަމަނުޖެހުމުގައި މަރުވި މީހުންގެ އަދަދު މިހާރު ވަނީ ފަހަކަށް އަރައިފަ އެވެ. އޭގެ ތެރޭން 35 އަހަރުގެ އަންހެނަކު މަރުވީ ކޮންގްރެސް އިމާރާތުގެ ތެރެއަށް ވަދެ ހަމަނުޖެހުން ހިންގުމުގެ ތެރޭގައި ފުލުހުން ބަޑި ޖެހުމުގެ ސަބަބުންނެވެ.\nޓްރަމްޕުގެ ސަޕޯޓަރުން ކޮންގްރެސްގެ ޗެމްބަރަށް ވަދެގަތީ ރިޔާސީ އިންތިޚާބުގައި ޖޯ ބައިޑަން ހޯދި ކާމިޔާބީ ރަސްމީކޮށް ބަލައިގަތުމުގެ މަސައްކަތް ކުރިއަށް ދަނިކޮށެވެ. އޭގެ ކުރިން ބޭއްވި އެއްވުމެއްގައި ޓްރަމްޕް ވަނީ ސަޕޯޓަރުން ކޮންގްރެސް އިމާރާތާ ދިމާލަށް ދިއުމަށް ހިތްވަރު ދެއްވައިފަ އެވެ.\nކޮންގްރެސް އަށް ޓްރަމްޕުގެ ސަޕޯޓަރުން ވަދެގަތީ ކެޕިޓޮލް ފުލުހުންގެ ސެކިއުޓީ ދަށްވުމުން ކަމަށް ބުނެ އެތައް ބައެއްގެ ފާޑު ކިޔުން އަމާޒުވާން ފެށުމުން ކެޕިޓޮލް ފުލުހުންގެ ވެރިޔާ ސްޓީވަން ސަންޑް ވަނީ އިސްތިއުފާ ދެއްވައިފަ އެވެ.\nޔޫއެސް ކޮންގްރެސް މުޒާހަރާ ޑޮނަލްޑް ޓްރަމްޕް\nފާޑު ކިޔުން އަމާޒުވާން ފެށުމުން ކެޕިޓޮލް ފުލުހުންގެ ވެރިޔާ ސްޓީވަން ސަންޑް ވަނީ އިސްތިއުފާ ދެއްވައިފަ އެވެ. މީ ތަރައްޤީ ގައުމުގައި ކަން ހިގާ ގޮތް ރާއްޖޭގައި އިސްތިއުފާ ދިން އެންމެ އިސްވެރިޔަކީ ރޫހާނީ ލީޑަރު އަދާ ހަމަޔަށް ވެސް ދައުވާކުރަނީ އިސްތިއުފާ ދެވުނީ އޮޅުމަކުން ކަމަށް ނުވަތަ މަޖުބޫރުން ކަމަށް އެއްފަހަރުވެސް ނުބުނޭ ތިމާގެ ނާގާބިލުކަމުން ރައްޔިތުން ބޮލަށް އަރާތާ އެކާވީސް ދުވަސް ފަހުން ވާނުވާ ނޭގި ހުރެ އިސްތިއުފާ ދިނީކަމަށް އަސްލަކީމީ !!!!\nއަލީރަމް ބުންޏަސް' ތެދެއް ވާނީ ތެދަކަށް. މަމެން ގެ ރޫޙާނީލީޑަރަކީ ހަމައިގެ ނުހުރުމާ' ޑުރާމާ ކުޅެއްވުމަށް ސަނަދު ހާސިލް ކުރައްވައިގެން ހުންނެވި ބޭފުޅެއް.\n"ސޯ ކޯލްޑް ތަރައްޤީ"\nބަލަ، ތިބުނާ ތަރައްޤީ ޤައުމުގެ ކެޓި ރައީސް އެއުޅެނީ،، ވޯޓުން ބޮޑުތަނުން ކެޓީމައި އެކަން ބަލައިނުގަނެ ހަމަ ނުޖެހުން ހިންގުމުގައި އަވަދިނެތި އެވެ. ކޮންގްރެސް ޢިމާރާތުގެ ތެރެއަށް ރައްޔިތުންގެ ބަޔަކު ވަދެގަނެ އެތައް ބަޔަކު މަރުވެއްޖެ އެވެ. ކެޕިޓޮލް ފުލުހުންގެ ވެރިޔާ އިސްތިޢުފާ ދިނުމަކުން ޙައްލެއް ނެތެވެ.


Alcohol Himeney Reethiva Saamaanu Beynun Kurumakee Hudhdha Kameh Tha? | Dhiislam\nއަލްކަހޯލް ހިމެނޭ ރީތިވާ ސާމާނު ބޭނުން ކުރުމަކީ ހުއްދަ ކަމެއްތޯ؟\nޑރ. މުޙައްމަދު ޢިޔާޟު ޢަބްދުއްލަތީފް ޖުލައި 4, 2018\nސުވާލު: އަލްކަހޯލްހިމެނޭ ގޮތަށް ތައްޔާރު ކޮށްފަ ހުންނަ ރީތިވުމަށް ބޭނުންކުރާ ލޯޝަންސެންޓް ފަދަ އެއްޗިހި ބޭނުން ކުރުމަކީ ހުއްދަ ކަމެއްތޯ؟\nހަމައެކަނި އަލްކަހޯލް ބޭނުން ކުރުމާއި އޭތި އެހެން އެއްޗަކާއި އެއްކޮށްގެން ބޭނުން ކުރުމާއި ވަރަށް ތަފާތެވެ. ހުސްއެކަނި އަލްކަހޯލް ބޭނުން ކުރުމަކީ ޙަރާމް ކަމެކެވެ. ކިތަންމެ ކުޑަމިންވަރެއްވިޔަސްމެއެވެ. ނަމަވެސް އަލްކަހޯލް އެހެން އެއްޗަކާއި އެއްވެއްޖެނަމަ ބަލަން ޖެހެނީ އޭގެ ތާޘީރަށެވެ. ތާޘީރު ފެންނަންހުރި ކަމަށް ވަނީ ނަމަ ޙަރާމް ވާނެއެވެ. ތާޘީރު ފެންނަން ނެތިއްޖެނަމަ ހުއްދަވާނެއެވެ.\nއެހެންކަމުން ސުވާލުގައި އައިސްފައިވާ މައްސަލާގައި ބުނަން އޮތީ މިކަމުގައި ބަލަން ޖެހޭނީ ތިޔަ ބޭނުން ކުރައްވާ ލޯޝަން އާއި ސެންޓާއި އަދި މިނޫންވެސް ތަކެތީގައި އަލްކަހޯލްގެ އަޘަރުފެންނަން ހުރިކަމަށް ވަނީ ނަމަ ޙަރާމް ވާނެއެވެ. އަޘަރު ފެންނަން ނެތް ނަމަ އެތަކެތި ބޭނުން ކުރުމަކީ މައްސަލަ އެއް ނޫނެވެ.\nއަދި މީގެ އިތުރުންވެސް މިމައްސަލާގައި ބައެއް ޢިލްމުވެރިން މުޠުލަގުކޮށް ހުއްދަކުރައްވައެވެ. އެބޭފުޅުން ވިދާޅުވަނީ ސެންޓު ލޯޝަން ފަދަ ތަކެތީގައި ބޭނުން ކޮށްފައިވާ އަލްކަހޯލަކީ މުޅިން އެހެން ބާވަތެއްކަމުގައެވެ. އަދިއެއީ ބައެއް ކެމިކަލްތައް ބޭނުން ކޮށްގެން އުފައްދާ މާއްދާއެއް ކަމުގައެވެ.


Rilwaan ge mamma fuluhun ah: Dharifulhu hoadhadhee, dhen ketheh nuvaane!\nރިލްވާންގެ މަންމަ ފުލުހުންނަށް: ދަރިފުޅު ހޯދަދީ، ކެތެއް ނުވާނެ!\nމަންމައަށް ފުލުހުން ޖަވާބު ދިނީ ޕެޕާ ސްޕްރޭއިން\nއެ މަންމަ އަޑުން އަޑު ނަގައި ރޮއި ފުލުހުންނަށް އާދޭސްކުރި\nފަހު ނޭވާޔާ ހަމަޔަށް މަސައްކަތުގައި ހުންނާނެ ކަމަށް ބުނި\nރިލްވާންއަށް އިންސާފު ހޯދަ ދޭން ގޮވާލުމަށް މިއަދު ބޭއްވި މުޒާހަރާއަށް ފުލުހުން ހުރަސް އަޅާތީ ރިލްވާންގެ މަންމަ އަޑު އުފުލަނީ -- އަހުމަަދު ޝުރާއު | އަވަސް\nމިނިވަން ނޫހުގެ ނޫސްވެރިޔާ އަހުމަދު ރިލްވާން ގެއްލުނުތާ މިއަހަދަށް ބަރާބަރު ތިން އަހަރު ފުރުނު އިރު އޭނާއަށް ވީގޮތެއް ހަމަ އެއްގޮތަކަށް ވެސް ނޭނގެ އެވެ. ރިލްވާނަށް ވީގޮތާ މެދު ތަފާތު ގޮތްގޮތަށް މީހުން ވާހަކަ ދައްކަ އެވެ. އެކަމާ ގުޅޭ ގޮތުން ވެސް ފުލުހުން އެކި ފަހަރު އެކިވާކަތައް ދެއްކި އެވެ. އެ ހުރިހާ ވާހަކަތަކަކަށް ފަހު ފުލުހުން ވެސް އެ ތަހުގީގާ ގުޅޭ ގޮތުން މިހާރު ތިބެނީ ހިމޭނުން އެވެ.\nމި ހުރިހާ ކަންތައްތަކެއް ހިނގަމުން ދާއިރު ރިލްވާންގެ އާއިލާއަށް ތިބެން ޖެހެނީ އެ ވާހަކަތައް އަޑުއަހާ ހިތާމާގައި ރޯށެވެ. ރިލްވާން ގެއްލުނުތާ މިއަދަށް ތިން އަހަރުވީ އެވެ. އޭނާ ހޯދުމަށް ޒިންމާވާ މުއައްސަސާތަކަށް މިހާތަނަށް އެ މައްސަލައާ ގުޅޭ ގޮތުން 20 ޕަސަންޓު ވެސް ހޯދިފައި ނުވަތަ ހާމަކޮށްދެވިފައެއް ނުވެ އެވެ. އެ އަޑުތައް އަހަން ހުރެ ހުރެ ރިލްވާންގެ މަންމައަށް މިއަދު ކެތެއް ނުވި އެވެ. ރިލްވާންގެ ގެއްލުނުތާ ތިން އަހަރު ފުރުން ފާހަގަކޮށް މިއަދު ބޭއްވި ހިނގާލުމަށް ހުރަސް އެޅުމުން، ރުއިމާއެކު ރިލްވާން މަންމަގެ ބަޑި ފަޅައިގެން ގޮސް އޭނާގެ ހިތުގެ ކެކުޅުންތައް އެ ސަރަހައްދުގައި ތިބި ފުލުހުންނަށް ބަންޑުން ކޮށްލި އެވެ.\n"މިއީ ބޮޑުވަރު ދެން، އަޅުގަނޑުގެ ދަރިފުޅޭ އެއީ، އެއްޗެކޭ ހިތަކަށް ނާރާތަ، ތިން އަހަރޭ، ދެކިލަން ބޭނުންވޭ އަދިވެސް، އަދިވެސް ހާދަ ދެކިލަން ބޭނުންވޭ މަގޭ ރިލްވާން،" ގިސްލަމުން ހުރެ ރިލްވާންގެ މަންމަ ފުލުހަކަ ދިމާލަށް ބުންޏެވެ. "ތި ފުލުހުންނަކީ ވަރަށް ލޯބިވީ ބައެއް، ކުޑަ ކުޑަަ އިރުން ފެށިގެން އައި އިރު ތިމީހުންނަށް ހާދަ އިހުތިރާމް ކުރީމޭ، މިއީތަ އިހުތިރާމް ކުރީމަ އަނބުރާ ދޭން އެނގުން ކަންތައް، މަގޭ ދަރި ހޯދަ ދީބަލަ،"\nމަޖީދީ މަގުން ހުޅަނގަށް ހިނގާފައި ދިޔަ އިރު އެ ހިގާލުމާ ކުރިމަތިލި ކޮންމެ ފުލުހަކަށް އިނގިލި ދިއްކޮށްފައި ރިލްވާންއާ ބެހޭ ސުވާލުތައް އޭނާގެ މަންމަ އައީ އަހަމުން އެވެ. ހަރުއަޑުން ގިސްލަމުން އޭނާގެ މަންމަ ބުނަމުން ދިޔައީ، "ހަމަ މިހާރު ރިލްވާން ހޯދަ" ދޭށޭ އެވެ. އެ މަންމަގެ އެދުމަށް ފުލުހުން ޖަވާބު ދިނީ ޕެޕާ ސްޕްރޭއިން އެވެ. އޭނާގެ އާދޭސްތަކުގެ އަޑުކަޑުވާލުމަށް ފުލުހުން އެ މަންމަގެ މޫނަށް އަމާޒުކޮށް ޖެހީ ޕެޕާ ސްޕްރޭ އެވެ. ނަމަވެސް އެ މަންމަގެ އަޑެއް ޕެޕާ ސްޕްރޭގެ ދިލައިން "މައިތިރި"އެއް ނުކުރެވުނެވެ.\n"މަގޭ ދަރި އެރުވި ރަތް ކުލާގެ ކާރު ކޮބާހޭ، ރިލްވާން ހޯދި މައްސަލާގައި ހުށަހެޅި 5000 ޕެޓިޝަން ބޭރުކޮށްލީ ކީއްވެހޭ، އޭނާ މަރާލިކަމަށް ތުހުމަތު ކުރާ މީހުން ފުރަން ފުރުސަތު ލިބުނީ ކިހިނެތްހޭ، ޖަވާބު ދީބަލަ، އަދިވެސް މަގޭ ދަރިފުޅުގެ ގެއްލުނު މައްސަލަ ތަހުގީގު އެބަ ކުރަންތަ، ދަރިފުޅު ހޯދަ ދީބަލަ ދެން ކެތެއް ނުވާނެ،" ރިލްވާންގެ މަންމަ އަސަރާ އެކު އަޑުއުފުލި އެވެ.\nދަރިފުޅު ހޯދާތާ މިއަދަށް ތިން އަހަރުވީ އިރު އެއްވެސް ކުރިއެރުމެއް ލިބިފައި ނުވާތީ އެކަމުގެ އަޑީގައި ސަރުކާރުގެ ބޮޑު ރޭވުމެއްވާ ކަމަށް ބުނެ އެ މަންމަ އައީ ސަރުކާރުގެ އިސްވެރިންނަށް ތުހުމަތު ކުރަމުންނެވެ. އަދި ރިލްވާން ހޯދަން މުއައްސަސާތަކަށް ގޮވާލުމަށް ކުރާ މަސައްކަތަށް ހުރަސް އަޅާތީ ރިލްވާންގެ މަންމަ ދިޔައީ އެކަމާ ފުލުހުންގެ ކައިރީގައި ޝަކުވާ ކުރަމުން އެވެ.\nއެންމެ ފަހުން މުޒާހަރާ ދެ ބަޔަކަށް ރޫޅި އެއްބަޔަކު ދިޔަ އިރު ވެސް ރިލްވާންގެ މަންމަ ހުރީ ޖެލީ ކަންމަތީގައި މަޑުކޮށްލައިގެން އެވެ. އެ މަންމަގެ މޫނުމަތިން ފެނުނީ މާޔޫސްކަމެވެ. އެ މަންމައަށް މުޅި ދުނިޔެ ގެއްލިފައިވާ ކަހަލަ އެވެ. އެ މަންމަގެ ލޮލުން ރިލްވާނަށް ޓަކައި އޮހެމުން ދިޔައީ ހޯސްލާފައި ކަރުނަ އެވެ. ގިނަ ބަޔަކު މުޒާހަރާ ނިންމާލަ އެތަނުން ދިޔަ އިރު ވެސް ރިލްވާންގެ މަންމަ އެތަނުން ދާން ބޭނުން ނުވާ ކަހަލަ އެވެ. ދަރިފުޅު ހޯދައިދޭތޯ އާދޭސް ކުރުމުގައި އެ މަންމަ ހުރީ އެވެ. އެކަމަކު އެ މަންމަގެ އަޑުއަހާނެ ކަންފަތެއް ނެތް ކަހަލަ އެވެ.\n"ކިތަންމެ ގޮތެއް ވިޔަސް، ކޮންމެ ގޮތެއް ހެދިޔަސް އެންމެ ފަހު ނޭވާޔާ ޖެހެންދެން މި މަސައްކަތް (ރިލްވާނަށް ވީގޮތް ހޯދުމަށް ކުރާ މަސައްކަތް) ހުއްޓައެއް ނުލާނަން،" ރިލްވާންގެ މަންމަގެ އަޒުމަކީ މި އެވެ.


Jumhooree Party Akee Zuvaanunge Party Akah Hadhaanan - Step Ayya - Vaguthu\nކަރަންޓީނުގައި ތިބޭ މީހުން އުސޫލަށް ބޯނުލެނބުން، ބޮޑު ނުރައްކަލަކަށް! - 20 ގަޑިއިރު ކުރިން\nޖުމްހޫރީ ޕާޓީއަކީ ޒުވާނުންގެ ޕާޓީއަކަށް ހަދާނަން – ސްޓެޕް އައްޔަ\nމަޝްހޫރު ވިޔަފާރިވެރިޔާ އޮނަރަބަލް ޤާސިމް އިބްރާހިމް އިސްވެ ހުންނަވާ ހިންގަމުންދާ ޖުމްހޫރީ ޕާޓީއަކީ ޒުވާނުންގެ އެންމެ މަޤްބޫލު ޕާޓީއަށް ހަދާނެކަމަށް އެ ޕާޓީގެ މުވާސަލާތީ ކޮމިޓީގެ ކައުންސިލް މެމްބަރު އަލީ ޝާހިދު (ސްޓެޕް އައްޔަ) ވިދާޅުވެއްޖެއެވެ. އަލީ ޝާހިދު މިހެން ވިދާޅުވެފައިވަނީ ފޭސްބުކްގައި ލިޔުއްވާފައިވާ ޕޯސްޓެއްގައެވެ.\n"ﷲ އިރާދަފުޅާއެކު އެންމެ ގިނަ ޒުވާނުންގެ ފެވަރިޓް ޕާޓީއަކީ ޖުމްހޫރީ ޕާޓީއަށް ހަދާނަން." އަލީ ޝާހިދު ފޭސްބުކްގައި ލިޔުއްވާފައިވެއެވެ.\nއަލީ ޝާހިދު އިތުރަށް ވިދާޅުވެފައިވަނީ، ޖުމްހޫރީ ޕާޓީގެ ޒުވާނުން މަގުމަތިވިޔަ ނުދޭނެ ކަމަށާއި، ހަމަހަމަ ފުރުޞަތު ހޯދައިދެއްވާނެ ކަމަށެވެ. މީގެ އިތުރުން މިހާރު ކުރަމުންދަނީ މިމަހުގެ 22 އަދި 23 ގައި ބާއްވާ ޖޭޕީގެ ކޮންގްރެސް އަށް ތައްޔާރުވުން ކަމަށްވެސް އޭނާ ވިދާޅުވިއެވެ.\nޖުމްހޫރީ ޕާޓީއަކީ ޒުވާނުންގެ އެންމެ މަޤްބޫލު ޕާޓީއަށް ހަދާނެކަމަށް އަލީ ޝާޙިދު ވިދާޅުވިއިރު އޭނާ ގެންދަވަނީ ރިޔާސީ އިންތިޚާބުގައި އަމިއްލަ ގޮތުން ވާދަކުރާނެކަން އިއުލާނު ކޮށްފައިވާ އުމަރު ނަސީރަށް ވަރަށް ފާޅުގައި ފާޑުވިދާޅުވަމުންނެވެ. އެގޮތުން އުމަރު ނަސީރަށް ތާއީދެއް ނެތް ކަމަށާއި، އުމަރު މި ސަރުކާރުގެ ހޯމް މިނިސްޓަރު ކަމުގައި ހުންނެވިއިރު ޖަރީމާތަކެއް ހިންގާފައިވާކަމަށްވެސް އަލީ ޝާހިދު ވަނީ ތުހުމަތު ކުރައްވާފައެވެ.\nމީގެ އިތުރުން މިވަގުތު ޖަލުގައި ހުންނެވި ކުރީގެ ނާއިބު ރައީސް އަޙްމަދު އަދީބަށް ބޭސްފަރުވާއާއި އާއިލީ ބައްދަލުވުންތައް ނުދޭ މައްސަލައިގައި އޭނާ ގެންދަނީ ފާޅުގައި ވަކާލާތު ކުރައްވަމުންނެވެ. އަލީ ޝާހިދު (ސްޓެޕް އައްޔަ) މިވަގުތު ޖުމްހޫރީ ޕާޓީން ފެނުނު ނަމަވެސް އޭނާއަކީ އަޙްމަދު އަދީބުގެ ދިފާއުގައި ވަކާލާތު ކުރަމުންދާ ޒުވާނެއްކަން ފާހަގަކޮށްލެވެއެވެ.\nޒުވާނުންގެ މަޤްބޫލުކަން ހޯދުމަށް ޖުމްހޫރީ ޕާޓީން އަމާޒު ހިފާފައިވާއިރު މަޝްހޫރު ފިލްމީ ތަރި އަޙްމަދު ޒިޔާ މިމަހުގެ 17 ވަނަ ދުވަހު އެ ޕާޓީއަށް ސޮއި ކޮށްފައިވެއެވެ.\nރިޔާސީ އިންތިޚާބަށް ޖުމްހޫރީ ޕާޓީންވެސް ތައްޔާރުވަމުން އަންނައިރު، އެ ޕާޓީގެ ފަރާތުން ރިޔާސީ ރޭހުގައި ވާދަކުރާ ކެންޑިޑޭޓް އިއުލާނު ކޮށްފައެއް ނުވެއެވެ.\nޖޫން 19, 2018 14:43\nޒުވާނަކު ވައިވެސް އެޅޭނެ ޕާޓީ އެއް ނޫން ތީކީ! ކޮންމެވެސް ލާރި ގަނޑެއް ދެނިކޮށް އެކަމު ހިނގައިދާނެ އިނގޭ ބަޔަކު ސޮއި ކުރަން!\nޖޫން 19, 2018 14:50\nލާރިދިން ވަރަކަށް ދާއީދު ކުރާނަން ޚަރަދު ކުރަން ކެރުނު ވަރަކަށް އެއްވުންތަކުގަ ބައިވެރި ވާނަން އެކަމަކު ވޯޓަކުން އެކަމެއް ނުދައްކާނެ ކުރީގަ އޮންނާނީ އެމްޑީޕީ އާއި ޕީޕީއެމް\nޖޫން 19, 2018 14:52\nމިވެސް ސިޔާސީ މާހިރެއްތޫ؟ ބޯހަލާކު މިނޫންމީހަކުވެސް ނުލިބުނީތަ؟


Barca ge aa board ge naibu raees isthiufaa dheefi\nބާސާގެ އާ ބޯޑުގެ ނައިބު ރައީސް އިސްތިއުފާ ދީފި\nބާސާގެ ކުރީގެ ނައިބު ރައީސް ގީރޯ\nއެފްސީ ބާސެލޯނާއަށް މިދިޔަ ހަފުތާގައި އިންތިހާބުވި، މިހާރުގެ ރައީސް ހުއާން ލަޕޯޓާ ފައިނޭންޝިއަލް ނައިބު ރައީސް އިސްތިއުފާ ދީފި އެވެ.\nއާ ބޯޑުން ކުލަބުގެ ހިންގުމާ ހަވާލުވިތާ އަދި މިވީ އެންމެ ހަފުތާއެކެވެ. ފައިނޭންޝިއަލް ނައިބު ރައީސް ޖައުމޭ ގީރޯގެ އިސްތިއުފާގެ ސިޓީ އޭނާ ވަނީ އިއްޔެ ހެނދުނު ލަޕޯޓާއަށް ހުށަހަޅާފަ އެވެ.\nބާސާގެ މާލީ ހާލަތު އޮތީ ދަށު ދަރަޖައަށް ވެއްޓިފަ އެވެ. ކުލަބު އޮތީ ބަނގުރޫޓު ވުމުގެ ބިރާ ކުރިމަތި ވެފަ އެވެ. ސްޕެއިންގެ މީޑިއާ ރިޕޯޓްތައް ބުނާ ގޮތުން ގީރޯ އިސްތިއުފާ ދިނީ މާލީ ގޮތުން ކުލަބަށް އިންވެސްޓް ކުރެވޭނެ ކަމުގެ ޔަގީންކަން ދެވެން ނެތުމުންނެވެ.\nރަސްމީ ޕްރޮފެޝަންއެއްގެ ގޮތުގައި ގާނޫނީ ވަކީލެއްގެ ގޮތުގައި މަސައްކަތް ކުރާ ގީރޯއަކީ ސްޕެއިންގެ ފުންޑާސިއޯ ކަޒިއާ ބޭންކްގެ އެގްޒެކެޓިވް ބޯޑުގެ ކުރީގެ މެންބަރެކެވެ. އޭނާ ވަނީ ބޭންކު މެދުވެރިކޮށް ބާސާގެ އާ ބޯޑަށް ފައިނޭންޝިއަލީ ގިނަ އެހީތެރި ކަމެއް ވެދީފަ އެވެ.\nލަޕޯޓާ އާއި ގީރޯ އާ ދެމެދު މައްސަލަ ޖެހުނީ، ކުލަބުގެ ބޯޑުގައި ގީރޯގެ ދައުރާ ގުޅިގެންނެވެ. އޭނާ ބޭނުންވީ ކުލަބު ފައިނޭންސް ޑިޕާޓްމެންޓްގެ އިސްވެރިޔާގެ މަގާމެވެ. ލަޕޯޓާއަށް ކުލަބުގެ ރައީސް ކަމުގެ ހުވާ ކުރެވޭނީ ކުލަބުގެ ބަޖެޓަށްވާ 15 ޕަސަންޓް ކުލަބުގެ އެކައުންޓަށް ވެއްދުމަށް ފަހު އެވެ. އެއީ 125 މިލިއަން ޔޫރޯ އެވެ.\nލަޕޯޓާ ވަނީ 2003 އިން 2008 އަށް ބާސާގެ ރައީސްކަން ކޮށްފަ އެވެ. އޭނާގެ ފުރަތަމަ ދައުރަކީ ބާސާ މިފަހުގެ ތާރީހުގައި ފެނުނު ކާމިޔާބު ދުވަސްތަކުގެ ބިންގާ އަޅައިދިން ދުވަސްވަރެވެ.\nކުރީގެ ރައީސް ޖޯސެފް މާރިއާ ބާޓޮމެއު މަގާމުން އިސްތިއުފާ ދިނުމާ ހަމައަށް ކުލަބުގެ ދަރަނީގެ ގޮތުގައި 1.17 ބިލިއަން ވަނީ އަރާފަ އެވެ.


Bodethi Sharuthu Thakakah Ehbas Vehjje Nama Mashvaraa Kuran Idhikolhu Thahyaaru - Vaguthu\nބޮޑެތި ޝަރުތުތަކަކަށް ސަރުކާރުން އެއްބަސްވާނަމަ މަޝްވަރާ ކުރަން އިދިކޮޅު ތައްޔާރު\n10 މަސް ކުރިން ( މާޗް 10, 2018 )\nގުޅިފައިވާ އިދިކޮޅުޕާޓީ ތަކުން ސޮއިކޮށް ރައީސް އަބްދުﷲ ޔާމީން މިއަދު ސިޓީފުޅެއް ފޮނުވައިފިއެވެ.\nއިދިކޮޅު އެމްޑީޕީގެ ފަރާތުން އެ ޕާޓީގެ ޗެއާޕާސަން ހަސަން ލަތީފު އަދި ޖުމުހޫރީ ޕާޓީގެ ފަރާތުން އެޕާޓީގެ ޑެޕިއުޓީ ލީޑަރު ޑރ ހުސެއިން ރަޝީދު ހަސަން އަދި އަދާލަތު ޕާޓީގެ ފަރާތުން އަލީ ޒާހިރު އަދި ރައީސް މައުމޫންގެ ފަރާތުން ޔުމުނާ މައުމޫން ސޮއިކޮށް ފޮނުވި މި ސިޓީ އަކީ މިދިޔަ މަހު މަޝްވަރާތަކަށް ގޮވާލައި އިދިކޮޅު ޕާޓީތަކަށް ރައީސް އޮފީހުން ފޮނުވި ސިޓީގެ ޖަވާބުގައި ފޮނުވި ސިޓީއެކެވެ.\nއިދިކޮޅު ޕާޓީ ތަކުން ރައީސް އަށް ފޮނުވި ސިޓީގައި ވަނީ ގައުމަށް މިހާރު ދިމާވެފައިވާ މައްސަލަތަށް ހައްލު ކުރުމަށް ސުޕްރީމް ކޯޓުން މިދިޔަ ފުރަތަމަ ދުވަހު ނެރުނު އަމުރު ތަންފީޒު ކުރުމާއިއެކު މިހާރު އިއުލާންކޮށްފައިވާ ކުއްލި ނުރައްކަލުގެ ހާލަތު އުވާލައި ކުއްލި ހާލަތުންގެ ދަށުން ހައްޔަރުކޮއްފައިވާ އެންމެން މިނިވަންކުރުމަށް ގޮވާލާކަމަށެވެ. އަދި މި ޝަރުތުތަށް ފުރިހަމަ ވުމާއެކު އ.ދ އިން ބައިވެރިވެވޭ ގޮތަށް ބޭއްވޭ މަޝްވަރާއަކަށް އިދިކޮޅު ޕާޓީ ތަށް އޮތީ ތައްޔާރަށް ކަމަށް މި ސީޓީގައި ވަނީ ފާހަގަ ކޮއްފައެވެ.\nމަޝްވަރާތަކަށް ގޮވާލައި އިދިކޮޅު ޕާޓީތަކަށް ރައީސް އޮފީހުން ފޮނުވި ސިޓީއެއްގައި ބުނީ މި އަހަރު ބޭއްވުމަށް ހަމަޖެހިފައިވާ ރިޔާސީ އިންތިހާބަކީ މިނިވަން، އިންސާފުވެރި އިންތިހާބެއްކަން ޔަގީންކުރުމަށްޓަކައި ސިޔާސީ ޕާޓީތަކުން މަަޝްވަރާކުރުމުގެ މުހިއްމުކަން، އީޔޫގެ ބައްދަލުވުމެއްގައި ވެސް ފާޙަގަކޮށްފައިވާ ކަމަށެވެ. އެހެންވެ، މި މަޝްވަަރާތަކަށް މި ފަހަރު ޕާޓީތަކުގެ އެއްބާރުލުން ލިބޭނެ ކަމަށް އުއްމީދު ކުރާ ކަމަށް ސިޓީގައި ބުނެފައި ވެ އެވެ.\nއިދިކޮޅު ސިޔާސީ ޕާޓީތަކުގެ ތިން ލީޑަރުން ކަަމަށްވާ ކުރީގެ ރައީސް މުހައްމަދު ނަޝީދާއި ޖުމްހޫރީ ޕާޓީގެ ލީޑަރު ގާސިމް އިބްރާހިމްގެ އިތުރުން އަދާލަތު ޕާޓީގެ ރައީސް އިމްރާން އަބްދުﷲ ވެސް ޖަލު ހުކުމެއް ތަންފީޒު ކުރައްވަމުންނެވެ.\nމާޗް 10, 2018 - 11:54\nކޮން ޝަރުތު ތަކެއްތޭ ބޮޑު އެއް ޝަރުތު އޮންނާނީ އިނގޭތޭ ތަމެން ހުށައަޅާ ޝަރުތު ތަކަކީ އެއީ ބާތިލް ޝަރުތު ތަކޭ ތިޔާ އީ ބާތިލަށް އަބޫޖަހުލު ގޮވުން ފަދަ ކަންކަމަށޭ ތަމެން ވެސް ތިޔާ ގޮވަނީ ތިޔާ ވައްތަރުގެ އަބޫޖަހުލު ގޮވުން ތަކަށް މަމެން ޕިންކީން ނުޖެހޭނެއޭ ޖަވާބު ދޭން. ތަމެން ރަންރީނދޫ ޓްވިޓަރޭ މެން ޝަރުތު ތައް ލައިގެން އޮޅާލަބަލަ އޮޅާލާ އޮޅާލާ އޮޅާލާ.\nމާޗް 10, 2018 - 11:59\nއދ. ޖެހޭނީ މަހަށް ދާން. މަހަށް މަހަށް މަހަށް ދޭބަލަ. މާ ބޮޑަށް އަލިފުދާލުން ފުއްޕާނަަމަ އަލިފުދާލުން ވަކިވާންވީއޭ އެއިރުން ހުންނާނީ ރަނގަޅަށޭ.\nމާޗް 10, 2018 - 12:01\nސަރުކާރުން ތިޝަރުތުތައް ގަބޫލުކުރިކަމުގަވިޔަސް ޕޕމއާ ގިނަރައްޔިތުން ތިކަމާ ދެކޮޅުވާނެ... ތިޝަރުތު ތިގޮތަށް ހުށަހެޅުމުގެ ބަދަލުގަ ހުށަހަޅަންވީނުން 7ފެބްރުއަރީ2012ގަ އޮތް ވެރިކަން އަލުން އިއާދަކޮއްދިނުން ނޫނީ 2008ގަ ކުރިންއޮތް ވެރިކަން އަލުން އިއާދަކޮއްދޭން... ތީގެންއެގުނީ މިހާރު ތިބައިގަޑަށް ގޮތްހުސްވީކަން... ހިޔަޅުބުނިހެން ދެރަނުވާން ބުނާއެއްޗެތިއީ... ވެރިކަންބަދަލުކުރަން އުޅެއުޅެނުވީމަ އެއްޗެކޭ ކިޔަނީ... ރޔާމީން ހިއްވަރުކޮއްލާ... ވަލަށް ބާރަށްދަމާލާ... ހަމަ ކުޑަވެސް ދުލެއްނުދޭތި\nމާޗް 10, 2018 - 12:07\nކޮން ބޮޑެތި ޝަރުތު ތަކެއްތޭ އިދިކޮޅު އެމްޑީޕީން ރަންރީނދޫ ޓްވިޓަރޭ މެން ހޭދެބައިވެގެން ތިޔާ ހުށައަޅަނީ. އެއްވެސް ޝަރުތެއް ނުކުރާނަމޭ ގަބޫލެއް. ހަމަ އެއްވެސް ޝަރުތަކާއި ނުލައި ތަމެން އަންނަން ޖެހޭނީ މަމެން ޕިންކީން ނާއި ބައްދަލު ކުރަން. އެއްވެސް ޝަރުތެއް އޮވެގެން ނުވާނެއޭ މަމެން ކަނޑައަޅާނީ ޝަރުތު ތައް. އެކަކު ވެސް ދުލެއް ނުކުރާނަމޭ އަދި ސްޕްރީމް ކޯޓުން މިހާރު ނެރެފައިވާ އަމުރެއް ނޯންނާނެއޭ ތަންފީޒު ކުރަން ޖެހޭ ތަމެން ބާތިލް އަށް ނުގޮވާ ތިޔާ ނޫން އެހެން ކަނޑުކޮހެއް ގޮވޭތޯ ބަލަގަ. ތަމެން ބޮޑު ކުބުހާ އޭ ކިޔާ ބަލަ ރަންރީނދޫ ޓްވިޓަރޭ ޝަރުތު ތަކޭ ނުކިޔާ. ހުޅުދޫ ބޮޑު ކުބުހާ. ކުބުސް ކެޑާ ދޯ.\nމާޗް 10, 2018 - 12:14\nހައިރާން ވެދާނެ މީހަކު. ޔާމީނަކީ ގަމާރެއްނޫނޭ. ބުނިހާ ކަމަކަށް އާންބަސް ބުނާކަށް.\nމާޗް 10, 2018 - 12:18\nބޮޑެތި ކުއްތަކުގަ ހުމުމް ތަންފީޒުކުރަމުން ގެންދާ ކުއްވެރިން މިނިވަނެއް ނުކުރެވޭނެ*** އެހެންވިއްޔާ ޖަލުތަކުގަތިބި ހުރިހާކުއްވެރިން ޖެހޭނީ މިނިވަންކުރަން*** ދުނިޔޭގެ ލަދުފަހަނައަޅާގޮސް ކުއްވެރިން މިނިވަންކުރަން ގޮވާއިރު ލަދުހަޔާތްކޮބާ؟*** އިންސާފު ކޮބާ؟*** ސިކުނޑިކޮބާ؟***\nމާޗް 10, 2018 - 16:12\nތީވަރަށް ފުރިހަމަ ވާހަކައެއް\nމާޗް 10, 2018 - 12:39\nރާއްޖެއާ މެދު ފިޔަވަޅު އެޅުމުގެ ކުރިން މަޝްވަރާ ފަށަން އެދިއްޖެއޭ އެހެންތޭ ރަންރީނދޫ ޓްވިޓަރޭ. އަލިފުދާލު ޖެހޭނީ މިފަހަރު ސައިޒުން ކަނޑާތިރި ވާން އެކަން އަލިފުދާލުގެ ފަރާތުން ޖެނީވާ ގައި ހުންނަ ރަނޑު ބޮޑޭ އަށް އެކަން މަމެން އަންގާ ދޭނަމޭ ވަަރަށް ރަނގަޅަށް. ތިޔާ ވީ ގޮތުން ދެން ކުއްލި ނުރައްކަލުގެ ހާލަތު ސްޓްރެޗް ކޮށްލާނީ މިއަހަރު ގެ ނިޔަލަށް. އެއިރަށް ހުންނާނެ އަލިފުދާލަށް ރަނގަޅަށް ރާކަނި މަސްކެވިފައި. އަލިފުދާލަށް އެއްވެސް ފިޔަވަޅެއް ނޭޅޭނެއޭ ގައުމެއްގެ ދާޚިލީ ކަންކަމުގެ ތެރެއަށް އެމެން ބޭނިގަނެގެން. އެއީ ވާނެ ކަމެއް ނޫނޭ ތަމެން ހިތުން ތިޔާ އުޅެނީ މަމެންނަށް އޮޅުވާލާނެ ކަމަށް ތޭ ތަމެންނަށް ނޫން ކުރި ލިބޭނީ ލިބެން ޖެހޭނީ ވެސް އެނޫން ނަމަ ތަމެންނަށް ފެބް އެކެއްގައި ޖުޑިޝަރީ ކޫޕް އެއް ގެނެސްގެން މަމެންގެ ވެރިކަން ވައްޓާލެވޭނެއޭ ކުޅަދާނަ އެއް ނޫނޭ އެކަން ކުރަން. ވިޔަ ނުދޭނަމޭ. މަމެން މިއުޅެނީ މާލެ ސަރަހައްދުން ފްލެޓްްސް ތަކަށް އެދިފައިވާ ހުރިހާ ކުދިންނަށް ފްލެޓްސް ދޭނެ ކަން އިއުލާން ކޮށް ހަދާ އެންމެންނަށް ފްލެޓްްސް ތައް ދޭ ލިޔުން ހަވާލު ކުރާ ފޮޓޯ ތައް އަލިފުދާލުގެ ބޮޑޭ އަށް ފޮނުވަން. އެއިރަށް ހުންނާނެ އޭނާ އަށް ރަނގަޅަށް ރާކަނި މަސްކެވިފައި ދޯ.\nމާޗް 10, 2018 - 12:48\nފުރަތަމަ ކަލޭމެން ހަތަރު މީހުން މަހަށްދޭ!! ރަތްދަކަ އަވީގަ މަސްބޭނޭތޯ ބަލާ!! އެހެންޏާ ފަހެ ހައިރާނެއްނުވާނެތަ؟ މަޝްވަރާގެ މޭޒު ދޮށަށް ދާންވާނީ ޝަރުޠު ތަކަކާނުލާ!! މަޝްވަރާގެތެރެއިން ކަންކަން ޙާސިލްކުރެވޭތޯ ބަލާ!! ފުރަތަމަ ކަމަކީ ފެބުރުއަރީ 1 ވަނަ ދުވަހު ސްޕްރީމް ކޯޓުން ނެރުނު އަމުރަކީ ބޮޑުވެގެންވާ ފަސާދައެއްކަން އެބައެގޭ!! ކޮރަޕްޝަނުން ފުރިގެންވާ އަދި ސަރުކާރު ވައްޓާލަން 30 އަހަރުގެ ވެރިކަންކުރި މީހަކާ ދައުލަތަށް ޓެކްސް ދައްކަންޖެހި ނުދައްކާ ހުރި އަދި ޙުކުމަށް ފިލައިގެން އުޅޭ މަހުޖަނަކާ ފަނޑިޔާރަކު ވަގަށްނަގާ ރަހީނުކުރި މައްސަލައެއް ސާބިތުވެ ޖަލުޙުކުމްކުރުމުން މައިބަދައިގާ ރިއްސަނީއޭ ކިޔާ ބޭރަށް ބޭސްފަރުވާއަށްގޮސް ފިލައިގެން އުޅޭ އަބަދަކު ހަމައިގާ ހުންނަން ބޭނުންނުވާ މީހަކު އަޑީގައި ތިބެގެން ފައިސާދީގެން ހިންގާފައިވާ ބޮޑުވެގެންވާ ޖަރީމާއެއް!! ދެން ކިހިނެތް މިމީހުން ދޫކުރާނީ!! އެކަމެއްނުވާނެ!! ތަޙްގީގު ހިންގާ ޝަރީޢަތުން ގޮތެއް ނިންމޭނީ!! ކަލޭމެން ތިއުޅެނީ މިގައުމު ހަލާކުކުރަން!! ޔާމީން އެގެންދަނީ ގައުމު ތަރައްގީކުރަމުން!! ކޮބައިތަ ކެލޭމެންގެ ޙަޔާތް!! ޙަޔާތްކުޑަ ކަމުގެ ކަންފުޅެއްވެސް ނެތް!! ދެރަކަމެއް!!\nމާޗް 10, 2018 - 12:50\nއަލިފުދާލުން ވަކި ވަކި ފަރާތް ތަކާއި މެދު ދަތި ކުރުމުގެ ފިޔަވަޅު އެޅޭނީ ޔޫރަޕް އަށް ނޫންތޭ އެމެން އަމިއްލަ އަށް މަތިން ބައިން ޖެހިގެން އެކަން ކުރާނަމަ. އޭގެ ކުރިން ޔޫރަޕްގެ ބޭންކްސް ތަކުގައި ހުރި ފައިސާ ނަގާ ޗައިނާގެ ބޭންކްސް ތަކަށް ބަދލު ކޮށްލީމާ ހުންނާނީ އަލިފުދާލަށް ވެސް އަދި އެމްޑީޕީ އަށް ވެސް ރަނގަޅަށް ރާކަނި މަސް ކެވިފައޭ . މަމެން ޕިންކީން މީ ރައްޔިތުން ވެރިކަން ހަވާލު ކުރި ދަހާކިމާ އަކީ. ދަ ހާކިމާ ބުނާ ގޮތަށް އެންމެން ހަދަން ޖެހޭނީ އަލިފުދާލު ވެސް ހަދަން ޖެހޭނީ. އަލިފުދާލު ބުނާ ގޮތަށް މަމެން ހަދަން ނުޖެހޭނެއޭ ބިކޮޒް އަލިފުދާލަށް ޗަންދާ ދައްކަނީ މަމެންގެ ސަރުކާރުން ނޭ. އަލިފުދާލުން މާ ބޮޑަށް ފުއްޕާނަމަ އަލިފުދާލަށް ޗަންދާ ދެއްކުން ހުއްޓާލަން ޖެހިދާނެއޭ އެއިރުން މާ ތާހިރެއް ނުވާނެ އެއް ނޫންތޭ. މަމެން ނޫޅެމޭ އަދި ގޮތް ހުސްވެގެން. ތަމެން ދެން ފަޔަށް ހިނިއަރައިގަނެގެން ބުމަރެއް އެނބުރޭ ގޮތަށް ރަންރީނދޫ ޓްވިޓަރޭ މެން އެނބުރުނަސް މަމެން ތަމެން ބުނާ ގޮތަށް ނަހަދާނަން. އދ. ދަންނާތި މަމެން އަތުގައި އެބަހުއްޓޭ އިގްތިސާދީ ނިއުކްލިއަރ ވެސް. އޭގައި މަމެން އަތް ލާން ފެށުމުން ތަމެން އަލިފާނޯއިއޭ ކިޔާ ނުދުވާތި އިނގޭ.\nމާޗް 10, 2018 - 12:54\nސްޕްރީމް ކޯޓުގެ ޙުކުމް ނެރުނީ ޤާސިމްކަށް އެއްބަސްވެފައިވާއިރު ސަރުކާރުން އެޔަށް ޢަމަލުކުރާނީ ކިހިނެއް. ތި ސިޓީ ޤާސިމަށް ފޮނުވާ. އޭރުން އޭނާ އެޔަށް ޢަމަލުކުރާނެ.\nމާޗް 10, 2018 - 12:55\nރާއްޖެއާ މެދު ފިޔަވަޅު އެޅުމުގެ ކުރިން މަޝްވަރާ ފަށަން އެދިއްޖެއޭ ކިޔައިގެން ޕްރޮޕެގެންޑާ ތިޔާ ފަތުރަނީ ތަމެން އެމްޑީޕީ އެއްޗެހި ތައް ހީކުރަނީ މަމެން އަލިފުދާލު ދެކެ ބިރު ގަންނާނެ ކަމަށްތޭ ނުވާނެ ތިޔާ ކަމެއް ތިޔާ ހެން. ޗައިނާ އޮތީ މަމެންނާއި އެކު ރަޝިޔާ އޮތީ މަމެންނާއި އެކު އަދި ސައުދީ އޮތީ މަމެންނާއި އެކު، އެއްގޮތެއް ވެސް ދެން ނެހެދޭނެއޭ. މިހާރު ތިޔާ ވީ ގޮތުން ސަރުކާރަށް ގަންނަ އެމެރިކާ އިންޖީނު ތައް މިޖެހުނީ ޗައިނާ އިންޖިނު ތަކަަށް އެއިރުން ހޭރި ނުގަންނާތި ވައިޓް ހައުސް އިން އަލިފާނޯއި އޭ އެެހެން ނަހަދާށޭ ކިޔާ އިނގޭތޭ. ނުވާނެ ތަމެން އެދޭ އެއްވެސް ކަމެއް ތަމެން ރަންރީނދޫ ޓްވިޓަރޭ މެން އދ. ގެ ބޮޑޭ ކުރު ސޯޓް ބުރި ލައްވައިގެން މިހިރަ ނެސްޕްރޭ ހުސްކުޅި ދަޅު ހިފައިގެން ދަގަ ހުޅުދޫ ދިގު ފަރަށް ބޮލި ހިލަން. ބޮލި ހިލާ.\nމާޗް 10, 2018 - 13:00\nފިޔަވަޅު އެޅުމުގެ ކުރިން މަޝްވަރާ އަށް ތަމެން ރަންރީނދޫ ޓްވިޓަރޭ މެން އެދުނު އިރު މިހާރު ޔޫރަޕް ގައި ހުރި މަމެންގެ ވިޔަފާރި ވެރިންގެ ފައިސާ މިހާރު ވަނީ ނަގާ ރާއްޖެ ގެނެސް ފައެވެ. ދެން ހެދޭނެ އެއްގޮތެއް ވެސް ނޯންނާނެއެވެ. ދެން ތަމެންނަށް ދައްކާލާނަން ޗައިނާގެ ތިން ހަތަރު ބޭންކް ރާއްޖޭގައި ގާއިމް ކުރާ ތަން. އެއިރުން ދެން މަމެން ފައިސާ ރައްކާކުރާނީ ބީއެމްއެލް އާއި އެތަނުގައި. ޔޫރަޕްގެ ބޭންކްސް ތައް އެއިރުން ޖެހޭނީ ދަނޑި ދަމަން އޭ މަމެން ބުނަން ނެތީމު ދޯ.\nމާޗް 10, 2018 - 13:01\nސްޕްރީމްކޯޓުގެ ޙުކުމްތަކުގެ ތެރެއިން ބޭނުންވާ ޙުކުމް އެކަނިތަ ތަންފިޛުކުރަންޖެހެނީ. ތަންފީޛުކުރަންޖެހޭނީ އެންމެ ފަހުން ނެރޭ އަމުރުު. މަޝްވަރާނުކުރިޔަސް ހެޔޮ. ސަރުކާރަށް ވާނެ ގެއްލުމެއް ނޯންނާނެ. މައުމޫނު އޮވެދާނެނުން ޖަލުގަ.\nމާޗް 10, 2018 - 13:11\nމާޗް 10, 2018 - 13:14\nހޮހޮ ތަމެންތިތިބީ ހަމައިގަތޯ މޮޔަފުޅުވީތޯ އެއްމޭޒެއްގެ ދޮށަށް ނައިސް އެއްގަލަކަށް އަރާ މޮޔަނުގޮވާ\nމާޗް 10, 2018 - 13:19\nމާޗް 10, 2018 - 13:20\nއޮޅިގެން ނޫޅޭ. ޔާމީނަކީ މޮޔައެއް ނޫން. ތިއީ މިހާރު ބާތިލްވެފައިވާ އަމުރެއް.\nމާޗް 10, 2018 - 13:24\nއިދިކޮޅުމީހުން ބަލިކަށިވެ ގޮތްހުސްވެ ހަތިޔާރު ބެހެއްޓީދޯ؟\nމާޗް 10, 2018 - 13:38\nޙަމަހިލާތިގޮތަކައް ކަންތަކެއްނުވާނެ ކަލޭމެން ބޭނުންހާއެްްޗެއްލިއެގެން މަމެން ދުލެއްނުދޭނަން\nމާޗް 10, 2018 - 13:47\nމާޗް 10, 2018 - 14:05\nއަލިފުދާލުން ވަކި ވަކި ފަރުދުންނާއި މެދު ފިޔަވަޅު އަޅާނަމަ މިހާރު އެމެން ހުންނާނީ ސޭފް ސައިޑަށް ގޮސް ފައި. ދެން އެހެން ވީއިރުން އެމެންނަށް ކުރެވޭނެ އަދި ކުރާނެ ކަމެއް ނޯންނާނެއެވެ. މަމެން ގަބޫލު ނުކުރާނަމޭ އެމްޑީޕީން ހުށައަޅާ އެއްވެސް ޝަރުތެއް 1 ފެބްރުއަރީގައި ސްޕްރީމް ކޯޓުން ނެރުނީ އެއީ ހުކުމެއް ވެސް ނޫނޭ އެއީ އަމުރެކޭ ތަމެން ދޫކޮށްފައި ތިބީ އެ އަމުރުގެ ދަށުން4ފެބްރުއަރީ އާއި ހަމައަށް ދެން އެއަމުރު ގައި ވާ ގޮތަށް އަނެއްކާ ތަމެން ތިޔާ ތިބީ ހައްޔަރު ގައޭ މަމެން ބުނަން ނެތީމު ދޯ. ތަމެން ދެން މަހަށް ދޭބަލަ ރަންރީނދޫ ޓްވިޓަރޭ މެން. މަހަށް މަހަށް މަހަށް މަހަށް ދޭބަލަ.\nމާޗް 10, 2018 - 14:09\nއަލިފުދާލަށް އެޅޭނީ ކޮން ފިޔަވަޅެއްތޭ އަލިފުދާލުގެ ސަލާމަތީ މަޖްލީހުން ކުޅަދާނަ އެއް ނޫނޭ ތަމެން ނަށް އެންމެ ގަރާރެއް ވެސް މަމެން ޕިންކީން ނާއި ދެކޮޅަށް އަޅަން. ދެން ވަކި ވަކި ގައުމު ތަކުން އަމިއްލަ އަށް މަތިން ބައިން ޖެހިގެން އީގޯ ސިންޑްރޯމް ޖެހިގެން ތަމެން މަމެންގެ ގައުމާއި ދެމެދު ފިޔަވަޅު އަޅައިފިނަމަ އެފިޔަވަޅު އަޅާ ގައުމެއްގެ ޕްރޮޑަކްޓްސް ތައް ބޮއި ކޮޓް ކޮށްލީމާ ހުންނާނީ ރަނގަޅަށް ރާކަނި މަސްކެވިފައޭ މަމެން ބުނަން ނެތީމު ދޯ. މަމެން މީ ޖެންޓުލްމެން ސްޓައިލްގެ ގަޓް ހުރި ހާކިމާ. މީ މަމެންގެ ވެރިކަން އަދި މީ މަމެންގެ ގައުމު ދޯ. އެއްގޮތެއް ވެސް ނެހެދޭނެއޭ.\nމާޗް 10, 2018 - 14:11\nއެއްވެސް ޝަރުޠަކާއިއެކު މަޝްވަރާއެއް ނުކުރެވޭނެ، ސަބަބަކީ ޖަލުކައިތިބި އެއްވެސް ގައިދީއަކު މިނިވަން ނުކުރެވޭނެ، މިނިވަން ކުރަންޏާ ޖަލުގައިތިބި އަހަރުމެންގެ ދަރިން /އާއިލީ މެންބަރުން މާ ކުޑަކުޑަ ކުށްތަކަށް ހުކުމްކޮށަފަތިބި މނިވަންކުރަން ޖެހޭނެ، 1ފެބުރުއަރީގެ ސުޕުރިންކޯޓުންނެރި އަމުރު ތަންފީޒު ނުކުރެވޭނެ، އެއީ ރިޝްވަތުގެ ޖަރީމާއެއްގެތެރެއިންނެރި އައިރުގާނޫނީ އަމުރުތަކެއްއްވީމަގައުމބައެއްގެ\nމާޗް 10, 2018 - 14:15\nސްޕްރީމް ކޯޓުން ނެރުނު އަމުރެއް މިހާރަކު ނޯންނާނެ ސަރުކާރުން ތަންފީޒު ނުކޮށް. 1 ފެބްރުއަރީ 2018 ގައި ނެރުނު ސްޕްރީމް ކޯޓުގެ އަމުރު ވަނީ ބާތިލް ވެފައި. ދެން މަމެން ދޫކުރަން ޖެހޭނެ މީހަކު ނުހުންނާނެއޭ. އަލިފުދާލ މިކަން ރީޒަން އަކަށް ދައްކާ ފިޔަވަޅު އަޅާ ވާހަކަ ދައްކާނަމަ ތަމެން ތިޔާއީ ގަމާރުން ކަމަށް ނޫންތޭ ދުނިޔެ ދެކޭނީ. ތަމެން ކޮރަޕްޓް މަނީ ބޭނުން ކުރި ނަމަވެސް ސެންސް މޭކް ކުރާ ވާހަކަ ދެއްކިއްޔާ މާތާހިރު ވާނެ އެއް ނޫންތޭ އޭ މަމެން ބުނަން ނެތީމު ދޯ.\nމާޗް 10, 2018 - 14:21\nއަލިފުދާލަށް ނުގޮވޭނެ ކޯޓްގެ ހުރިހާ މަރުހަލާ ނިމިފައި ތިބި ކުށްވެރިން ތަކެއް ދޫކޮށްލަން އަލިފުދާލުގެ ޗާރޓަރު ބުނާ ގޮތުން. އެކަން ނުކުރެވޭނެ އަލިފުދާލަށް. އަލިފުދާލުން ބޭނުން ނަމަ އަންނަގަ ތަމެން އައިސް މިރާއްޖޭގެ ސްޕްރީމް ކޯޓަށް ތަމެން ބޭނުންވާ މައްސަލަ އެއް ނަމަ ހުށައަޅައިގެން އެކޯޓުން އަމުރު ނެރެން އުޅެގަ. އެއިރުން މަމެން ގަބޫލު ކުރާނީ ތަމެން ތިޔާ ދައްކާ ވާހަކައިގައި ސެންސް މޭކް ކުރާ ކަމަށް.\nމާޗް 10, 2018 - 14:29\nއަލިފުދާލަކީ އެއީ އަރަބި މުސްލިމް ގައުމު ތަކުގެ މެދުގައި ފީގުދާނެކޭ. އެމެން ނަކީ މުސްލިމް ގައުމު ތައް ކުރި ހޯދާތީވެ އެކަމާއި ވަަރަށް ޖޭވާ ބަޔެކޭ. އަލިފުދާލު ހީކުރީ އެމެރިކާ ބުނެގެން އެމެން އިންޑިއާ މަމެންނަށް ދެއްކުމުން މަމެން އިންޑިއާ ބުނާ ގޮތަށް ހަދާނެ ކަމަށްތޭ މަމެން ނަހަދާނަމޭ އިންޑިއާ ބުނާ ގޮތެއް އިންޑިއާ އެއީ މަމެންގެ ނޯކަރުންނޫންތޭ. އަލިފުދާލުން މިހާރު ދޫކޮށްލަން ގޮވާ މީހުން ނަކީ ކޯޓުގެ ތިން މަރުހަލާ ނިންމާ ހުކުމް ތަންފީޒު ކުރަމުން ދާ ބަޔަކަށް ވާތީވެ އަދި ރަންރީނދޫ ބޮޑޭ އާއި ރެޑޭ އާއި އިންޑިއާ އިން ބޮޑު ދެ ހުކުމޭ މެންނަށް ކަޓް ދީގެން އެމެން މަމެންގެ ވެރިކަން ވައްޓާލަން އުޅުނަސް އެގޮތަށް ރާއްޖޭގެ ރައްޔިތުންގެ %85 ވޯޓް އިން ހޮވާފައިވާ ވެރިކަމެއް ނުޖެހޭނެއޭ ވައްޓާލަން އަދި އެފަދަ ވެރިކަމަކުން ނުޖެހޭނެއޭ ދަ ނަހަލާލު ކޯޓް އަމުރު ތަކަށް ތަބާވާން ވެސް. ދިސް އިޒް އިޓް.\nމާޗް 10, 2018 - 14:31\nތިޔަތަނުން އެކަކުވެސް ދޫކުރާނެ ކަމެއްނެއް\nއަދި ކަމަކުނުދޭ ސަރުތުތަކެއް އަދި ތީގަ ހިމަނަންވާނެ ރައްޔިތުންގެ ވޯޓަކާނުލާ ކެނެރީގޭ ގަންޖާ މަނިކްފާނަށް ވެރިކަން ދީ 30 އަހަރުގެ ހުދުމުޚުތާރު ވެރިމީހާ އަށް ނައިބް ރައީސްކަން ދޭން... ކިހާބޮޑު މުސީބާތެއްމީ..\nމާޗް 10, 2018 - 14:42\nދުވަހަކު އިދިކޮޅުބަޔަކާއި މަޝްވަރާ ނުކުރެވުނަސް މިގައުމުގެ މިއަދުގެ ސަރުކާރަށް ވާނެ ގެއްލުމެއްނެތް، ތިޔަ ޝަރުޠުގައިވާ ސިޔާސީ ކުށްވެރިންނެއް މިގައުމުގެ ޖަލުގަނެތް، ގައިދީންނަކަށްތިބީ ބޮޑެތި ކުށްކޮށްފަ ކުށްސާބިތުވެފައިވާ މީހުން، ސިޔާސީ މަގާމުގެތިބެފަވެސް ކުށްކޮށްފިއްޔާ އެހެން ކުށްވެރިންނާއިވެސް އެއްހަމަވާން ޖެހޭނެ، 1ފެބުރުއަރީގެ ސުޕުރިންކޯޓުންނެރި އަމުރު ތަންފީޒު ނުކުރެވޭނެ، އެއީ އައިރުގާނޫނީ އަމުރުތަކެއްއްވީމަ، އިދިކޮޅު މީހުންގެ ވަކިވަކި ފަރުދުންގެ ވިޔަފާރިއާއިގުޅޭ މަޝްވަރާއެއް އޮންނާކަށްނުޖެހޭ\nމާޗް 10, 2018 - 14:56\nރާއްޖެއާ މެދު ފިޔަވަޅު އެޅުމުގެ ކުރިން މަޝްވަރާ ފަށަން އެދިއްޖެތޭ. އެހެންތޭ. ކޮން މަޝްވަރާ އެއްތޭ ތަމެން ތިޔާ އެދެނީ އެއީ މަމެންނަށް ނޭގިގެން އުޅޭ އެއްޗަކީ. ކުރާނެ އަދި ކުރެވޭނެ މަޝްވަރާ އެއް ނޯންނާނެއޭ ތަމެން ހަމަ މިހާރުން މިހާރަށް އެމްޑީޕީ ހަރުގެ ކުރިމަތީ ގައި ޖައްސާ ޔާރާ ދިލްދާރާ ޕްރޮގްރާމް ނުނިންމަނީސް. އެކަން ނިންމަންވީއޭ އެނޫން ނަމަ ރެއަކު މީހަކު އުފުރާލާނަމޭ މަމެން ބުނަން ނެތީމު ދޯ.\nމާޗް 10, 2018 - 14:58\nއިދިކޮޅޭމެންގެ އެއްވެސް ޝަރުތެއް އިޒް ނޮޓް ވެލިޑް. މަޝްވަރާއަށް އަންނަންވާނީ އެއްވެސް ޝަރުތެއްނެތި. އެހެންނޫނީ ނޯ މަޝްވަރާ. ޕީޕީއެމް/އެމްޑީއޭ/ޑީއާރުޕީ އިންނާއި ސަރުކާރުން ބައިވެރިވާނީ އެއްވެސް ޝަރުތެއްނެތި އިޙްލާޞްތެރިކަމާއެކު މަޝްވަރާގައި ބައިވެރިވުމަށް. ސޯ ނޯ ކޮންޑިޝަންސް އެންޑް ޝަރުތު. ބޭކާރު ސިޓީ ފޮނުވުމުގެ އެއްވެސް ބޭނުމެއްނެތް.\nމާޗް 10, 2018 - 15:05\nމަޝްވަރާގަ ޔޫއެން ބައިވެރިކޮށްގެން ނުވާނެ. އިޔޫ، ޔޫއެން، ދުނިޔޭގެ ބައެއް ޔަހޫދީ ޤައުމުތަކައި އަވަށްޓެރި ބައެއް ޤައުމުތަކަކީ 01 ފެބްރުއަރީގެ ފެއިލްޑް ކޫ ގެ ބައިވެރިން. ދިވެހިން އެކަނި މަޝްވަރާގައި ބައިވެރިވާނީ. އަދި އެއްވެސް ޝަރުތެއްނެތި ހުރިހާ ޕާޓީއަކުންވެސް މަޝްވަރާއަށް އަންނަންވާނީ. މޮޑަރޭޓަރަކަށް އަންނަބީލް ވަހީދުއްދީން ފަދަ ބޭފުޅެއް ރަނގަޅުވާނެ.\nމާޗް 10, 2018 - 15:21\nރާއްޖެއާ މެދު ފިޔަވަޅު އެޅުމުގެ ކުރިން މަޝްވަރާ ފަށަން އެދިއްޖެ ނަމަ އަލިފުދާލުން ގައުމެއްގެ ދާޚިލީ ކަންކަމާއި ނުބެހެވޭނެއެވެ. ނުބެހެވޭނެއޭ. އދ. ގެ ޖެނީވާގައި ހުންނަ އޮފީސް އުޅުނީ ކްރޭޒީ ވެގެން ނޭ އެމެން ބޭނުން އެއް ކަމެއްވެސް އެމެންނަށް ނުކުރެވޭނެއޭ. ތަމެން އެމްޑީޕީ އަށް ތިޔާ އުޅެނީ އަބަހައްދަ ވެގެންނޭ މަމެން ބުނަން ނެތީމު ދޯ.\nމާޗް 10, 2018 - 15:57\n1 ފެބުރުއަރީގަ ނޯންނާނެ ހުކުމެއްކޮށްފައެއް. މޮޔަނުވޭ\nމާޗް 10, 2018 - 16:05\nދުނިޔޭގަ ހަމަހޭގަހުއްޓާ ސުވަރުގެ ގެންގޮސްދެއްޏާ އޭ ބުނި ނަމަނު؟ އެއީ ނުވާނޭކަމެއްކަން ޔަޤީންވިއްޔާ!\nމާޗް 10, 2018 - 16:31\nރަންރީނދޫ ޓްވިޓަރޭ މެން ތަމެން ބޮޑު ކުބުހާ އޭ ނުކިޔާ ދަގަ ހުޅުދޫ ދިގު ފަރަށް ބޮލި ހިލަން އަލިފުދާލުގެ ބޮޑޭ ގޮވައިގެން. މަމެން ތަމެންނަށް ދުލެއް ނުދޭނަމޭ ތަމެން ނުޖެހޭނެއޭ އެއްވެސް ޝަރުތެއް ހުށައަޅަން މަމެންނާއި މަޝްވަރާ ކުރުމަށް ޓަކައި ތަމެން އަބަހައްދަވެގެން ތިޔާ އުޅެނީ އެއީ ކިއެއްވެގެންތޭ މަމެން ބުނަން ނެތީމު ދޯ.\nމާޗް 10, 2018 - 17:19\nތިބުނާއެއްވެސް ސަރުތެއްގަބޫލެއް ނުކުރާރަން. މަސްވަރާތަކުގާ އދ ބައިވެރިވެވޭނީ އޮބްޒާވަރެއްގެ ހައިސިިއްޔަތުން ގޮތްނިންމާބައެއްގެ ގޮތުގައެއްނޫން. ޓެރަރިސްޓުން ދުލެއްނުކުރާނަން. ދާނެތަނަކައް ގޮސް ކިޔާނެއެއްޗެއް ކިޔައިގެން އެމީހުންގެ ނުފޫޒާ ބާރުން ބަޔާންވެސް ނެރެވިދާނެ ދަތިކުރުމުގެ ފިޔަވަޅުވެސް އެޅިދާނެ. ހަދާނެ އެއްޗެއްހަދާ. މިނޫންގޮތަކައް އެއްބަސްނުވާނަން. 2018 އިންތިހާބުގާ ވޯޓުލާނީ ދިވެހިރައްޔިތުން ތިބުނާގައުމުތަކުގެ މީހުންނެއްނޫން އަދިއެގައުމުތަކުގެ ސަފީރުންނެއްވެސްނޫން. މޮޅުވާބަޔަކު އެންގިދާނެތާ.\nމާޗް 10, 2018 - 17:31\nކަލޭމެން މަޝްވަރާތަކަށް ތައްޔާރަށް އޮތުން އެއީ ކަލޭމެންގެ ކަމެއް. ސަރުކާރުން މީގެކުރިންވެސް މަޝްވަރާގެ ދޮރު ބަންދެއް ނުކުރޭ. އެހެންނަމަވެސް އެއްވެސް ޝަރުތެއް ޑިމާންޑެއް ހިމެނޭނަމަ ސަރުކާރުން ބުނާނީ ސޮރީ އޭ. ވަކިން ޚާއްސަ ކޮށް ބާޣީ މުޖުރިމުން ދޫކޮށްލަން ޝަރުތުކޮށްފިނަމަ، އެ ރަތްރޮނގު ހުރަސްކުރެވުނީ. އެހިސާބުން ހުރިހާ ބާޣީންޖެހޭނީ ވަތްދޮރުން ނިކުމެގެން ދާން.....!!! މިހިސާބުން މަޝްވަރާ ވެސް ނިމުނީ......!!!\nމާޗް 10, 2018 - 18:02\nސުޕްރީމް ކޯޓުން އޮތީ އެހުކުމް ބާޠިލް ކޮށްފަ. އަނެއްކާ 1 ފެބްގެ ހުކުމް އެތަންފީޒު ކުރީމަ ސުޕްރީމް ކޯޓަށް ގޮންޖަހެނީކީ ނޫންބާ؟\nއެމްްޑީޕީ ހާޖާނު ތަށް މިދަށްކަނީ ކޮން އދ ގެ ވާހަކައެށް އދ ކީއްކުރަން ހދ އަޔަސް މިބައިމީހުންގެ ނަަގޫ ސަންފާއޮނުގެ ތެރޭގައި ހަމަ އޮންނާނީ ތާށިވެފަ..ދެން އަރި އަތޮޅ އދ އާ ވާހަކަ ދައްކަން ތައްޔާރުވޭ!!\nމާޗް 10, 2018 - 18:17\nއަޅުގަނޑުވެސް މިހުރީ މަޝްވަރާއަށް ތައްޔާރަށް އަޅުގަނޑުގެ އެއްވެސް ޝަރުޠެއްނެތް ގޮވާލުމުން ދާނަން އެކަމު އެއްކަމެއް ކޮށްދެއްވަން ޖެހޭނެ އެއީ ޖުޑީސަލް ސާވިސް ކޮމިޝަނުގެ ދަށުގައި ހުރި ހުރިހާ ކޯޓަކުން ކޮށްފައިވާ ހުރިހާ ޙުކުމެއް އުވާލުމާއެކު ކޯޓުތަކަށް ފޮނުވަންވެފަހުރިމައްސަލަތަކާއި ފޮނުވެން ހުރިމައްސަލަތައް ހިމެނޭ ލިއެކިއުންތައް ހަވަރަށް ގޮވާ އެންގުމަށްފަހު އަންދާލުމުން\nމާޗް 10, 2018 - 18:28\nކޮބާ ކޮބާ ދޮގު ހަދާ ވަކީލޭ މެންނޭ އާން އާން އާން ތަމެންނަށް ހުންނާނެ މިހާރު ރަނގަޅަށް ބްރޯ އާއި ބައްދަލު ކުރެވިފައި. ޔޫ ކާންޓް ބްރޭކް އަވަރ ވެރިކަން ބިކޮޒް ވީއާރ އަންބްރޭކެބްލް އަންބްރޭކެބްލް އަންބްރޭކެބްލް އައި ނޯ ޔޫ ކާންޓް ޑޫ އެނީތިންގް ޓު އަސް ކޮޒް ވީއާރ އަންބްރޭކެބްލް އަންބްރޭކެބްލް...\nމޑޕ މީހުނަން މާ މޮޅު ވެގެން ތި ިކިޔާ ހައުސް އޮފް މަޖުލީހުގަ ދޮން މީހުން އެ ބުނަނީ ކީކޭ ތޯ ވެސް ވިސްނާލަންް ޖެެހޭ. ސާފު ސީދާ ކޮށް އެ ބުނެލީ ނަށިދަކީ ސެެކިއުލަ ލީޑޑަރެކޭ ، އޭނަގެ ވެރިކަމުގަ ރާއއްޖޭގަ ދީނީ މިނިވަން ކަން ލިބެމުން ދިޔަ ވާހަކަ.\nއަޅެފަހެ ވިސްނަން ވެއްޖެ ކަމެއއް މިއީ\nމާޗް 10, 2018 - 18:43\nމާޗް 10, 2018 - 18:45\nއަޅުގަނޑުވެސް މިހުރީ މަޝްވަރާއަށް ތައްޔާރަށް އަޅުގަނޑުގެ އެއްވެސް ޝަރުޠެއްނެތް ގޮވާލުމުން ދާނަން އެކަމު އެއްކަމެއް ކޮށްދެއްވަން ޖެހޭނެ އެއީ ޖުޑީސަލް ސާވިސް ކޮމިޝަނުގެ ދަށުގައިހުރި ހުރިހާ ކޯޓަކުން ކޮށްފައިވާ ހުރިހާ ޙުކުމެއް އުވާލުމާއެކު ކޯޓުތަކަށް ފޮނުވަންވެފަހުރިމައްސަލަތަކާއި ފޮނުވެން ހުރިމައްސަލަތައް ހިމެނޭ ލިއެކިއުންތައް ހަވަރަށް ގޮވާ އެންގުމަށްފަހު އަންދާލުން\nމާޗް 10, 2018 - 18:53\nރާއްޖެއާ މެދު ފިޔަވަޅު އެޅުމުގެ ކުރިން މަޝްވަރާ ފަށަން އެދިއްޖެ ނަމަ ތަމެން ރަންރީނދޫ ޓްވިޓަރޭ މެން ހުސްގަނޑަކާއި ލިޔާނެ ދެލި ފޭދޭ އިންޑިއާ ގަލަން ގަނޑެއް ހިފައިގެން އަންނަގަ މަމެން ޕިންކީން ގާތަށް އެއްވެސް ޝަރުތެއް ނެތި. ދެން ލިޔާތި ތަމެން މަމެން މިނަގާ ދޭ ފިލާވަޅު ފުރަތަމަ ވެސް ސަބަބަކީ އެއީ ތަމެން ނަށް އަދި ޕޮލިޓިކަލް ސައެންސްގެ އަލިފުބާ ވެސް ނޭގޭތީވެ އެ ބައި ދަސްކޮށް ދިނުމޭ އޮތީ ފުރަތަމަ ސްޓޭޖްގައި އިނގޭތޭ. އާން ލިޔާ އައިޔު ބަބިބު ތަތިތު ސަސިސު ބައްލަވާ ތިޔާއީ ޕޮލިޓިކަލް ސައެންސްގެ ކޮން ފޮތެއްގައި ލިޔެފައިވާ އެއްޗެއްތޭ ޕިންކީ. އޭއި ޓްވިޓަރޭ ސުވާލު ނުކޮށް ލިޔަމުން ކިޔަމުން ދޭ އިނގޭތޭ މަމެން މީ ދަހާކިމާ އިނގޭތޭ. ލައްބަ ލައްބަ ޕިންކީ ވިދާޅުވި ގޮތަށް އިނގޭތޯ. އާން އެބަ ރަނގަޅުވޭ މަމެން ޕިންކީން ވިދާޅުވާނީ ތަމެން ބުނާނީ އިނގޭތޭ. ގެޓް ދަ ޕޮއިންޓް. ގުޑްގުޑް.\nމާޗް 10, 2018 - 21:59\nމަސްވަރާކުރަން ބޭނުންނަމަ އާދޭ ސަރުކާރު އޮތީ މަސްވަރާކުރަން ތިޔަ ހުށަހަޅާ އެއްވެސް ސަރުތެއް ގަބޫލު ނުކުރެވޭނެ. ގަބޫލު ކޮށްގެން ނުވެސްވާނެ.\nމާޗް 10, 2018 - 22:00\nނަސީދު އާ ގާސިމް ދޫކޮށްލައިފިނމަ އެދެމީހުނަށް އޮތީ މަރު އެހެން އެއްވެސ ްޗޮއިސް އެއް އެދެމީހުންނަކަށް ނޯންނާނެ\nމާޗް 11, 2018 - 08:38\nބިޔަ ކުއްވެރިން ދޫކުރުމަށް ޝަރުޠުކޮށް، ޣައިރު ޤާނޫނީ ޙުކުމަކަށް ތަބާވެ ތަންފީޒް ކުރުމަށް ތިބުނަނީ ދޯ\nމާޗް 11, 2018 - 09:02\nތިކަމުގަ މައުމޫން ބައިވެރިކުރަންޖެހެނީ ކޮންކަމަކާހެދިތަ؟ޔުމްނާމެނައް ހީވާކަހަލަ ލައްކަޔެކޭދޯއަދިވެސް؟ހައްޔަރުކުރީމަ ދޫކޮއްލަން ގޮވާލާނެ މީހަކުނުވެގެން މިއަދު ތިއުޅެނީ.\nމާޗް 11, 2018 - 10:54\nއެމީހުން ދޫކޮއްފިއްޔާމް ޖަލުގަ ތިބިހުރިހާ ކުއްވެރިންވާނެ ދޫކޮއްލަން\nމާޗް 11, 2018 - 14:23\nއެއްވެސް ކުށްވެރިޔަކު ދޫކުރަން އެއްބަސްވާ ސަރުތަކަށް ބޯނުލަނބާތި .ހާއްސަކޮށް ނަސީދާ ގާސިމް ދޫނުކުރާތި\nމާޗް 11, 2018 - 15:43\nކޮން އދ އެއްތަ؟ ،ބަލަމިއީ ދިވެހިރާއްޖެ.މިތާގެ ކަންތަށް ބަލަހައްޓާނީ މިތަނުން،ކީއްވެ ތިބުނާ އދ އިން .އިންސާނީ ހއަްޤްތަކެއް ގެއްލިގެންދާއިރު އެކަން ނުބެލެންވީ ކިތަށް މުސްލިމުންތޯ ޝަހީދު ކޮށް ލަނީ ކޮބާ ތޯ ތިބުނާ އދ،އާއި އެހެން ތަންތަން،،،،،،ބަލަރާއްޖެ އަށް ވެރިވާން ބަޔަކު އުޅޭކަން އިދިކޮޅު ތިބޭ ގަމާރުންނަށް ނޭގެނީބާ،؟\nމާޗް 12, 2018 - 16:51\nޝަރްތު ތައް ހިފަހައްޓައިގެން ތިބޭ! ތީން އެއްވެސް ޝަރްތެއް ޤަބޫލެއް ނުކުރާނަން!\nމާޗް 14, 2018 - 00:06\nމަސްވަރާ ކުރާނެ ކަމެއް ނެތް. ވީ އަރ ވިތް ފުލް ޕަވަރ\nމާޗް 15, 2018 - 13:33\nޝަރުތުތަކެއް ހުށަހަޅުއްވަން ޖެހިލައްވާތޯ؟ ހުށައަޅުއްވާހާ ޝަރުތަކަށް ސަރުކާރުއެއްބަސްވެލައްވަން ޖެހިލައްވާނެތޯ؟ޝަރުތަކަށް (ކުރައްވާފައިވާ ކުށަކަށް 13 އަހަރުގެ ޖަލުހުކުމެއް އައިސްފައިވާ ފަރާތެއް މިނިވަންުކުރެއްވުމަށް ނުވަތަ ރައީސްކަން\nކުރައްވާބޭފުޅަކު ރައީސްކަންދޫކުރެއްވުމަށްވެސް) ހުށަހަޅުއްވާފާނެ މިކަހަލަ ޝަރުތުތަކަކީ\nހަމަވިސްނުން ހުންނަފަރާތަކުން ޤަބޫލްކުރައްވާނެ ކަންތައްތައްތޯ؟މިކަހަލަ ޝަރުތެއް


ދިވެހި ދައުލަތުގެ ދަރަނީގެ ޙާލަތާއި ގުޅޭ ގޮތުން އެމްޑީޕީގެ ބަޔާން – Maldivian Democratic Party\n14 ނޮވެމްބަރު 2013\nދިވެހި ދައުލަތުގެ ދަރަނީގެ ޙާލަތާއި ގުޅޭ ގޮތުން އެމްޑީޕީގެ ބަޔާން\nސަރުކާރުގެ ބަޖެޓް ގިނަ އަހަރުތަކެއްގައި ޑެފިސިޓް ވަމުން އައުމާ ގުޅިގެން ޑެފިސިޓް ފޫބެއްދުމަށްޓަކައި އަދި އެކި އެކި ތަރައްގީ ގެ މަޝްރޫޢުތައް ހިންގުމަށްޓަކައި ބޭރުންނާއި އަދި ރާއްޖޭން ދަރަނި ނަގަމުން ގޮސްފައިވެއެވެ. މިގޮތުން ދަރަނީގެ ސްޓޮކަށް ބަލާއިރު 2003 ވަނަ އަހަރުން ނިމުނު އިރު ޖުމްލަ ދަރަނީގެ އަދަދަކީ5ބިލިއަން ރުފިޔާއެވެ. އަދި އެމް.އެމް.އޭ ހިސާބުތަކުން ދައްކާގޮތުގައި 2004 އަކާއި 2008 އަކާ ދެމެދު ނެގިފައިވާ ދަރަނި 10.5 ބިލިއަން އިތުރު ވެފައިވެއެވެ. ވީމާ، ޖުމްލަ ދަރަނި 2008 ގެ ނިޔަލަށް 15.5 ބިލިއަނަށް ރުފިޔާއަށް އަރާފައިވެއެވެ.\nމިގޮތުން މި ފަސް އަހަރުގެ (2004 – 2008) ތެރޭގައި އިތުރުވެފައިވާ ދަރަންޏަށް ބަލާއިރު ރާއްޖޭގެ އާބާދީގެ ނިސްބަތުން ބޮލަކަށް ޖެހެނީ 33,404 ރުފިޔާ އިތުރު ވެފައިވެއެވެ. އަދި މިފަސް އަހަރުގެ ތެރޭގައި ސަރުކާރުގެ ބަޖެޓްގެ ޑެފިސިޓް ކުޑަކުރުމަށް ހަމަ އެއްވެސް އިތުރު އާމްދަނީ ލިބޭނޭ ގޮތްތަކެއް ހޯދިފައެއްނުވެއެވެ. މީގެ އިތުރުން ރާއްޖޭގެ އިގްތިސާދުގެ އެންމެ ފުޅާދާއިރާއެއްގައި ކޮންޓްރިބިއުޓް ކުރާ ސެކްޓަރ ކަމުގައި ޓުއަރިޒަމް ގެ ސިނާއަތަށް އިތުރު ރަށްތަކެއް ދޫކުރެވި، މި ރަށްތަކުން ކުރިޔަށް ފައިސާ ނަގަމުން ދިޔުމުގެ ސަބަބުން ގިނަ ރަށްތައް ތަރައްގީ ނުކުރެވިހުރުމުގެސަބަބުން އިގްތިސާދަށް އިތުރަށް ވަންނަން ހުރި އާމްދަނީ ހުއްޓިގެން ދިޔައެވެ.\n2009 އާއި 2011 ވަނަ އަހަރަށް ބަލާލާއިރު، ދަރަނި އިތުރު ވެފައިވަނީ 6.7 ބިލިއަން ރުފިޔާއެވެ. މިއީ ރާއްޖޭގެ އާބާދީގެ ނިސްބަތުން ބޮލަކަށް 20,362 ރުފިޔާގެ އިތުރުވުމެކެވެ. މި އިތުރުވުމަކީ ކުރީގެ ފަސްއަހަރާއަޅާބަލާއިރު އެންމެ %39 ގެ މަދު މިންވަރެކެވެ.\nބޮޑު އިޤްތިޞާދަށް ބަލާލާއިރު، 2009 ގައި މުޅި ދުނިޔެ މާލީ އަޑިގަނޑަކަށް ވެއްޓި ދައުލަތުގެ އާމްދަނީއަށް އެންމެ ބޮޑުނިސްބަތަކުން ކޮންޓްރިބިއުޓް ކުރާ ޓުއަރިޒަމް ސެކްޓަރ އާމްދަނީ ދައްވެގެންދިޔައެވެ. އަދި 2008 ގައި ފުރަތަމަ ފަހަރަށް ރާއްޖޭގައި ގިނަ ޕާޓީތަކެއް އެކުލެވޭ ނިޒާމެއްގައި ޑިމޮކްރެޓިކް އިންތިޚާބެއް ބޭއްވި،3ބާރު ވަކިވެ، މިނިވަން މުއައްސަސާތައް އެކުލަވާލެވުނެވެ. މިހެންވުމުން ދައުލަތު ޚަރަދުތައް 2008 ގެ ކުރިއާ އަޅާބަލާއިރު އެތައްގުނައެއް ބޮޑުވެގެންދިޔައެވެ. މިހެން ހާލަތު އޮތްކަމުގައި ވީނަމަވެސް އެމް.ޑީ.ޕީގެ ސަރުކާރުން، އާމްދަނީ އިތުރުވާނެ ގޮތްތަކެއް ރާވައި، ތަންފީޒުކޮށް،5އަހަރުގެ ތަރައްގީގެ މަޝްރޫޢުތައް ފައްޓައި 2008 އަޅާބަލާއިރު އަމްދަނީ4ބިލިއަން ރުފިޔާ އިތުރު ކޮށްފައިވެއެވެ.\nޕީޕީއެމްގެ ރިޔަސީ ކެންޑިޑޭޓް ވިދާޅުވެފައިވަނީ ދިވެހި ދައުލަތުގެ ދަރަނީގެ މިންވަރު 35 ބިލިއަން ރުފިޔާއަށް އަރާކަމުގައެވެ. އެހެންނަމަވެސް 35 ބިލިއަންއަކީ 2013 ވަނައަހަރުގެ ގައުމީ އުފެއްދުންތެރިކަމުގެ މިންވަރެވެ. އަދި އެއީ ދަރަންޏެއް ނޫން ނޫން ކަމުގައި ފާހަގަ ކުރަމެވެ. 2011 ވަނަ އަހަރު ނިމުނުއިރު ޖުމްލަ ދަރަންޏަކީ 22 ބިލިއަން ރުފިޔާއެވެ. އާބާދީ އަކީ 332،000 ކަމަށްވާއިރު ޖުމްލަ ބޮލަކަށް ޖެހެނީ 67،000 ރުފިޔާއެވެ.\n14 ނޮވެމްބަރ 2013


Sarukaaraa eku vaahaka dhakkan ebbasve, leadership in mandhoobun kanda'alhan MDP in ninmaifi | Mihaaru\nއެމްޑީޕީން މިރޭ ބޭއްވި ގައުމީ މަޖްލިސްގެ ޖަލްސާގައި މެމްބަރަކު ވާހަކަދައްކަވަނީ. ފޮޓޯ: އެމްޑީޕީ\nސަރުކާރާ އެކު ވާހަކަދައްކަން އެއްބަސްވެ، ލީޑަޝިޕުން މަންދޫބުން ކަނޑައަޅަން އެމްޑީޕީން ނިންމައިފި\n26 ސެޕްޓެމްބަރ 2016 - 22:57 21 comments\nއެމްޑީޕީގެ ގައުމީ މަޖިލީހުގެ ޖަލްސާ އަށް އެ ޕާޓީގެ ނައިބު ރައީސް މުހައްމަދު ޝިފާޒް ހުށަހެޅުއްވި ގަރާރެއްގައި ވިދާޅުވީ ސީމެގުގެ ރަސްމީ އެޖެންޑާގައި މިދިޔަ ހުކުރުދުވަހު ރާއްޖެ ހިމެނުމުން މަރުހަބާ ކިޔާ ކަމަށެވެ. އޭނާ ވިދާޅުވީ އެމްޑީޕީ އާއި އެ ޕާޓީ ހިމެނޭ އިދިކޮޅު އިއްތިހާދުން ގުޅިގެން ކުރި މަސައްކަތުން ސަރުކާރުގެ ނޭއްގާނީކަން ދުނިޔޭގެ ސަމާލުކަމަށް ގެނެވިފައިވާ ކަމަށެވެ. އެހެންވެ، އެމްޑީޕީން ސަރުކާރާ އެކު ވާހަކަ ދައްކަން ބޭނުން ވަނީ މައުނަވީ ގޮތަކަށް ކަމަށް ޝިފާޒް ވިދާޅުވި އެވެ.\n"އަޅުގަނޑުމެން ބޭނުން ވަނީ ސީމެގުން ހުށަހަޅާފައިވާ ކަންތައްތަކާ ބެހޭ ގޮތުން އިހުލާސްތެރިކަމާ އެކު ވާހަކަ ދައްކަން،" އޭނާ ވިދާޅުވި އެވެ.\nއޭނާ ވިދާޅުވީ އެ ވާހަކަތަކުގައި އެމްޑީޕީ ބައިވެރިވާނީ އދ. ފަދަ ބައިނަލްއަގުވާމީ ޖަމާއަތެއްގެ މަންދޫބަކާ އެކު ކަމަށެވެ.\nޝިފާޒް ހުށަހެޅުއްވި ގަރާރަށް ވޯޓަށް އެހުމުން އެ ގަރާރު ފާސްވީ ހާޒިރުވެވަޑައިގެންނެވި 39 މެމްބަރުންގެ ތެރެއިން 37 ވޯޓާ އެކު އެވެ.\nއެމްޑީޕީން މިރޭ ބޭއްވި ގައުމީ މަޖްލިސްގެ ޖަލްސާގައި މެމްބަރުން ބައިވެރިވެވަޑައިގަންނަވަނީ. ފޮޓޯ: އެމްޑީޕީ\nމިރޭގެ ޖަލްސާގައި އެމްޑީޕީގެ ޗެއާޕާސަންގެ ނައިބު އަލީ ނިޔާޒް ވިދާޅުވީ ޝިފާޒް ހުށަހެޅުއްވި ގާރާރަށް ފުރިހަމަ އަށް ތާއީދުކުރައްވާ ކަމަށެވެ. އަދި ސަރުކާރުން ޕާޓީތަކާ ވާހަކަ ދައްކަން ގޮވައިލީ މަޖުބޫރުވެގެން ކަމަށް އޭނާ ވިދާޅުވި އެވެ.\n"ސަރުކާރުން ދައްކާ އެންމެ ބޮޑު ސަބަބަކީ އަބަދުވެސް އަޅުގަނޑުމެން ޝަރުުތުތަކެއް ކުރިމަތި ކުރުވާތީ. ސަރުކާރުން މި ފަހަރު ވާހަކަ ދައްކަން ގޮވާލީ މަޖުބޫރުވެގެން. މިއީ މިކަމާ ކުރިއަށް ދާންވީ އެންމެ މުހިންމު ވަގުތު. މިއިން ނެރެންޖެހޭ ނަތީޖާ އަކީ ސީމެގުން ހުށަހަޅާފައިވާ ގޮތަށް ކަންތައް ކުރުން،" ނިޔާޒް ވިދާޅުވި އެވެ.\nމަޖިލީހުގެ މާފަންނު އުތުރު ދާއިރާގެ މެމްބަރު އިމްތިޔާޒް ފަހުމީ (އިންތި) ވިދާޅުވީ މިއީ ސަރުކާރާ އެކު ވާހަކަ ދައްކަން ޖެހޭ ރަނގަޅު ދަނޑިވަޅެއް ކަމަށެވެ.\n"ސަރުކާރުން އެންމެ ބޭނުން ނުވާ ކަންތައް ކުރަން ޖެހޭ ވަގުތު އައިސް ޖެހުނީމަ އޭގެ ބޭނުން ހިފަން ޖެހޭ. ސަރުކާރު މިހާރު ވަނީ ހޫނު ފެނަށް ލެވިފައި. ރަސްމީ އެޖެންޑާ އަށް ލެވިފައި މިހާރު އެ އޮތީ. އެހެންވީމަ އަޅުގަނޑުމެން މި ފުރުސަތުގެ ބޭނުން ހިފަން ޖެހޭ،" އޭނާ ވިދާޅުވި އެވެ.\nއެމްޑީޕީން މިރޭ ބޭއްވި ގައުމީ މަޖްލީހުގެ ޖަލްސާގައި މެމްބަރުން ބައިވެރިވެވަޑައިގަންނަވަނީ.-- ފޮޓޯ: އެމްޑީޕީ\nމަޖިލީހުގެ ކެނދިކޮޅުދޫ ދާއިރާގެ ކުރީގެ މެމްބަރު އަހުމަދު އީސާ ވިދާޅުވީ ސަރުކާރާ އެކު މަޝްވަރާކުރަން ނިންމި ނަމަވެސް ސަރުކާރުގެ އިހުލާސްތެރިކަމާ މެދު ޝައްކުތައް އެބަހުރި ކަމަށެވެ.\n"އަޅުގަނޑުމެން މަޝްވަރާކުރަން ޖެހޭ ކަންތައް ސީމެގުން އެ ހުށަހަޅާފައި ވަނީ. އޭގައި އަޅުގަނޑުމެން ދެކޮޅު ހަދާ އެއްވެސް ކަމެއް ނެތް. އެހެންވެ މި އަށް އިންކާރުކަން ޖެހޭ އެއްވެސް ސަބަބެއް ނެތް،" އޭނާ ވިދާޅުވި އެވެ.\nއެމްޑީޕީގެ ގައުމީ މަޖިލީހުގެ ތިމަރަފުށީ ދާއިރާގެ މެމްބަރު އަންވަރު އިބްރާހިމް ވިދާޅުވީ ސަރުކާރާ އެކު މަޝްވަރާކުރަން ހުށަހަޅާފައިވާ ގަރާރަށް ތާއީދުކުރެވެން ނެތް ކަމަށެވެ.\n"ލީޑަޝިޕުން މި ޖެހެނީ ފަހަތަށް. ފަހަތަށް ޖެހެން ޖެހޭނީ މި ޕާޓީގެ އެކްޓިވިސްޓުން ރުހޭ ގޮތަށް. އެކްޓިވިސްޓުން ނުރުހޭ ރައީސް ނަޝީދާ ނުލާ މި ވާހަކަތައް ކުރިއަށް ގެންދަން،" އޭނާ ވިދާޅުވި އެވެ.\nސަރުކާރުން ވަނީ އިސްވެ މަޝްވަރާތައް އަލުން ފަށަން ނިންމައި އެ ވާހަކަތަކުގައި ބައިވެރިވާނެ މަންދޫބުން ހުށަހަޅަން އެމްޑީޕީގެ އިތުރުން އަދާލަތު ޕާޓީގައި ވެސް އެދިފަ އެވެ.\nމަޝްވަރާތައް އަލުން މި ފަށަނީ ސީމެގުގެ ރަސްމީ އެޖެންޑާގައި ރާއްޖެ ހިމަނައި ދެން އިސްލާހު ނުވެއްޖެ ނަމަ ކޮމަންވެލްތުން ރާއްޖެ ސަސްޕެންޑް ކުރަން ވިސްނާނެ ކަމުގެ އިންޒާރު ދީ އަދި ރާއްޖޭގެ ސިޔާސީ ޕާޓީތަކުން މަޝްވަރާކޮށް ހައްލު ހޯދުމަށް އަންގާފައި ވަނިކޮށެވެ. އެއްވެސް ޝަރުތަކާ ނުލާ މަޝްވަރާގެ މޭޒު ދޮށަށް ދާން ވެސް ސީމެގުން ގޮވާލި އެވެ.\nއިތުރު ލިޔުންތައް އެމްޑީޕީ ސިޔާސީ ޕާޓީތަކުގެ މަޝްވަރާތައް ސިޔާސީ މަޝްވަރާތައް އަދާލަތު ޕާޓީ މޯލްޑިވްސް ޔުނައިޓެޑް އޮޕޮޒިޝަން ސަރުކާރު


ރިޔާސީ އިންތިޚާބު 2018 (4) : ކުޑަނުބައާއި ބޮޑުނުބައިގެ ބާބު! – Shafeeu Abdullah\nރިޔާސީ އިންތިޚާބު 2018 (4) : ކުޑަނުބައާއި ބޮޑުނުބައިގެ ބާބު!\nAugust 4, 2018 ޝަފީޢު ޢަބްދުﷲ\nއަލްޙަމްދު لله ، ވައްޞަލާތު ވައްސަލާމު ޢަލާ ރަސޫލި الله ، ވަޢަލާ އާލިހީ ވަޞަޙްބިހީ އަޖްމަޢީން، وبعد؛\nއާދެ، ރިޔާސީ އިންތިޚާބަށް ކުރިމަތިލާފައިވާ ދެކޮޅުން ކުރެ އެއްވެސް ކޮޅަކީ، ދީނީ ޢިލްމުވެރިން އެކޮޅަކަށް ޤުރުބާންވެ، ކެމްޕެއިން ކުރަންޖެހޭ ވަރުގެ ކޮޅެއްނޫނެވެ. މިއީ އަޅުގަނޑުގެ ޚިޔާލެވެ. ޢިލްމުވެރިން ކުރަންޖެހިފައި އޮތީ، (އަދި އަބަދުވެސް ކުރަމުންދަނީ) ދިވެހިރާއްޖެއަށް ދެން އަންނަ ވެރިކަމަކުން، ދީނާއި ޤައުމުގެ ޙައްޤުގައި އެންމެ ބޮޑު ނުބައަކީ/ނުރައްކަލަކީ ކޮބައިތޯ، އެއްވެސް ޒާތީކަމެއް އޭގެ ތެރެއަށް ވެއްދުމެއްނެތި، ޝަރުޢީ މިންގަނޑުން ކިރައި، އެ ބޮޑު ނުބައަކާއި/ނުރައްކަލަކާއި ދެކޮޅު ހެދުމެވެ. އެހެން ޢިބާރާތަކުން ބުނާނަމަ، އެކަމަކުން ދީނާއި ޤައުމާއި ރައްޔިތުން ސަލާމަތްކުރަން މަސައްކަތްކުރެއްވުމެވެ. މީގެ ތެރެއިން ކުޑަ ނުބައަކީ ކޮބައިކަން ރައްޔިތުންނަށް ބަޔާންކޮށްދެއްވުމެވެ. އެއްވެސް ގޮތަކަށް، އެ ކުޑަ ނުބަޔަށް، ޙައްޤުނުވާ ޒާތުގެ ޘަނާ ކިޔައި، އެވަރުގެ ވެރިއެއް/ވެރިކަމެއް ތާރީޚު ނުދެކޭމަކަމަށް ހެދުމަކީ ގޯހެކެވެ. ރައްޔިތުންނަށް ކަންކަން ބަޔާންކޮށްދޭންވާނީ، ސާފުކޮށް، އޮޅުމެއްނެތް ގޮތުގައެވެ. ރައްޔިތުންނަށް ބުނެދޭން ޖެހެނީ، އެކަމެއްގެ ޙަޤީޤަތް އޮތްގޮތަކަށެވެ. ކާފޫރު ފޮނިތޮށި އެޅުމުގެ ސަބަބުން، ކަމުގެ ޙަޤީޤީ ކުލަ ގެއްލިގެންދާނެއެވެ.\nކުޑަ ނުބައި/ނުރައްކަލުގެ ވާހަކަ ދައްކަން ފެށުމުން އެހެންކަމެއް ހަނދާންވެއްޖެއެވެ. އެއީ، މިހާރު މި އުޞޫލަށް ދިމާވެފައިވާ ފުރައްސާރައެވެ. “އަބަދުވެސް ކަލޭމެން އޮންނަނީ ކުޑަ ނުބައި، ބޮޑު ނުބައި ކިޔަންޖެހިފައި” ކަމަށް ބައެއް މީހުން ބުނެއެވެ. އެހެންކަމުން، މި އުޞޫލާ/ޤަވާޢިދާ ބެހޭގޮތުން ކޮންމެވެސް އެއްޗެއް ބުނެވޭތޯ ބަލާނަމެވެ.\nއާދެ، އިސްލާމީ ޝަރީޢަތަކީ ހުރިހާ ޒަމާނަކާއި މަކާނަކަށް (ތަނަކަށް) އެންމެ އެކަށީގެންވާ ނިޒާމެކެވެ. އެއީ އިލާހީ ނިޒާމެވެ. ރައްބާނީ ނިޒާމެވެ. ކައުނު ޚަލްޤުކުރެއްވި އަރަހުށި މާތް ﷲ ގެ ނިޒާމެވެ. މިނިޒާމުގައި ކަޓުކަމެއް، ބޯދާކަމެއް ހުންނާނެތޯއެވެ. ނުހުންނާނެއެވެ. އެކަމުން، އަރަހުށި މާތް ﷲ ވަނީ ހުސްޠާހިރުވެވޮޑިގެންނެވެ. ކަޓުކަމެއް، ބޯދާކަމެއް ހުންނާނީ އަޅުގަނޑުމެންގެ ބުއްދީގައެވެ. މި ޝަރީޢަތުގައި މިދެންނެވި، ރައްބާނީ ހިދާޔަތުވާތީ، ކޮންމެ ކަމަކަށް ޙައްލު އޮންނާނެވެ. އެއްވެސް ކަމަކާ ޖެހިގެން މުސްލިމުން ދެއަތް ބަދެވި، ކަމެއްނުކުރެވި، ތިބެންޖެހޭނެ ޙާލަތެއް މެދުވެރިއެއް ނުވާނެއެވެ. ކޮންމެ ކަމެއް ދިމާވިޔަސް، ކިތަންމެ ދަތިކަމެއް ދިމާވިޔަސް، އެކަމަކާ ކުރިމަތިލާނެ ގޮތް މި އިލާހީ ޝަރީޢަތުގައި އެބަވެއެވެ. މި އިލާހީ ޝަރީޢަތުގައި، ޤަވާޢިދުތަކެއް، އުޞޫލުތަކެއް އެބަވެއެވެ. އޭގެ ޒަރިޔާއިން، އެތަނަކަށް/އެވަޤުތަކަށް އެންމެ އެކަށީގެންވާ ގޮތަކީ ކޮބައިކަން އިސްތިންބާތު/އިޖުތިހާދު ކުރެވޭނެއެވެ. އެކަން ކުރެވޭނީ ޢިލްމުވެރިންނަށެވެ.\nއެގޮތުން، ކުޑަނުބައާއި ބޮޑުނުބައިގެ ޤާޢިދާއަކީ އިސްލާމީ ޝަރީޢަތުގައި ބަޔާންވެފައި އޮތް އުޞޫލެކެވެ. އޭގެ ތަފްޞީލަކަށް ދާކަމަށްވާނަމަ، ކަމެއްގައި އިޚްތިޔާރުތަކެއް ލިބޭއިރު، އެ އިޚްތިޔާރުތައް ތިންބަޔަކަށް ބެހިދާނެއެވެ. އެއީ، (ފުރަތަމަ ގޮތަކީ) އެ އެކަމެއްގައި މުޅިންވެސް ރަނގަޅު އިޚްތިޔާރުތަކެއް ހުރި ކަމަކަށްވުމެވެ. ނުވަތަ، (ދެވަނަގޮތަކީ) އެ ކަމެއްގައި މުޅިންވެސް ނުބައި އިޚްތިޔާރުތަކެއް ހުރި ކަމަކަށްވުމެވެ. ނުވަތަ، (ތިންވަނަ ގޮތަކީ) އެކަމެއްގައި ރަނގަޅު އިޚްތިޔާރުތަކާއި، ނުބައި އިޚްތިޔާރުތަކެއް ހިމެނޭ ކަމަކަށްވުމެވެ.\nއާދެ، ދެން ޝަރުޢީ މިންގަނޑުން މި ތިން ގޮތާމެދު، ޢަމަލުކުރަންޖެހޭ ގޮތަކީ ކޮބައިތޯ ބަލާލަމާތޯއެވެ. އެގޮތުން، ހުރިހާ އިޚްތިޔާރުތަކަކީ ރަނގަޅު އިޚްތިޔާރުތަކެއް ކަމުގައިވެއްޖެނަމަ، އޭގެ ތެރެއިން ހިފަންޖެހޭނީ، އެންމެ ރަނގަޅު އިޚްތިޔާރުގައެވެ. މިއާޚިލާފަށް، އެކަމެއްގައި މުޅިންވެސް ހުރީ ނުބައި އިޚްތިޔާރުތަކެއްނަމަ، އޭގައި ހިފަންޖެހޭނީ އެތަނުން އެންމެ ކުޑަނުބާގައެވެ. މިއީ އަޅުގަނޑުމެން ކިޔަމުންމިދާ ކުޑަނުބައާއި ބޮޑުނުބައިގެ ބާބެވެ. ދެންއޮތީ، އެކަމެއްގައި ރަނގަޅު އިޚްތިޔާރުތަކާއި ނުބައި އިޚްތިޔާރުތައް ހިމެނޭ ބައެވެ. މީގައި ހިފަންޖެހޭނީ، ނުބައިގޮތް ދޫކޮށްލާފައި، ރަނގަޅު ގޮތުގައެވެ. އިންސާނާއަށް އިޚްތިޔާރުކުރިމަތިވާ ކަންކަމުގައި މިތިންގޮތުން ބޭރަކަށް އެކަމެއް ނުދާނެއެވެ. ޝަރުޢުގައި މި ތިންގޮތާމެދު ޢަމަލުކުރާނެ އުޞޫލުތައް އެވަނީ ކަނޑައަޅުއްވާފައެވެ.\nނަމަވެސް، ބައެއްމީހުންނަށް މައްސަލަޖެހޭ ހިސާބަކީ، އެއްވެސް ހެވެއްނެތި، މުޅިންވެސް ނުބައި ކުރިމަތިވާ ހިސާބެވެ. އެ ހިސާބުން، ދެން މީގައި އެއްވެސް ހެވެއްނެތޭ ކިޔާފައި، ވަރިހަމަކޮށްލައި، ފަސޭހަކޮށްލާތަން އާދޭއެވެ. ނަމަވެސް، މިއީ ޝަރުޢީގޮތުން ރަނގަޅުގޮތެއް ނޫނެވެ. އެހެނީ، ނުބައިގަވެސް، އަދި ހެއުގަވެސް ދަރަޖަތަކެއް ހުރެއެވެ. އަތުގެ ފަސްއިނގިލި ތަފާތު ފަދައިން، އެއް އިންސާނަކާ އަނެއް އިންސާނެއްގެވެސް ތަފާތުތަކެއް ހުންނާނެއެވެ. ހައްތާހާވެސް ނުބައޭ ކިޔާފައި، ދޫކޮށްލެވެން ނޯންނާނެއެވެ. އެހެނީ، ނުބައިގެވެސް އެކިއެކި ދަރަޖަތައް ހުރެއެވެ. ވުމާއެކު، އޭގެއިން، އެންމެ ކުޑަ ނުބައެއްގައި/ގެއްލުމެއްގައި ހިފުމަކީ ޝަރުޢީގޮތުން ލާޒިމުކުރާކަމެކެވެ. އޭގެތެރެއިން، އެންމެ ބޮޑު ނުބައިން ސަލާމަތްވާން މަޖުބޫރުވާނެއެވެ.\nދިވެހިރާއްޖެއަކީ ކުޑަކުޑަ ޤައުމަކަށްވުމުން، ސިޔާސީ މައިދާނުގައި އުޅުއްވާ ސިޔާސީ ބޮޑެތި ނަންތަކަކީ ކޮބައިކަން އެންމެންނަށްވެސް އެނގެއެވެ. އަދި ކޮންމެ މީހެއްގެ ފަތިފުށާއި، އެމީހެއްގެ މާޒީވެސް މިއޮންނަނީ އެނގޭ ހިސާބުގައެވެ. ކަންކަމުގެ އިސްތިންބާތު ޢިލްމުވެރިންނާއި ބުއްދިވެރިންނާއި ކަމުގެ މާހިރުން ކުރައްވާނީ، އެ މާޒީގެ ޞަފުޙާތަކާއި، ސިޔާސީންނާއި ސިޔާސީ ޕާޓީތަކުން ގެންގުޅޭ ފަލްސަފާތަކާއި ފިކުރުތަކުގެ މައްޗަށް ބިނާކޮށެވެ. އޭގެ ތެރެއިން ދީނާއި ޤައުމަށް އެންމެ ފައިދާހުރި، މަޞްލަޙަތުހުރި ފިކުރާއި ފަލްސަފާއަކީ ކޮބައިކަން މާކުރީއްސުރެ މިއޮންނަނީ އެނގިފައެވެ. އެހެނީ، ކޮންމެ ސިޔާސީ ޕާޓީއަކީ ސިޔާސީ ފިކުރެއްގެ މައްޗަށް ނުވަތަ ސިިޔާސީ ފަލްސަފާއެއްގެ މައްޗަށް ބިނާވެފައިވާ އެއްޗެކެވެ. އެހެންކަމުން، މިކަންކަމުގެ އިސްތިންބާތުކުރުމަކީ މާއުދަނގޫ ކަމެއްނޫނެވެ. ދާދި ފަސޭހަކަމެކެވެ.\nޝަރުޢީ ޤާއިދާގެ ތެރެއިން ވަރަށް މަތިވެރި ޤާއިދާއެއް މިކަހަލަ ކަންކަމުގައި އައުދެއެވެ. އެއީ درء المفاسد مقدم على جلب المصالح އެވެ. މާނައަކީ، ކުރިމަތިވެދާނެ ގެއްލުމެއް ދުރުކުރުމަކީ، ލިބިދާނެ މަޞްލަޙަތަކަށްވުރެ އިސްކަންދެވިގެންވާ ކަމެކެވެ. މިއީ، ދުނިޔެވީ ނަޒަރުންވެސް މިކަންކަން ހިނގާގޮތެވެ. މިޤާއިދާއެކު، މިޢަދަދުގެ ލިޔުން ނިންމާލާނަމެވެ. ބާކީބައި ދެން ލިޔާ ޢަދަދެއްގައި ހިމަނާލުމުގެ ތައުފީޤަށްއެދޭ ޙާލުއެވެ.\n(ނޯޓު: މިލިޔުން އަޅުގަނޑުގެ ބްލޮގުގައި ޝާއިޢުކުރެވިފައިވަނީ 31 އޮގަސްޓު 2018 ގައެވެ.)


Quarantine 10 dhuvahah hedhiyas bali fethuren othee 1 percent ah vure kuda chance eh: CDC | Mihaaru\nލައިފްސްޓައިލް / ހެލްތު ޕްރޮޓެކްޝަން އެޖެންސީ\nކަރަންޓީނު 10 ދުވަހަށް ހެދިޔަސް ބަލި ފެތުރެން އޮތް ޗާންސް އެއް ޕަސެންޓަށް ވުރެ ކުޑަ: ސީޑީސީ\nކޮވިޑް-19 ދެނެގަތުމަށް ޕީސީއާރް ޓެސްޓް ހަދަނީ\n03 ޑިސެމްބަރ 2020 - 12:59\nކޮވިޑް-19 ފެތުރުން ކޮންޓްރޯލް ކުރުމަށް މީހުން ކަރަންޓީނުކުރާ މުއްދަތު 14 ދުވަހުން 10 ދުވަހަށް ކުރުކުރި ކަމުގައި ވިޔަސް، ރަނގަޅު ޕީީސީއާރް ޓެސްޓަކުން ނަތީޖާ ހޯދާ ނަމަ، އެ މީހެއްގެ ފަރާތުން ބަލި ދެނެނުގަނެވި އެހެން މީހުންނަށް ބަލި ފެތުރުމަށް އޮތީ އެއް ޕަސެންޓަށް ވުރެ ކުޑަ ޗާންސެއް ކަމަށް އެމެރިކާގެ ސެންޓާސް ފޯ ޑިޒީޒް ކޮންޓްރޯލް އެންޑް ޕްރިވެންޝަން (ސީޑީސީ) އިން ބުނެފި އެވެ.\nއެމެރިކާގައި ކަރަންޓީނުކުރުމުގެ އުސޫލަށް ބަދަލު ގެނެސް ސީޑީސީގެ ވެބްސައިޓުގައި އާންމުކޮށްފައިވާ މައުލޫމާތުގައި ބުނެފައިވަނީ ކަރަންޓީނުކުރާ މީހުންގެ ތެރެއިން ބަލީގެ އެއްވެސް އަލާމާތެއް ނުފެންނަ މީހުން ހަތް ދުވަސް ފަހުން ޓެސްޓުކޮށް ކޮވިޑަށް ނެގެޓިވް ނަމަ ކަރަންޓީނުން ދޫކޮށްލެވިދާނެ ކަމަށެވެ. އަދި ބަލީގެ އެއްވެސް އަލާމާތެއް ނެތް ނަމަ ޓެސްޓްކުރުމާ ނުލައި 10 ދުވަސް ފަހުން ދޫކޮށްލެވޭނެ އެވެ.\nރާއްޖޭން ވެސް މާދަމާ އިން ފެށިގެން އަމަލުކުރާނީ، ބަލި ފެތުރިފައިވާ ރަށަކުން ބަލި ނެތް ރަށަކަށް ދާ ނަމަ 10 ދުވަހު ކަރަންޓީނުގައި ހުންނަންޖެހޭ ގޮތަށެވެ. އެކަމަކު ބަލި ޖެހިފައިވާ މީހަކާ ޑައިރެކްޓް ކޮންޓެކްޓް ވެއްޖެ ނަމަ 14 ދުވަހު ކަރަންޓީގައި ހުންނަން ޖެހޭނެ އެވެ. އަދި ދެ ހަލާތުގައި ވެސް ކަރަންޓީނުން ދޫކޮށްލާނީ ޓެސްޓުކޮށް، ކޮވިޑަށް ނެގެޓިވް ވެއްޖެ ނަމަ އެވެ.\nސީޑީސީން ވަނީ ކަރަންޓީނު އުސޫލަށް ގެނައި ބަދަލާ އެކު، ކަރަންޓީނުން ދޫކޮށްލާ މީހުންގެ ތެރެއިން ބަލި ދެނެނުގަނެވި އެ މީހުންގެ ފަރާތުން ބަލި ފެތުރުމަށް އޮތް ފުރުސަތު ދެނެގަތުމަށް މޮޑެލިންތަކެއް ހަދައިފަ އެވެ. ސީޑީސީގެ ހޯދުންތަކުން ދެއްކީ؛\n- 10 ދުވަހުގެ ކަރަންޓީނަށް ފަހު ، ޓެސްޓް ނުކޮށް ދޫކޮށްލާ ނަމަ ބަލި ފެތުރެން އޮތީ 1.4 ޕަސެންޓް ޗާންސް (ރޭންޖް: 0.1 - 10.6 ޕަސެންޓް)\n- 10 ދުވަހުގެ ކަރަންޓީނަށް ފަހު ޕީސީއާރް ޓެސްޓެއް ހަދާފައި ދޫކޮށްލާ ނަމަ ބަލި ފެތުރެން އޮތީ 0.3 ޕަސެންޓް ޗާންސް (ރޭންޖް: 0.0 - 2.4 ޕަސެންޓް)\nނަމަވެސް ކަރަންޓީނުގެ 10 ދުވަހަށް ފަހު 70 ޕަސެންޓް ސެންސިޓިވިޓީގެ އެންޓިޖެން ޓެސްޓެއް ކޮށްފައި ދޫކޮށްލާ ނަމަ، ބަލި ފެތުރުމަށް އޮންނަނީ 0.1 - 9.5 ޗާންސެވެ.\nކޮވިޑް-19 ފެތުރުން ކޮންޓްރޯލްކުރުމަށް ކަރަންޓީނުކޮށް، ދޫކޮށްލާ މީހުންގެ ފަރާތުން ބަލި ފެތުރުމަށް އޮތް ފުރުސަތު އެކި ހާލަތުގައި ބަދަލުވާ ގޮތް ދައްކައިދޭ ޓޭބަލެއް - ސީޑީސީ\nސީޑީސީ ބައިވެރިވެ ނުވެ އެހެން ބައެއް އިދާރާތަކުން ހެދި މޮޑެލިންތަކުން ވެސް ދެއްކީ ހަމަ ގާތްގަނޑަކަށް މި ނަތީޖާކަން ފާހަގަކޮށް އޭގެ ތަފްސީލް ވެސް ސީޑީސީން ވަނީ ހާމަކޮށްފަ އެވެ. މަތީގައި އެ ވަނީ އެ މައުލޫމާތު ހިމެނޭ ޓޭބަލެކެވެ.\nއޭގައިވާ ގޮތުން ހަތް ދުވަހުގެ ކަރަންޓީނަކަށް ފަހު ޓެސްޓް ނުކޮށް ދޫކޮށްލާ ނަމަ ބަލި ފެތުރެން އެވްރެޖްކޮށް 10.7 ޕަސެންޓް ޗާންސް އޮވެ އެވެ. ޕީސީއާރް ޓެސްޓެއް ހަދާފައި ދޫކޮށްލާ ނަމަ އޮންނަނީ ހަތަރު ޕަސެންޓް ޗާންސެވެ. އަދި އެންޓި-ޖެން ޓެސްޓް ހަދާ ނަމަ އޮންނަނީ 5.5 ޕަސެންޓް ޗާންސެވެ.\nކަރަންޓީނު 10 ދުވަހަށް ފަހު ދޫކުރާއިރު ޓެސްޓް ނުކޮށް ދޫކޮށްލިޔަސް އޮންނަނީ 1.4 ޕަސެންޓް ޗާންސެވެ. ޕީސީއާރް ޓެސްޓެއް ހަދާ ނަމަ 0.5 ޕަސެންޓް އަދި އެންޓިޖެން ޓެސްޓެއް ހަދާ ނަމަ 1.1 ޕަސެންޓެވެ.\nމީގެ އިތުރުން 14 ދުވަހުގެ ކަރަންޓީނަށް ފަހު ޓެސްޓް ނުކޮށް ދޫކޮށްލިޔަސް ބަލި ފެތުރެން އޮންނަނީ 0.1 ޕަސެންޓް ޗާންސެވެ. ޕީސީއާރް ޓެސްޓެއް ހަދާ ނަމަ ބަލި ފެތުރުމުގެ ޗާން ސުމަކާ ހަމަ އަށް ދަށްވެ އެވެ. އެންޓިޖެން ޓެސްޓް ހަދާ ނަމަ 0.1 ޕަސެންޓް ޗާންސް އޮވެ އެވެ.\nކަރަންޓީނު މުއްދަތު ކުރުކުރި ކަމުގައި ވިޔަސް ކަރަންޓީނުން ދޫކޮށްލާ މީހުން ވެސް، ކޮވިޑް ކޮންޓްރޯލްކުރުމުގެ އުސޫލުތަކަށް އަމަލުކުރުމަށް ސިއްހީ ތަޖުރިބާކާރުން ލަފާ ދެއްވަ އެވެ.\n"ކަރަންޓީނު 10 ދުވަހަށް ފަހު ދޫކުރާއިރު ޓެސްޓް ނުކޮށް ދޫކޮށްލިޔަސް އޮންނަނީ 1.4 ޕަސެންޓް ޗާންސެވެ. ޕީސީއާރް ޓެސްޓެއް ހަދާ ނަމަ 0.5 ޕަސެންޓް އަދި އެންޓިޖެން ޓެސްޓެއް ހަދާ ނަމަ 1.1 ޕަސެންޓެވެ." ދެން ކީއްކުރަން ކޮންމެހެން ޕީސީއާރު ޓެސްޓް ހދައި ވަގުތާއި ފައިސާ އިސްރާފުކުރަންވީ! 10 ދުވަސް ކަރަންޓީނު ދެން އެންޓިޖިން ޓެސްތް ނޫނީ ޓެސްޓެއް ނަހަދާ ދޫކޮށްލަންވީ! %100 ޔަގީން އެއްވެސް ގޮތެއް ނެތް.\nމަކިޓަ އަށް މަބޮޑުއެއްޗެއް އެގުނިތަ ؟ އިއްޔެ އެކަނި އެމްރިކާއިން ދެލައްކަ ޕޮޒިޓިވް ވެ 3000 މީހުން މަރުވި ނުރައކަލެއްނޫންއާދައިގެ. އެކަމަކު މިހާރުވެސް ދިވެހި ގައުމުގަ 90 އަސް ވުރެ މައްޗަށް ހޮސްޕިތަލުގަ ފަރުވާ ދެމުން އެބަގެންދޭ.\n14 ދުވަސް ކަރަންޓީނު ކުރަމުންދިޔައީ ދުނިޔޭގެ ގައުމުތަކުގަ ބަލފެތުރި މީުނަށް ބަލއަރާފަ ވާގޮތަށް ކުރިދިރާސާތަކަށްފަހު .ރައްޖޭގަ ވެސް 14 ދުވަސް ކަރަންޓީނުގެ ފަހުން ބައްޔަށް ޕޮޒިޓިވް ވެފާއެބަހުރި ބަލި ނެތްކަންކަށަވަރުވާ މުއްދަތަކީ 27 ދުވަސް. އެއަށް ވުރެ ދަށް ކޮންމެ ދުވަހަކީ ވެސް ކޮންޓެކްޓް ވެފަ ނެގެޓިވް ވާމިހާ ޕޮޒިޓިވް ވެދާނެ ދުވަހެއް.މާސްކަކީ ބަލިން ދުރުކޮށްދޭ ވަސިލަތެްގެ ކަންކަށަވަރު ކުރެވޭ.ފުރިހަމަޔަށް މާސްކް އަލައިގެން އުޅުން.\nއެހެންވީމަ މިހާރު ކަރަންޓީންގަ ތިބި މީހުންވެސް 10 ދުވަހަށް ބަދަލު ކޮށްދީބަލާށޭ މިކިޔަނީ\nހެހެ އެޗްޕީއޭ އަށް ތިކަހަލަ ލިއުން ނުފެންނާނެ ، މިރާއްޖޭގައި 14 ދުވަސް އޮތަސް ބަލަމާ އެއީ 17 ނޫނީ 18 ކަމަށް. 10 ފުވަސް ވެެއްޖެއްޔާ 13 ނޫނީ 14 ކަމަށް. މިއަށްވުރެ ކުރިއަރާފައި އޮތް ގައުމުތަކުގެ ސައިންސްވެރިނަށް ވުރެ އެޗްޕީއޭ މާ މޮޅު. އެމީހުން 10ދުވަހަށްފަހު ދޫކޮއްލިއަސް މިވެރިން ރައްޔިތުން ހަނާ ކުރުމުގައި 17 ދުވަސް. ވަޓް އަ ޖޯކު.\nވާނުވާ ނޭނގޭތީ ބަލި ފެތުރުން ކޮންޓްރޯލުކަން ޔަގީންވާ ވަރުގެ މުއްދަތެއް އެޗްޕީއޭއިން މިދެނީ. އެއީ 14 ދުވަސް ހަދާ ކަމަކީ.\nބައްޔެކޭ ކިޔައިގެން މީހުން ބިރުދެއްކުން ހުއްޓާލަބަލަ، ކޮވިޑަކީ އާދައިގެ އަރިދަފުސް ރޯގާ ކަހަލަ ރޯގާއެއް. މި ރޯގާ ޖެހޭ ގިނަ މީހުންނަކީ އެއްވެސް ކަހަލަ ބަލިކަމެއް އިހުސާސްކުރަން ނުޖެހި ރަގަޅުވާ ރޯގާއެއް. ދެން ކީއްވެތަ މީ ނުރައްކާ ބައްޔެކޭ ތިކިޔަނީ. އުމުރުން ދުވަސްވީ ބަލި މީހެއް މަރުވިޔަސް ޓެސްޓް ކުރާއިރު ކޮވިޑަށް ޕޮޒިޓިވް ވުން އެއީ ކޮވޮޑްޖެހިގެން މަރުވާ މީހެއްކަމަށް ބަލައިފިއްޔަ މިހާރު މަރުވާ ހުރިހާ އެންމެންވެސް މަރުވަނީ ކޮވިޑް ޖެހިގެނޭ ބުނެބަލަ.\nކޮވިޑް ފެސިލިޓީގަ މަހެއްހާ ދުވަހު މަސައްކަތް ކޮށްލަން ދޭބަލަ ތީގަ ހުރި ތެދެއް ބަލާލަން. ނޫނީ ކޮވިޑް ޖެހިފަ ތިބި، އެބަލީގަ ބޮޑުވަރު ވެފަ ތިބި މީހުންގެ ޗެސްޓް އެކްސްރޭ ދައްކާލަންތަ އެމީހުންގެ ފުއްޕާމެއަށް ކޮވިޑް ގެ ސަބަބުންލިބިފަ ހުރި ގެއްލުން ދައްކާލަން. މެއިލް ކޮށްލަ ދީފާނަން


އަންހެނުން ފިރިހެނުންނާ ވައްތަރުވެގަތުން އަދި ފިރިހެނުން އަންހެނުންނާ ވައްތަރުވެގަތުމަކީ ކޮންކަހަލަ ކަމެއް؟ – Ilm\nﷲ سبحانه وتعالى އަންހެނުންނާއި ފިރިހެނުން ޚަލްޤުކުރައްވާ، އޭގެ ތެރެއިން ކޮންމެ ބަޔަކަށް ޚާއްޞަވެގެންވާ ކަންތައްތަކެއް ލެއްވިއެވެ. ފަހެ، ފިޠުރަތާއި، ޚަލްޤުކުރައްވާފައިވާ ގޮތާއި، ހަށިގަނޑުގެ ބާރާއި، ދީނީ ކަންކަމާ އަދި އެނޫން ކަންކަމުގައިވެސް ފިރިހެނުން އަންހެނުންނާ ތަފާތުވެގެން ވެއެވެ. އަދި ހަމަ އެފަދައިން އަންހެނުންވެސް ފިރިހެނުންނާ ތަފާތުވެގެން ވެއެވެ. ފަހެ، ފިރިހެނުން އަންހެނުންނާ އެއްގޮތް ކުރަން ނުވަތަ އަންހެނުން ފިރިހެނުންނާ އެއްގޮތް ކުރަން މަސައްކަތްކުރާ މީހާ، ﷲ ގެ ޤަދަރާއި ޝަރުޢާ ދެކޮޅު ވެއްޖެއެވެ. އެހެނީ ﷲ سبحانه وتعالى ޚަލްޤުކުރައްވާ ޝަރުޢުކުރެއްވި ކޮންމެ ކަމެއްގައިމެ ޙިކުމަތެއް ވެއެވެ. ނައްޞުތަކުގައި ގަދަފަދަ ވަޢީދާއި ލަޢުނަތް އައިސްފައިވަނީ އެސަބަބަށްޓަކައެވެ.


Mohamed Shafiu: 11/1/12 - 12/1/12\nPosted by Mohamed Shafiu at 5:49 PM0comments\nސުކޫލްބަންދަށްފަހު އަލުން ސުކޫލަށްދެވޭ ދުވަހަކީ ކޮންމެ ކުއްޖަކުވެސް ވަރަށްއުފާވާނެ ހަނދާނުން ފުހެލަންދަތިވާނެ ވާނެ ދުވަހެކެވެ. އަހަރެން ވެސް މިކަމުގައި އެއްވެސް ތަފާތެއްނެތެވެ. އެކަމަކު އަހަރެން މިފަހަރު ހަމައެކަނި އާ ތައުލީމީ އަހަރެއް އާ ސުކޫލެއްގައި ފަށަނީކީ ނޫނެވެ. ހަމައެޔާއެކު އަހަރެންގެ ދިރިއުޅުމުގެ އާ ޞަފުހާއެއްވެސް އަހަރެން ފަށަނީއެވެ. އެއީ އަހަރެންގެ މެދު މަދަރުސީ ތަޢުލީމުގެ ހަމައެކަނި ފެށުމެއްނޫނެވެ. ހަމައެޔާއެކުގައި އަހަރެން ބޮޑުވެ ތަޞައްރަފު ފުދިފައިވާ އަންހެންކުއްޖެއްގެ ދައުރުވެސް ފަށަނީއެވެ.\nPosted by Mohamed Shafiu at 5:26 PM0comments\nLabels: ޢަބްދުއްރަޙީމް މުޙައްމަދު, ވާހަކަ, ދީނީ ވާހަކަ\nPosted by Mohamed Shafiu at 5:00 PM0comments\nއާދަމުގެ ދަރީންގެ އަޞްލަކީ ތައުޙީދެވެ. ޝިރުކެއް ނޫނެވެ. ﷲ އަށް ޙަމްދު ހުއްޓެވެ. ﷲ ސުބްޙާނަހޫ ވަތަޢާލާ އެއިލާހުގެ އަޅުން ހައްދަވާފައިވަނީ އެއިލާހު އެއްކައުވަންތަކުރާ ބައެއްގެ ގޮތުގައެވެ. ޤުދުސިއްޔަ ޙަދީޘްގައި އައިސްފައިވާ ފަދައިންނެވެ. إِنِّي خَلَقْتُ عِبَادِي حُنَفَاءَ فَاجْتَالَتْهُمْ الشَّيَاطِينُ މާނައީ: “ތިމަން އިލާހު ތިމަންއިލާހުގެ އަޅުން އުފެއްދެވީ ޝިރުކުން އެއްކިބާވެ ތައުޙީދަށް ލެނބިފައިވާ ބައެއްގެ ގޮތުގައެވެ. އެބައިމީހުން މަގުފުރެއްދީ ޝައިޠާނުންނެވެ.”\nPosted by Mohamed Shafiu at 8:56 PM0comments\nLabels: ޢަޤީދާ, މުޙައްމަދު ޝާފިޢު ބިން ޢަބްދުލްޣަފޫރު, ތައުޙީދު, ޝިރުކު\nPosted by Mohamed Shafiu at 1:54 PM0comments